
A Iieljrreállitott megyei s T^árosi municipiumok 
tevékenysége 1867-ben. 

Az alkotmány egész teljében még nem él; az 
ország pénzügyi állapotának tisztázása, s a birodalmi 
pénzügytől elkülönített rendezése; továbbá a honvéde- 
lemnek nemzeti alapon szervezése — tehát az önálló- 
ság első föltétele, — még hátra van. 

Habár ezen s némely más állam-ügyek rendezését, 
mely azonban, meg kell engednünk, nagy részt az idó' 
és praxis által fog kifejlődni s módosulni, még némi 
kételyek homálya borítja is; és habár végtére alkot- 
mányunk valósulása, s a nemzeti önkormányzat meg- 
szilárdulása még mindig az eldöntő körök „fair play"-je 
által nem kevésbé, mint közeurópai viszonyok alaku- 
lása által föltételezett: egészben nem tagadhatni hogy 
az 1848-ki törvények lény égőkben, fövonásaikban végre- 
hajtvák, hogy az 1848-ki törvények szelleme testté lőn, 
hogy jövőnk csaknem egyedül saját kezünkbe téve. 

Van a nemzetnek parlamentaris törvényhozása, s 
ennek felelős kormánya. Os Magyarországban tettleg 
életbe lépett a képzelhető s minden eddig akár régi 
akár ujabb államokban létezett alkotmányfictiok közt, 
— mert hiszen mindenik csak jogi fictio — az igazságot 
leginkább megközelítő államrend, a világmíveltség s 
polgárosodás legnagyobb vívmánya: értem a kép- 

viseleti rendszer alapján öszpontositott tör- 
vényhozást, — és az egyéni és községi szabadság által, 
a nyilvánosság és sajtó' által amúgy is hatalmában 
korlátolt kormánynak formaszerü felelősségét. 
Ha ily széles és szilárd talapzaton állva nemzetünk 
nem tudná kiküzdeni fölvirágzásának még hiányzó 
biztositékait s megszilárditani a meglevőket, szóval ha 
ezen meglevő alapon sem tudná megállapitani jövőjét: 
vagy életképtelenségének, vagy legalább annak adná 
jelét, hogy az 1848-ki törvényekre még máig sena 
érett meg. 

Félre nem ismerhetni ugyan, hogy birtokunk ha- 
talmunkon kivüli körülmények által is veszélyeztetve 
lehet. Szegény nemzetünkre aligha nem illik Goethe 
mondása*), mely szerint „a mit az ember iiQu korában 
óhajt, öregségében bőven megkapja" . . . csakhogy akkor 
már nem használhatja . . • De ennek nem a nemzet 
az oka. 

A mit 1859 előtt főrendek memorandumai, min- 
den rendűek és rangúak petitiói követelni nem mertek ; 
mit a reménykoldussá tett nemzet várni, hinni már-már 
elfeledett; mit nem birt előidézni az olaszországi vere- 
ség; mit 1861 óta nem birt kieszközölni az Apponyiak, 
Senyeyek és Majlátbpk diplomatizálásuk s a nemzet 
által roszul hálált hazafiúi buzgalmuk: — annak kivi- 
teléhez a hét napi porogz hadjárat kellett. 

Hogy a dualismus az austriai birodalom történeti 
és tényleges s nemcsak jogi alakja: — azt Bécsben 
nem értették meg előbb, inig Austria Németországból 
tettleg ki nem szoríttatott. ' • 



*) „Was man sich in der Jugend wünscht, hat man im Altér 
die Füllé." 

Valamint azon eszme is, hogy az 1848-ki alkot- 
mány helyreállitása már mellözhetlen ; s hogy a Deák- 
párt, habár kétkedni szabad Vájjon az országot rendezni 
s kormányozni elég erős s képes leende? — de két- 
ségtelen, hogy minden más kisérletet meghiúsitani, ellen- 
ben az egyezkedés művét keresztül vinni egy edül képes ; 
hogy tehát a Deák-párttal meg kell alkudni : ezen eszme 
sem birt 1861 óta megérni, mig a königgratzi csata 
melege — egyszerre megérlelé. 

Vájjon nem késö-e? ki tudná megmondani. 

Vájjon roncsolt financiáink nem teendik-e a bi- 
rodalom másik felével való theoretikus kiegyezésün- 
ket és igy bonyodalmaink megoldását in praxi lehej- 
lenné? 

Vájjon azon crisis (melynek kikerülhetlensége iránt 
ne ámitsuk magunkat), mely egyoldalról a németegy- 
ségi processus folyamában a német örökös tartományok 
miatt Poroszországgal, más oldalról Galicia birtoka 
miatt Oroszországgal való végtusában fog nyilatkozni: 
ezen már annyira elgyöngült és roncsolt dunai biro- 
dalom megszilárdulásával s átalakulásával vagy buká- 
sával fog-e végződni — ? 

Ezek, sajnos, igen komoly kérdések; ámbár azokra 
pessimistikus felelet nem jogosultabb mint az opti- 
mistikus. 

A pessimista ne avatkozzék a közügyekbe; essék 
kétségbe privátim; rósz tanácsadó az, ki maga elcsüg- 
gedt; nem fog ügyet megmenteni segiteni, ki azt ment- 
hetlennek tartja. Gyakorlati politikusnak azon jó re- 
ménynyel kell birnia, hogy cselekedetei hasznot okoz- 
hatnak, eljárása sikert arathat. 

Azon suppositumból indulok ki tehát, hogy a mon- 
dottam crisisböl az Austriai-Magyar birodalom diadal- 

1* 

toasati fog kikelni; — s hogy a financia rendezésének 
columbustojása — az állam-adósságok kamatainak kellő 
reductiója — a népek anyagi fejlődését is lehetővé 
teendi; — és hogy ezen szerencsétlen állam, melynek 
lázas rángatózásai közt élni civilisált embernek undor, 
honszeretó' polgárnak pedig eszét szivét kimerítő kín, — 
hogy ezen állam mondom végre rendes állapotba j6'- 
vend, hol a társadalmi erők hatása és ellenhatása rend- 
szeres, s igy — a történet szövétneke mellett — előre 
látható. 

Belügyeink ezen föltételezett rendes fejlődésében 
pedig az érdekek szenvedélyek s a szabad politikai 
institutiók közti harcz előre láthatólag kettős irányban 
fog folyni; — két oldalról fog támadás intéztetni állam- 
rendünk fönn emiitett talapzata, a parlamentarismus 
ellen : 

a) fölülről; a mennyiben a legjobb célzatú kor- 
mányoknak is azon mindenütt észlelt s természettanilag 
magyarázható tendentiája — hatalmuk terjesztésére s 
a népképviselet befolyása alól emancipatiójára — hazánk- 
ban is érvényesitendi magát és cselszövő s tevékeny szö- 
vetségesre találand a magasb körök mindazon absolu- 
tistikus és bureaukratikus elemeiben, melyek azelőtt 
élvezett befolyásukat a parlamenti rendszer valósu- 
lása esetében elvesztik; s ennélfogva azt aláásni töre- 
kedendnek. . 

b) Ezen öntudatosan működő reactio öntudat- 
lan eszköze s szövetségese leend hazánkban azon az 
ugjmevezett municipalis rendszer fölélesztésére, s 
^SJ ^ törvényhozási öszpontositás ellen intézett törek- 
vés, mely ámbár a népben semmi támaszszal nem bir, 
mégis, sőt annál lármásabb, szinte lázas tevékenység- 
ben nyilatkozik már eddig is — megyéinkben. 

E kettős reactiónak közreműködésében áll 
a legközelebbi jövő veszélye. 

Az első — a ractio fölülről — nem megvetendő 
ugyan; hanem azért kevésbé veszélyes, mert nyilván- 
való, mert nem titkos, mert előre látott s ellene a nem- 
zet figyelme ébren van. 

Ellenében az óvszer nem egyedül a törvényekben 
s institutiókban rejlik — quid leges sine moribus vanae : 
hanem a nemzet folytonos éberségében, erélyében, ki- 
tartásában — szóval erős közszellemben keresendő. 

Mint a hatalom, ugy a szabadság is csak ugyan- 
azon eszközökkel tartható fönn, a melyekkel kivitatott. 
A mely nemzet nyugágy után sóvárog, a mely foly- 
tonos küzdésre nem edzett: az a szabad intézményeket 
soká föntartani nem képes. 

Sokkal veszélyesebb a jelzett reactio alólról, mely 
a szabadság és liberalismus bitorolt jelszavai alatt az 
1848 előtti ócska és elavult vármegyének valaminémü 
torzképét akarja létesiteni, s az önkormányzatnak az 
alsóbb körben, a közigazgatásban túlfeszitése és elfer- 
ditése által az önkormányzatot a magasb körben, az 
országlásban fogná lehetlenné tenni. 

. A felelős ministerium kinevezésével beállott uj 
helyzet kényszertíleg hozta magával, hogy a ministe- 
rium ismétlé az (1860) októberi kormánynak eredeti 
hibáját, és helyreállitá az úgynevezett megyéket, melyek- 
nek dőre föllépése az októberi kisérlet meghiúsultát, s 
a februári reactiót, az adónak katonai executióval való 
behajtását eredményezte, s a nemzetnek öt évi erkölcsi 
szenvedésébe és sok millió forintjába került. 

A ministerium is helyreállitá a „megyéket", — 
igen helyes, igen alapos meggyőződése ellenére . . helyre- 
állitá, mert a lárma -nagy volt, mert a nemzet — ? óh 

nem ! — hanem mert azon turbulens tömeg, mely csa- 
ládi connexióival vagy dictióival és rüpökös szájhaza- 
fiságával uralkodik a megyékben, ott korteskedik, kö- 
veteket, képviselőket és tisztviselőket oktroyál a népre, 
és az értelmiség nevét usurpálja — mert ezen nemzet 
mindenek fölött és előtt megyéért lármáz, mert a megyé- 
ben azonkivUl hogy bátyám és öcsémuramat, sógort, 
komát, atyafit kölcsönös szivességgel egy kis hazafiúi 
kenyérhez akar juttatni, egyúttal a közgyűlésen könnyű 
szerrel egy-egy Deákot vagy Kossuthot vél játszhatni ; 
és igy érdekét és hiúságát is kielégitheti. 

Fölélesztette a megyéket, oda dobta a tudatlan, 
míveletlen és fegyelmetlen, erkölcsileg és anyagilag, 
sajnos, nagy részt tönkre jutott volt nemesi osztály 
kezébe az ország közigazgatását, melyhez nem ért; a 
magánjog és élet biztosságát, s a társadalom legéletbe 
vágóbb érdekeit, miknek hord erejét föl nem fogja, a 
nemzet hitelét s becsületét, melyet fönntartani nem tud. 

Vannak szembeszökő, kézzel fogható igazságok, 
melyeket mégis az ember nem lát, habár megbotlik 
is bennök, habár fejét betöri rajtuk — mig eszméletre, 
nem ébreszti valaki. így vagyunk mi, mint nemzet, a 
megyei municipium emlegetésével; helyreállitására , a 
ministeri rendszerrel való kiegyeztetésére irányzott törek- 
véssel. Pedig u niegye már nem létezik! Az már 
csak egy emlék; halotti váz; melyet kegyelet vagy 
önérdek még ideig óráig galvanizálni, a réginek torz- 
képe gyanánt mozgásba tenni képes ; de föleleveniteni nem. 

Multis ille flebilis occidit . . hanem occidit; meghalt, 
azon percben, melyben a communitas nobilium meg- 
szűnt, melyben régi nemesi birtok-jogrendszert felfor- 
gattuk, s helyébe a modern polgárjogot tevők; midőn 
a népképyiseletet, a személy és birtok egyenjogúságát, 

« 

a választó-kerületeket, a felelős ministeriumot létrehoz- 
tuk: szóval meghalt 1848 april 11 -kén, midőn azon 
évi tör vény emk szentesittettek; meghalt, és el is temet- 
tetett; még pedig a legpompásabb gyászbeszédek kisé- 
retében; mikben ugy ki és földicsértetett, mint csak jó 
prédikátor az ecclesiának valami kitünó' tagját kidicséri 
ravatalánál; habár mig élt — vajmi kevés dicsérni 
való volt is rajta; s az utánna siránkozók maguk is 
szidták, mig élt. 

Hiszen pár lappal odább keressük és lássuk rész- 
letesebben, vájjon van-e ok a megyerendszert siratni, 
s visszaóhajtani, nem érzelgős kegyelet, hanem gya- 
korlati politika, — nem a visszahozhatlan múlt, hanem 
a parancsoló jelen szempontjából? 

Egyelőre lássuk: mit tön a hazáért, mit eredmé- 
nyezett az úgynevezett municipalismus mióta ugy a hogy 
lehetett, visszaállíttatott. 

A megyei élet ujabb korszakában két irányban 
nyilvánult: a tisztviselők választásában és politikai 
horderejű határzataiban, illetőleg fólirataiban. 

A tisztviselők választása már magában szoros ér- 
telemben törvényellenes tény volt. Az 1848: XVII. a 
hivataloknak csak „ideiglenesen és helyettesités- 
kép'* betöltését rendeli el. 

De az ellenkező tények után fölöslegesnek tartom 
e törvényességi kérdést bővebben vitatni ; s szorítkozom 
a tényekre. 

A megyei (valamint városi) tisztválasztások folya- 
mát s eredményét egybefoglalni nem lehet, mert azok- 
ban nem volt egy vezérelv eldöntő, — hanem. a leg- 
különfélébb szempontok határoztak helyi viszonyok 
szerínt. A legáltalánosabban kikiáltott jelszó volt: ki- 
dobni a provisoristákat, mint a kik minden kormányt 

szolgáltak és igy hazaárulók, kidobni tekintet nélkül 
arra, hivatali képességgel birnak-e? becsületesek-e? a 
közönségnek, melylyel közvetlenül érintkeztek, volt e 
oka velők elégületlennek lenni vagy nem? óte toi que 
je m' y met. Takarodj — hogy helyedbe ülhessek. 

Es ez sok helyütt meg is történt, kivált a tisztán 
magyar ajkú megyékben, hol a közép és kisbirtoka 
volt nemesi osztály, ezen az m'bérvesztés, nagy adók, 
állami zsarolás, régi bűnök -^ henye uraskodás, pazar- 
lás és kártya által tönkre tett nemesi családok ivadékai 
a módjukban levó', s virtuozitással űzött korteskedés 
eszközeivel kivivták a mi után rég sóvárogtak — hogy 
közel távol rokonaikat derűre borúra beültessék örök- 
lött családi joguknak tekintett alispáni, szolgabirói, 
esküdti s minden néven nevezendő' hivatalokba, melyek- 
nek teendőiről fogalmuk sincs. 

De nem történt igy a kisebb s különösen a vegyes 
ajkú megyékben, hol főispánok tapintata, s a nemzeti- 
ségekre, a nem magyar ajkúakkal való békére méltá- 
nyos tekintet igen sokat meghagyott a nem magyar 
ajkú provisoristákból és hazaárulókból, és igy valóban 
szerencse vala a volt hivatalnokra nézve, ha nem 
vala magyar; mert akkor újra hivatalt kapott; mig a 
magyar — földönfutóvá tétetett. Ha becsületes volt, s 
vagyont nem szerezhetett álutakpn, most gyermekeivel 
elmehet koldulni; ha zsarolt és lopott — akkor van 
miből élnie, s neveti a hazafiakat. 

Ez a lejárt választásokból levonható egyik épü- 
letes morál. 

Az országgyűlés továbbá kimondotta, hogy jogi 
képzettséget igénylő hivatalokra — csak azzal biró 
egyének választassanak. De nem vagyunk-e mi szüle- 
tett prókátor nemzet ? Úgy is elcsűrték csavarták a me- 

gyekben az országgyűlés határzatát, hogy néhol beér- 
ték egy ódon ügyvédi diplomával, s ez még szép s 
dicsérendő tisztelet vala az országgyűlési határzat 
irányában : de másutt a legnyiltabb cynismussal mel- 
lőzvén azt, alispáni föszolgabirói állomásokba helyezték 
a hangadó nemesi családok oly tekintetes i^u urait is, 
kik négy gymnasialis iskolát sem végeztek. Es ez a 
lejárt választásokból levonható második morál. 

A főispán értekezletet tartott híveivel, vagy a me- 
gye főkolomposaival megcsinálta a megyében uralkodó 
cotteria sugallata alatt a jelöltek listáját, — már a vá- 
lasztás előtt százat lehetett fogadni egy ellen, hogy ki 
az alispán et cetera. A gyűlésben olvassa a neveket, 
a kortesek jeladására ordítás keletkezik ; — és ime meg 
van a szabadon választott tisztviselői kar, melyről a 
megyei lakosok 999 ezredrésze nem is álmodott. 

Pest megyében egy kisebb bizottmány választatott, 
mely ismét egy öttagú bizottmányt alakított a tisztvi- 
selőjelöltek összeállítására: és igy ezen öt ismeretes 
ur gyakorlá csak tettleg a tisztválasztási jogot, mig a 
nagy bizottmány tagjai a gyűlésben legfölebb az éljen 
^rdítás jogát gyakorolhatták. És ez még helyesebb 
eljái'ásnak is mondható, mintsem hogy ezer s néhány 
száz ember állítsa egybe a tisztikart. Másutt a főispánt 
szépen kijátszák : az első ülésben észreveszi magát a 
bátor és tevékeny „baloldali'^ párt, hogy amannak 
ügyetlensége következtében majoritásra vergődhetik : 
és imé sikerül neki kizárólag saját pártjabeliekből meg- 
alakítani a tisztikart; s az ellenfél jelöltjeiből, ha a 
legkitűnőbbek is, egyetlen egyet sem választ meg. Egy 
merész kortesfogás a kicsiny de erős ellenzék részéről 
eldönti az ügyet: és éljen a szabad választás! 

Es a nép ? Az szegény, nincs ideje korteskedni s 
választani; az dolgozik; gondolkozik ugyan, de nem ért; 
csak néz, bámul, s várja : mi jót hoznak neki „az urak". 

Ez a választásokból levonható harmadik morál. 

A városokban azonban, hol több az értelmiség s 
az önérdek helyes fölfogása, a választások eredménye 
csak nem általában kinevette a hazafiúi logikát, s a 
hazaárulókról terjesztett doctrinát: a városokban meg- 
tartottak igen sokat azok közül, kik Bachtól Andrássy 
Gyuláig valamennyi kormány alatt szolgáltak ; — volt 
város, mely egyenesen elejté a „hazafiúi" jelölteket s 
föhivatalokba visszahelyező ugyanazon Bachistákat, 
kiket 1861-ben a „hazafiak" megbuktattak, söt meg- 
macskazenésztek. 

De a városi választásokból sem vehető ki egy 
általános érvényű elv; helyi viszonyok s egyéni befo- 
lyások azokban is érvényesültek, annál inkább, niert 
ott közvetlenül az általános szavazattal határos alapon 
a nép választ; s igy megtörtént, hogy jogtudatlan 
egyén állíttatott föhivatalba; s volt nagy város, mely- 
ben egy befolyásos tevékeny s jó kortes ügyvéd re- 
réstaurálta tettleg a tisztikart, azokat helyezve be 
tanácsosoknak, kik neki tetszettek; a miért is bizton 
számithat reá, hogy a nemes tanács valami kövér tö- 
meggondnokságot és zsiros pörügyelöséget bizonnyal 
nem fog más ügyvédnek adni, mint neki. És ez a 
választásokból levonható negyedik morál. 

Ezek száraz tények, melyeknek hosszú sorát és 
változatait hozhatná föl bárki is, ki a történt válasz- 
tások folyamát figyelemmel kíséré, — s miknek észle- 
lése után, röviden azon eredményre jutunk: hogy ily 
választás nem szabadság, hanem gúny, és nem jog, 
hanem gyalázat a nemzetre. 

Volt-e egy magasabb vezérelv, közérdek, tiszta 
hazafiság, mely a választásokban általán országszerte 
irányadó lett volna? Nem. Kidobták-e a provisoristákat 
mind? Nem. Kidobták-e a legroszabbakat? Nem. A 
kidobottak helyébe — általán szólván mindig — jobba- 
kat, képesebbeket választottak-e? Nem. A volt hivatalnok 
mind rósz hazafi volt-e, mert szolgált? Nem. Mind az, 
ki nem volt hivatalnok, jobb hazafi volt-e ? Nem. Igen 
sok csak azért „hazafi", csak azért nem szolgált, mert 
nem kapott, habár kért hivatalt*). 

Helyi viszonyok, családi connexiók, hivatalvágy, 
kenyériesés, szenyes önérdekek, mindenek fölött ravasz 
kortesfogások, a legtöbb megyében és városban győz- 
tek a választásoknál — a közjóra irányzott önzetlen 
hazafiúi intentiókon. 

És mit nyert a nép? mit várhat az ország? lesz-e 
jobb közigazgatásunk? ... A ki ez iránt némi kéte- 
lyeket táplálna, kérdezzen meg egy-két az administra- 
tióhoz értő főispánt; vagy a mi még egyszerűbb: te- 
kintsen be a ministeri osztályok bármelyikébe, lássa a 
ministeri fölhivásokra s rendeletekre a megyékből be- 
érkező — ha beérkező — válaszokat, és akkor aztán 
Ítéljen. A Forgách-Zichy-Pálffy-féle provisorium nyo- 
morult volt ugyan — s ki merne védelmére kelni ? sok 
szedett-vedett nép volt annak összetoborzott hivatalnok- 



*) Midőn 1860-baii kiütött a hazafiúi humbug, a bécsi kormány- 
körökben szó volt arről, hogy sok szájhős elnémítására nyomassák ki 
mindazon magyaroknak névsora, kik 1850-től 1859-ig a császári 
kormányhoz hivatalért folyamodtak, de alkalmasaknak nem találtat- 
ván — nem kaptak. De a jövőre való tekintetből, nehogy compromit- 
táltassanak olyanok is, kik talán maholnap a hazának és fejedelemnek 
hasznos szolgálatot tehetnek, ezen terv elejtetett. 

seregében — ki merné nyilvánvaló tényekkel szemben 
tagadni : hanem a legújabban választott tisztviselöséget, 
— ha teljes becsületességét föltesszük is — túlnyomó 
eleme levén a nemesség, a régi táblabirói mindentudás : 
azt azon dilettantismus jellemzi, mely ugy a hogy 
még elbirta vinni az 1848 előtti tespedési korszak 
régi kerékvágásában az akkori egyszerű administra- 
tiót: de a társadalom mai igényéinek többé az meg 
nem felelhet, s ismét oly nagy kárt teend a nép vagyo- 
nában, az ország hitelében, mint 1860-ki föl, s 18 61 -ki 
lelépése tón. A megyei elemek ezen szűkeszuségre ala- 
csony érdekekre visszaviendö eljárását hallgatagon, de 
érthetöleg elitélte a ministerium, — mely a fökormány- 
székek megalakításánál egyedül a becsületességet és 
képességet keresvén a hivatalnokban: a hajdani hely- 
tartótanács és udvari cancellária hivatalnokainak leg- 
nagyobb részét megtartá magas állásokban is, söt 
olyakba elö is lépteté. 

Valóban, a ki még nem is volt valaha országlár, 
könnyen beláthatja, hogy a magyar ministerek egyebet 
nem is tehettek ; maguk sem levén a közigazgatás rész- 
leteibe avatva, a folyó ügyek előzményeit nem ismerve: 
ha — a csőcselék Ízléséhez alkalmazkodván — elbo- 
csájtják a régi hivatalnokokat, és szinte oly tanácso- 
sokkal, titkárokkal, fogalmazókkal környezik magukat, 
kiknek sem a közigazgatás szervéről fogalmak, sem a 
folyó ügyek anteactáiról tudomásuk nincs: valójában 
két napig sem birtak volna kormányozni, — és ezen 
eredmény után az egész világ megtagadta volna mind 
maguktól, mind pártjuktól a kormányzati hivatást s ké- 
pességet. 

Hogy a ministerium által más részt az országgyűlés 
némely kitűnőbb reménye vagy kipróbált tehetsége 

rögtön magas állásba, vezérszerepbe helyeztetett: — 
az szintoly. szükségnek ismerendő' el; mert más a bu- 
reaiikratiai, más szellemből s vezéreszmékböl indul ki 
egy parlamenti felelős kormány ; hogy továbbá a tiszt- 
viselői karban más uj embereket is alkalmazott: szintén 
helyeslendő; mert, valamint a közigazgatás bizonyos 
bureaukratiai pontosságot s rendet igényel: — ugy 
viszont, hogy az foniiaságokban meg ne csontosuljon, 
annak uj elemekkel fölfrissitése kívánatos. 

Hogy ez utóbbi categoriában történt kinevezések 
két harmada balfogás, hogy osztálytanácsossá s titká- 
rokká oktroáltattak , kik fogalmazói segédekűl is csak 
pár hónapi praxis múlva leendettek használhatók: ez 
nyilvános titok; s tulajdonkép nem is oly apró dolog 
minőnek látszik. Erdemetlenek rögtöni fölemelése demo- 
ralisálja a kormány-közegeket; mértéktelenül fokozza 
a tehetetlenek követelését, és elkedvetleniti a tehet- 
ségeseket. Es végre nem oly gazdag az ország hogy 
közönyös volna vájjon egygyel több vagy kevesebb e 
a haszonvehetlen ember, ki túlságosan dotált sinecurában 
szaporítja a budgetet. 

Hanem nagyban és egészben teljesen elfogulatlan- 
nak: a viszonyok magaslatán állónak mondhatni a 
kormány eljárását; mig a megyékét nem lehet elég 
szigorún megbélyegezni, és pedig figyelemre méltó 
tekintetekből. 

Ugyan is már magában nem megvetendő veszélye 
hogy: 

aj A választások által könyelmüen előidézett nagy 
számú értelmes proletariátus kényszeríttetik minden 
alkotmány- sőt haza-ellenes reactiónak kész eszközéül 
szolgálni az országban? Mert hol van oly kivételes ős 
római jellem , ki midőn magát önvétke nélkül gyalá- 

zattal megbélyegezve, s családját, gyermekeit nyomor s 
Ínség örvényébe taszítva látja, el ne késeredjék önhazája 
ellen, mely hazátlanná tévé, és ne nyúljon oly kenyér- 
hez, — bárki nyújtsa neki bármi áron — mely öt és 
övéit az éhhaláltól mentse meg? Ne követeljünk többet 
az embertől, mint a mi az emberi természettől kitelik. 

b) De van ennél mélyebb ok, fontosabb tekintet 
is, melyet nem lehet eléggé hangsúlyozni: 

Értelmiségben szegény, s kivált szakismerettel biró 
egyének szűkében levén az ország — hogy megfelel- 
jünk nemzeti küldetésünknek, s mint a civilísatió ter- 
jesztői s közvetítői, a minket környező még hátramara- 
dottabb néptöredékek élén egybekötő elem gyanánt 
szerepeljünk, — a mire egyedül nemzetiségünk erkölcsi 
s szellemi túlsúlya képesíthet: le kell tennünk azon rút 
vísszatorlási szenvedélyt, melylyel az előbb szolgált — 
különben talán képes és becsületes — magyar hiva- 
talnokok a hazafiság örve alatt űzőbe vétettek. A király 
példájára adjon a nemzet is általános amnestiát; és a 
tanult s értelmes osztályok fusióját s teljes fölhasz- 
nálását tűzze czélúl. 

Mig ez nem történik, és ha a magyar szakértel- 
miség egy részét parlagon heverni hagyjuk, s csak 
egyes pártokból, s a qualificatío nélküli hajdani megyei, 
a volt nemesi osztályból állítjuk ki csaknem kizárólag 
a helyhatósági tisztikart: a kor igényeinek, előbbre 
haladott társadalmi viszonyainknak megfelelő közigaz- 
gatást nem hozhatni létre; minek következménye vagy 
az fogna lenni hogy az ország anyagi, szellemi fejlődése 
egy nemzedék kihaltáig föltartóztatni, illetőleg vissza- 
vettetni fogna; — vagy — minthogy a társadalom ezt 
meg nem tűrhetné, s a viszonyok erösebbek egyes 
embereknél s osztályoknál: vailószinubb hogy a magyar 

nemesi osztály által a még egyszer kezére került nem- 
zeti önkormányzat, melyre tudománya, míveltsége elég- 
telennek bizonyult, véglegesen el fog játszatni; a magyar 
nemzet pedig polgárositó missiójától elüttetvén: nem- 
zetiség nélküli demokratiai caesarismus napja kelend föl 
a volt Magyarország egén. 

Ezen magasabb szempontok azok , melyekből a 
lefolyt választások minden gondolkozó hazafit föllázi- 
tanak s terhes aggodalmakba ejtenek, s e szempontok 
azok, melyek általában a tisztválasztás mint állitólag 
alkotmányos jog elvi megítélésében e lapok folyamá- 
ban vezetni fognak. 



Térjünk át a megyéknek közjogi politikai téren 
nyilvánult működésére. 

E tekintetben a históriának nem sok följegyezni 
valója van. Semmi sem mutatja oly kézzelfoghatólag, 
hogy a megye politikai tekintetben már csak üres 
név ; hogy az- már tettleg nem egyéb közigazgatási terü- 
letnél: mint azon körülmény, miszerint a megyéknek 
mint ilyeneknek semmi részök sem volt azon nagy- 
szerű fordulatnak sem előidézésében, sem irányzásában, 
vagy alakításában, melynek a koronázás képezi zárkövét. 

Magyarország bezárta az 1848-ki forradalmi kor- 
szakot; formulázta belönállását a közös birodalmi kap- 
csolatban, rendezte ennek közös ügyeire való törvényes 
befolyását; szilárdította a vele való kapcsolatot; és saját 
belbékéje biztositására az országnak eddigi virtuális 
de nem élvezett függetlenségéről, eszményi souveraini- 
tásáról bizonyos foltételek alatt lemondott: szóval uj 
korszakot inaugurált. És mindezt tévé az, ki azt tenni 

illetékes volt; tévé az országgyűlés a fejedelemmel; 
tévé a törvényhozás. A megyének e nagy átalakulási 
műben nem jutott szerep. A megyék nem alkották az 
1848-ki törvényeket 1848-ban; azóta a megye nem 
válíisztá a képviselőket, nem adhatott instructiókat ne- 
kik; nem folyt be a törvényhozásra, legkevésbé 
1867-ben; némelyik bizalmat szavazott, mely ad acta 
tétetett; egy kettő megkisérté a minoritás iránti rokon- 
szenveit fejezni ki, de azzal sem tettleges sem erkölcsi 
hatást nem gyakorolhatott. Imé a megye nem törvény- 
hatóság; nem politikai közeg; nem bir erkölcsi testü- 
let tekintélyével sem; akár hogy protestálnak ez ellen 
az avas obscuritás hivei, a traditiók rabjai, az öreg 
gyerekek, kik most is azzal akarnak játszani, mi fiatal- 
ságukat gyönyörködteté; és azon fiatal öregek, kik a 
volt megyéről némi homályos képzelettel birnak csak, 
melyben egy vonás sem igaz. 

Tudva levóleg Komárom, Bihar, Szathmár, később 
Pest és Heves, Szabolcs megyében történt a legnagyobb 
erőmegfeszités valami politikai mozgalmat idézni elő a 
megyékben. 

Alkalmat adott en-e a f. é. april 10-kén kelt, s 
a ministerium valamennyi tagjai által aláirt ministeri 
intézvény a megyék és sz. k. városok közönségeihez, 
mélynek teljes szövege következő: 

„A felelős magyar ministerium, a mint ő Fel- 
sége legmagasabb bizalmából az ország kormányát 
átvette, hogy az alkotmányos élet működését újból 
megindithassa, első teendőjének tartá: a^ alkotmány 
alapját, a nemzet ős intézményét, a köztörvényható- 
ságokat helyreállitani, s e célból sietett azon eljárásra 
nézve, melyet a törvényhatóságok visszaállitása köriíl 



Digitized by 



Google 



-^ 17 — 

a mai helyzet követelményeihez képest követendőnek 
talált, a törvénjT'hozó testülettől felhatalmazást kérni. 

Midőn a kormány, az általa inditványozott orszá- 
gos határozat alapján visszaállitott ható- 
ságot, alkotmányos életének küszöbén hazafiúi biza- 
lommal üdvözli, nem mellőzheti el , hogy a 

közönség figyelmét fel ne hivjanagy horderejére azon 
átalakulásnak, mely a felelős ministerium kinevezése 
által az ország kormányzati rendszerében történt, s 
mely mind a kormányra, mint pedig a köztörvény- 
hatóságokra nézve uj irány pontokat jelöl ki. 

A szabadság végelemezésben nem más, mint az 
önkormányzat joga. — E jog alig van valahol széle- 
sebb alapra fektetve, mint nálunk: helyhatósági intéz- 
ményeinkben. — Ezekben tehát a nemzetnek oly kincse 
rejlik, melyre nem lehetünk eléggé féltékenyek. 

De e mellett nem szabad felednünk, hogy minden 
alkotmány, ha a szabadság igényeinek megfelelni akar, 
csonka, bevégezetlen mű, mig minden intézvényeit nem 
ugyanazon elv, nem az önkormányzat elve lengi át. 

Ennélfogva kell hogy a köztörvényhatóságok ön- 
kormányzata mellett az országos önkormányzat is fenn- 
állhasson. Ennek pedig gyakorlati feltétele: a felelős 
kormány és annak rendelkezési joga. 

Erkölcsi és anyagi felvirágzásunk, nemzetünk összes 
jövője attól függ, a mint e két, egyiránt fontos intéz- 
vényünk életműködését egymással összhangzásba hozni 
akarjuk és birjuk. 

Nem lehet a kormánynak nem éreznie, hogy köz- 
vetlen a lefolyt nehéz időszak után, mely a nemzetet 
a passiv ellenállásra, mint egyedüli hazafiúi erény gya- 
korlatára kényszeritette, a nemzet érzületének, eszme- 
menetének átalakulnia nem könnyen lehetséges; de 

mindemellett meg van gyó'zó'dve a kormány, hogy a 
gyakorlati élet legjobban fogja feltüntetni a két rend- 
szer akadálytalan közreműködésének még elháritandó 
nehézségeit, s maga a nemzet eszélye, higgadtsága és 
politikai érettsége mielőbb kijelölendi a törvényhozás 
számára azon utat, mely a két rendszer teljes össz- 
hangzásához vezet. 

Ez összhangzást addig is, mig a törvényhozás e 
téren részletesen intézkednék, nem lesz lehetetlen elta- 
lálni, ha minden egyes kérdés eldöntése körül azon 
elv lesz irányadó, hogy a hatósági érdekek felett a 
hatóság, az országos érdekek felett pedig a felelős kor- 
mány van hivatva első sorban őrködni. 

A mig tehát egyrészről a kormány igéri, hogy a 
köztörvényhatósági autonómia jogait tiszteletben fogja 
tartani, ugy más részről bizalommal elvárja a hatósá- 
gok hazafiságától és bölcseségétől , hogy közreműkö- 
désük által a nemzeti kormány tekintélyét és erejét 
emelni fogják. 

A nemzet irányábani felelősségben, melyen, mint 
szilárd alapon nyugszik az alkotmányos kormány- 
zat rendszere, osztoznak a megyei és városi bizott- 
mányok is- 

A bizalom, mely a választás által irányukban ki- 
fejeztetett, nemcsak hatósági jogkörrel ruházta fel, de 
felelősség kötelmével is terheli őket. 

A felősség érzete kell hogy vezérelje a bizott- 
mányokat a tisztviselők választása körül; kell, hogy a 
magánérdekek, a rokonsági, baráti érzelmek, a nem- 
zetiségi és felekezeti rokonszenvek resignatiójával, a 
tisztviselők megválasztásában az erkölcsi feddhetlenség, 
a jellem és képesség szolgáljanak irányadókul. 

A választott kétes erkölcsisége foltot hagy a vá- 
lasztó-testületen is. Képességének hiánya akadályul 
szolgál feladata teljesítésében. 

A provisoriumok változandósága által jogérzel- 
niében megingatott nemzet valódi igazságszolgáltatás 
után eped. Gyors, törvényes és szigorúan igazságos 
biráskodás csak törvényben jártas és szeplőtlen jellemű 
birák által érvényesithetó'. 

A birák megválasztásában tehát szigorú eljárást 
követel a kormány a nemzet nevében és annak érde- 
kében. 

A közigazgatás, a közélet kivánalmainak mértéké- 
hez képest, folyton növekedő tevékenységet igényel, s 
ezért a felelős kormányzat lényegéből folyólag, az 
együttműködésre hivatott közegeknek, a kormánynak 
és hatóságnak összhangzó működése szükséges. 

Jövőnk biztositásának tényezői közt nem kis sze- 
repet játszik azon erkölcsi reputatio, melyet hazai intéz- 
vényeink korszerűsége és életrevalósága iránt ébresz- 
tenünk sikerül. 

Ennélfogva minden lépés, melyet a kibontakozás 
terén előre teszünk, kell hogy egy nagykorú nemzet- 
hez méltó legyen; kell hogy megszilárdítsa körülöt- 
tünk azon meggyőződést, hogy Magyarországra, mint 
hajdan, ugy jövőben is, a gyakorlati szabadság fenn- 
tartása érdekében fontos hivatás vár. 

Ha a nemzet ezen hivatás horderejét kellően mél- 
tányolja, s másrészről nem téveszti szem elől, hogy 
ezentúl minden ballépése vagy mulasztása többé nem 
az eddigi gyámhatalom, hanem saját erkölcsi hitelének 
rovására esnék, — ha a köztörvényhatóságok ez irány- 
ban fogják és teljesitik kötelességüket: akkor megoldva 
leszen a nagy feladat: a felelős kormányzati rendszer- 

nek az önhatósággali összeegyeztetése, s ezáltal alkot- 
mányos szabadságunk állandó biztosítása. 

A nemzet reményli és óhajtja ezen feladat meg- 
oldását, és ö Felségének felelős kormánya 6'szintén csat- 
lakozik a nemzet reményéhez és óhajához. 

A siker biztosítása a törvényhatósági bizottmányok 
és tisztviselők kezei közé van letéve. 

Hazafiúi üdvözlettel." 

Kelt Buda-Pesten, 1867. évi april 10-én. 

Ezen ministeri intézmény is azon félszeg helyzet- 
nek eredménye, melybe a ministerium az által jutott, 
hogy magas politikai tekintetekből a koronázás előtt 
kímélni akarván a municípiumról uralkodó előítéleteket, 
s nem akarván az ellenzéket az által is erősíteni, hogy 
maga ellen zúdítsa a megyékben hangadó és lármás 
volt nemesi elemeket: helyreállítá az álhtólag törvényes 
megyét. 

De a fogalmak összezavarása, mely a ministeri intéz- 
ményből kirí, arra is mutat, hogy az nem egy elme egyön- 
tetű müve, hanem többek elágazó nézeteinek compro- 
missuma; minthogy a „köztörvényhatóságokat" az 
alkotmány alapjának nevezi; — az pedig nem áll, mert 
alapja a népképviselet; továbbá hol törvényhatóságról, 
hol helyhatóságról szól, a mik totó coelo alíud qiiid; 
és végre miután (kormányrendeletekben mindig kerü- 
lendő) theoretikus tételt állítá föl, miszerint a „sza- 
badság nem más mint az önkormányzat joga", 
hozzá teszi: hogy e szabadság „széles alapra van 
fektetve helyhatósági intézményeinkben", — 
holott ezeknek sajnos hijjával vagyunk; levén eddig 
csak confusus ideiglenes megyénk, de helyhatósági intéz- 
ményeink még csak alkotandók, szervezendők. 

E ministeri körirat általánosságokban maradván, 
bizvást felelet nélkül maradhatott s egyszerűen tudo- 
másul vétethetett volna a megyék által. Többen bizalmi 
nyilatkozattal válaszoltak; de Bihar, Komárom, Szath- 
már, Pest, megragadták üstökénél fogva az alkalmat: 
ahhoz „nagyszerű" politikai discussiót kötni. Az or- 
szággyűlés többségétől eltérő Tisza, Ghiczy, Domahidy, 
Keglevich Béla, Ráday László urak s elvbarátaik min- 
den ballon d'essay nélkül, mintegy gyözelembiztosan 
vitték át ex condicto az ország terméből a megye ter- 
mébe mint apellatorium fórum elé, ott megbukott ki- 
sebbségi votumjokat a 67-es munkálat ügyében, — 
nem mulasztván el az informatió alkalmával a munici- 
palis rendszerre szórt bókokkal megvesztegetni a birót; 
s bizton hivén, hogy mit Bihar, Komárom, Szathmár 
s Pest kimond — az háromszoros tihanyi viszhangkint 
fog visszadördülni valamennyi „törvényhatóság "-tói. 

E diadalbiztosságot föl kell tennünk; mert hogy 
merő demonstratió kedvéért ily hadjáratot terveztek 
volna, a vereségnek ily esetben csaknem nevetséges 
szinétől vissza nem rettenve: ezt legalább Tisza és 
Ghiczy urakról föl nem tehetni. Pedi^ hogy tervezett 
hadjárattal van dolgunk, látszik a három első megye 
nyilatkozatainak nem csak észjárásából, hanem szavai- 
nak csáknem ugyanazonságából is. 

Szathmárban Domahidy Ferenc úr tévé meg a 
többséget nyert indítványt: jelentse ki a bizottmány, 
hogy „bár ha egyrészről az alkotmányos fordulat benne 
némi reményt költött, más részről azon fájó érzelmet 
sem nyomhatja el, mely az által keletkezett, hogy ezen 
fordulat azon (1861-iki 2-ik) fóliratban kifejtett elvek 
mellőzésével s az ősi alkotmány lényeges része fölál- 
dozásának árán idéztetett elő. S ebből kifolyólag je- 

lentse ki, hogy az alap, melyen a ininisterium áll, t. i. a 
67-es bizottság munkálata a haza jövőjére nézve aggo- 
dalmakat költ benne! továbbá hogy „kötelességének 
fogja ismerni odahatni, hogy a 67-es munkálat azon 
pontjai, melyek a gyakorlati alkalmazás által hazánk 
érdekeivel ellentéteseknek és károsoknak bizonyulnak 
be, alkotmányos utón mielőbb megváltoztassanak. Azon 
pontjai pedig, melyek az örökös tartomány okkali köl- 
csönös egyezkedés alapjául szolgálnak, az ország érde- 
kének megfelelöleg és előnyére intéztessenek el. Je- 
lentse ki végre, hogy a centralisatio törekvéseinek 
egész erejéből ellene áll, és a megyék autonómiájának 
fontartása végett minden lehetőt a törvény határain 
belől elkövetni kész leend." 

Ha Domahidynek ilyetén fájó érzelmei vannak, 
Ghiczy Kálmánnak „öröme" nem tökéletes; mert azon 
alap, melyen a kezdetbe vett országos átalakulás nyug- 
szik, a közös ügyek iránt elfogadott országgyűlési ja- 
vaslat több oly elveket foglal magában, melyeknek 
gyakorlati alkalmazása az országnak törvényes önál- 
lását és függetlenségét, anyagi és szellemi erejének 
életerős fejleszthetését veszélyezteti. 

„Hogy ez elvek alkotmányos utón, ha még lehet, 
módosíttassanak, vagy legalább következményeik azok- 
ban, a mik még teendők, a nemzet jogainak és érde- 
keinek megfelelöleg fejtessenek ki, a megye közönsé- 
gének forró kívánsága. 

„Ezen óhajtásának teljesítését a megye közönsége 
az országgyűléstől várja. Egyébiránt pedig meg levén 
győződve, hogy a törvényes kormánytól, mely a köz- 
törvényhatóságok autonómiájának fenntartását is fel- 
adatául tűzte ki, törvénybe ütköző rendeletek nem 
érkezhetnek, nem késik kijelenteni, hogy törvényes ren- 

deltetéséhez hiven, mely szerint a törvényeknek végre- 
hajtására, a közigazgatásnak saját kebelébeni kezelésére 
van hivatva, részéről mindent megtenni kész leend, a 
mi a törvények érvényének fenntartására, az alkot- 
mányos felelős kormányzati rendszernek megszilárdí- 
tására vezet, és a ministeriumnak e czélra irányzott 
törekvéseit tehetsége szerint támogatni, törvényes rende- 
leteit végrehajtani; s a közigazgatásnak minden ágait a le- 
hetségig czélszerűen alakítani kötelességének tartandja. 

„De e mellett nem feledkezhetik meg törvényes 
hivatásának azon másik részéről sem, melynél fogva 
alkotmányunk szerint a törvények őréül van rendelve, 
s a törvények szentségének, s törvényes jogai fenntar- 
tása feletti hiv őrködéssel, e tekintetben is a körülmé- 
nyekhez képest alkotmányos hivatását teljesíteni mindig 
kötelességének ismerendi." 

Mennyi szó ! 

Igaz, hogy oly galimathiast mint hogy a „centra- 
lisatio törekvésének (talán centralisáló törekvésnek) 
egész erejéből ellene áll" Ghiczy nem mond; hanem 
mond-e ő is egyebet mint gyengítve a mit Domahidy 
mondott ! 

A mi már a bihari határzatot illeti, annak két 
külön része van. Az első ugyancsak a szathmár- 
komáromi nótát változgatja; ki mondja Bihar is: „hogy 
kötelességének ismerendi szemben a ministeriummal 
is őrködni a törvény megtartása, az alkotmány sértet- 
lensége felett; ki mondja, hogy miután nem leli meg- 
nyugvását azon alapban — a 67-es bizottmány és 
országgyülésileg is elfogadott munkálatában, — melyen 
az egész átalakulás nyugszik, bár tisztelni fogja azt 
mint törvényt, ha azzá lenne, de feladatának tekinti 
oda mííködni, hogy a már elfogadott megállapodások 

a végrehajtás által ne hátrányosabbak, de kedvezííb- 
bekké legyenek ; hogy a mennyiben még tovább fej- 
lesztendők, az ország érdekeinek megfelelöleg és ne 
azokkal ellentétesen fejlesztessenek, hogy azok a melyek 
hazánkra nézve a gyakorlatban is károsoknak bizo- 
nyulnak, alkotmányos utón megváltoztassanak." 

Hanem ezt követi a másik rész, mely figyelemre 
méltó árnyalatot ád a bihari határozatnak a többiek 
között, s azoktól igen előnyösen megkülönbözteti. Ez 
igy szól : „Mondja ki végre, hogy miután az egyetlen 
valódi könnyebbség, melyet hazánk népének azonnal 
nyújthatunk, abban áll, hogy jó kormányzatról és jó 
igazság-kiszolgáltatásról gondoskodunk, miután maga a 
megyék rendezési kérdésének ezen ösi intéz- 
mény épségben fentartása mellett megoldása 
is csak azon esetben remélhető, ha azok ujolag 
tényleg bebizonyítják a felelős ministeri kor- 
mányformával összeférhetőségüket és jó kor- 
mányzat, jó igazság-kiszolgáltatás szervezé- 
sére való képességüket, minden igyekezetét oda 
fogja fordítani, hogy a megye kebelében mind a köz- 
igazgatást, mind az igazság-kiszolgáltatását, az alkal- 
mazandó egyének jellemének és képességének szigorú 
figyelembe vétele folytán ugy rendezze, hogy a lehető- 
ségig tökéletes legyen." 

Már ezek csakugyan arany szavak, valódi atyai intés 
a megyékhez, melynek szelleme e sorok Íróját is vezeti 
meggyőződéseiben, azon különbséggel csak, hogy nem 
bizik benne, vájjon Bihar megye ezen bölcs tanácsa 
megteszi, vagy megtevé-e a kellő hatást. Követte-e 
vájjon maga Bihar megye ? 

Pest megye ellenben túl tőn Szathmár és Komá- 
rom megyéken, mint a „vezérmegyéhez" illő is volt. 

Pest megye 27 tagból álló küldöttséget nevezett ki, 
mely a ministeri intéz vényt „tüzetes tanácskozás alá 
vévén, az ez irányban teendőkre nézve a legközelebbi 
közgyűlésre javaslatot terjesszen elö. 

Józan észjárás szerint az ember azt hivé, bogy a 
küldöttség a ministeri rendelvény foganatositása iránt, 
s e szerint a megyei közigazgatásnak berendezése, s a 
ministeriummal való érintkezésének, a végrehajtásnak 
gyakorlati módozatai iránt fog javaslatot adni, — a mi 
ép oly hasznos, a mily okos munka leendett. Hanem a 
helyett a 27-es küldöttség többségének egy általánossá- 
gokban politizáló inditványa született meg, igazán 
mint midó'n a hegy egeret szült — , és fogadtatott el 
a június 3-ki közgyűlésen véletlenül jelenvoltak több- 
sége által, Pest megye hangzatos nevében. 

Az inditványt megelőzi a bizottmány jelentése, 
melynek következő pontja képezi tengelyét: „Szükséges 
tehát mindenelött figyelembe venni azon törvényeket^* 
melyek a felelős kormány megállapítása után á megye 
hatósága iránt hozattak, és midőn az 1848-ki ül. t.- 
cikknek, mely a magyar felelős kormányt megalaki- 
totta, 26-ik szakaszában világosan kimondatik, hogy 
„az ország minden törvényhatóságainak eddigi törvé- 
nyes hatósága ezentúl is teljes épségben fentartandó" 
— kell, hogy birjon a megye minden jogokkal jelenben 
is, melyek a megyét a felelős kormány megalakulása 
előtt törvényesen illették." 

Ugyanezen eszmét következőleg formulázza az el- 
fogadásra méltatott inditvány : „Ezért biztosította azt az 
1848-iki IIL t.-cikk 26-ik §-a alatt és annak minden, 
a valóságos ministeri felelős kormányzattal ellentétbe 
nem is jöhető joggyakorlatát addig is, mig az alkot- 
mány védbástyáinak a törvény által is kijelentett me- 

gyek a kiváltságos osztályok által kizárólagosan gya- 
korolt alkotmányos jogoknak az egész nemzetre történt 
átruházása folytán, a képviseleti rendszer alapján leendő 
rendezése a törvényhozás utján véglegesen el nem 
intéztetik. " 

Semmi kétség, hogy Pest megye bizottmányának 
június 3-ki gyűlésében volt többsége ezzel olyasmit 
mond ki, a mi félig meddig táblabírói, félig meddig 
parlamentaris, és igy önmagával tisztában nem levő 
nemzedékünknél csaknem általános hitelre talál. Akár- 
hány telivér 48-as él azon meggyőződésben, hogy az 
1848-ki IIL t.-c. 26-ik §-a által a megye 1848 elfítt 
gyakorolt hatóságában tartatott fönn, tekintet nélkül 
az 1848-ki törvények más pontjaira — melyek ezen 
„törvényes hatóságot" megszüntették, — tekintet nélkül 
az 1848-ki törvények szellemére, melylyel ellenmon- 
dásba jő, ki a megyék 1848 előtti teljes hatáskörét 
főntarthatónak véli. 

A m. t.-c. 26-ik §-a, mely azon nagyfontosságú 
elvet mondja ki, mintegy véletlenül oda van dobva 
egészen heterogén vagy kisebb fontosságú tárgyak 
közé. A 25-ik §. a helytartótanács s cancellaria hiva- 
talnokairól; a 27-ik a bíróságok eddigi szerkezetök 
föntartásáról szólnak; a 28-ik §. pedig ismét átugrik 
arra, hogy a ministerek mindkét házban üléssel bir- 
nak. A 25. 26. 27-ik §-ok közigazgatási természetűek, a 
28-ik §. alkotmányjogi. 

Annak, hogy az 1848-ki törvényhozók, ^aí^y i'ög- 
tönözve dolgoztak, vannak elég nyomai más pontokban 
is, — mint p. o. az V. t.-c. 7-ik §-a és a XVI. 2-ik §. 
a) közötti különbségben ; de a legmeggondolatlanabbak 
a megyei municipiumokról szóló tételek; világosan 
látszik azokból, mily hirtelen jött létre a régi munici- 

palisták és a centralisták közt valami compromissum ; 
de az is, hogy a régi eszméktől a codificatorok 
egy része rögtön menekülni nem birt; quo semel im- 
busa recens; és a különféléket összezavarta. 

Maga Kossuth is lángelméje, és azon könnyűsége 
dacára, melylyel magába uj eszméket fölvenni tudott, 
határozatlanul ingadozott a táblabirói traditiók s a 
korszerű államtanok, a megyei és a parliamenti rend- 
szer között. Sokkal inkább megyei ember volt, semhogy 
ne szerette vohia a megyét, nagyságának eme bölcsőjét; 
de sokkal helyesebb intuitióval birt, semhogy a kép- 
viseleti parlamenti rendszerben az ellenállhatlan kor- 
eszmét, az egyedül lehetséges modern alkotmányt föl 
ne ismerte volna. így a lőn municipalista Kossuth — 
rögtön parlamentaristává ; és a municipalista Kossuth 
vivé körösztül a centralistáknak gúnyolt Eötvös-Szalay- 
féle párt terveit, melyek aligha 1848-ban is jámbor 
óhajtások s theoriák. nem maradtak volna, ha Kossuth 
doemoni erővel magához nem ragadja a kezdeménye- 
zést, s az uralmat mind az országgyűlés mind az ud- 
var fölött. 

Hanem, mint mondók, Kossuth maga is habozván 
a megyei s parlamenti rendszer közt — a neki saját 
könnyüvérűséggel tőn Ígéretet a kettőnek kiegyez- 
tetése iránt. 

Más részt az Eötvös-Szalay párt, melyhez Szemere 
Bertalan legközelebb állt, mintegy megijedt saját diada- 
dalától, s igyekezett azon aggodalmat szelídíteni, mintha 
a ministerium a megyéket megszüntetni s a centralisatiót 
fogná behozni. 

És igy mind a két oldalnak egyesült törekvése, 
az eszmék tisztázatlansága, a codifikálás rögtönzése 
eredményezek azon hiányokat s ellenmondásokat, me- 

lyek e részben az 1848-ki törvények szellemében s 
betűjében találhatók. 

Mert valójában nem hangzik-e ezen III. t.-c. 26-ik 
§-a csak gúnyképen, ha meggondoljuk, hogy az V. t.- 
c. által a megye törvényhatósági jelleméből kivetkőz- 
tetett, s politikai hatáskörétől tettleg megfosztatott; s 
hogy a XVI. 2-ik §-a a bizottmányt, s azt is csak pro- 
visorie ülteti be a nemesek hajdani közgyűlése helyébe, 
— ámbár az V. t.-c. 1-sö §-ában azt olvassuk, hogy: 
politikai jogélvezetet azoktól, kik eddig annak gyakor- 
latában voltak, elvenni, a jelen országgyűlés hivatásá- 
nak nem érezheti. Hátha még ehhez hozzá teszszük, 
hogy az 1848-ki V. t.-c. szerint ámbár a közgyűlés 
választja a központi (választási) választmányt: ez nem 
annak, a ki kUldé, hanem a ministernek köteles jelentést 
tenni, s egyedül a ministerrel való érintkezésre utal- 
tatik; annyira gondoskodva lön tehát arról, hogy a 
megyék törvényhozói s törvényhatósági minőségűknek 
még csak némi szine se maradjon fönn, s a választási 
actus a megyei közigazgatástól s általán a megyétől 
teljesen függetlenné tétessék ! 

És végre ama IIL t.-c. 26-ik §-át kiegésziti-e, vagy 
inkább magyarázza a XVI. 2-ik d) pontja? midőn 
igy szól : 

„Ezen állandó bizottmány a főispánnak vagy tá- 
vollétében az alispánnak elnöklete alatt a megyei tiszt- 
viselőség hozzájárultával annyiszor s addig a mint s a 
meddig szükséges leend, összegyűlvén, mind azon ható- 
ságot fogja gyakorolni, mely törvény s alkotmány sze- 
rint a megyei közgyűléseket minden tekintetben illeti.'* 

Lehet itt töi-vény s alkotmány alatt mást mint az 
1848-kit érteni? annál inkább, mert az mondatik hogy 
„illeti", — nem pedig ezelőtt „illette". Lex posterior 

derogat priori. Már pedig III. t.-c. 3. és 6. §-ai álta- 
lában minden polgári, egyházi, kincstári, katonai s 
általán minden honvédelmi tárgyakban a „végrehajtó 
hatalom'* gyakorlatát határozottan s tisztán, a fölségre 
s ministeriumára ruházták. 

És igy összefér-e az 1848-ki törvények szellemé- 
vel, só't betűjével, azon megyei törvényhatósági szerep, 
melyet néhány megye játszhatni vélt? s melyet az 1848-ki 
törvényeknek sok hive törvényszerűnek tart? gondolkozó, 
de föleg törvénytudó ember ezen nem is fog kételkedni. 

Hanem a mi Pest megye határzatának speciális 
zamatot, némi kerti bor-érdességet kölcsönöz, az követ- 
kező soraiban rejlik: 

„Alkotmányunk 19 évig volt felfüggesztve, nem 
volt helyhatósági életünk, nem volt szabad eszmecsere, 
nem vitattathattak meg számos nagyfontosságú kérdé- 
sek, nem fejlődhetett felettök a közvélemény; s nagy 
részben e hiánynak tulajdonitható, hogy a jelen ország- 
gyűlésen többség alakulhatott arra, hogy mielőtt az 
alkotmány teljesen és a gyakorlatban visszaállittatnék, 
a koronázást megelőzőleg az alkotmányt lényegében 
átalakitó változások határoztattak, melyek törvénynyé 
emelve és szentesítve, a nemzetnek eddig egyedül, koro- 
názott királyával kizárólagosan gyakorolt önelhatáro- 
zási jogát több tárgyban megszüntetik, más országok- 
nak és tartományoknak létünket veszélyeztető, kifej- 
lődésünket meggátló befolyást biztosítanak." 

Nincs példa az alkotmányos országok történetében 
azon vakmerőségre — szelíden nevezzük — hogy egyes 
emberek a törvényhozás többségét ily módon kigúnyolni 
s megbélyegezni merték volna; még pedig ugyancsak 
e törvényhozás tagjai teszik ezt, és a mi fő — tör- 
vényhatóság hivatalos szine és pecsétje alatt teszik. 

Csak a francia forradalom alatt történt, hogy a 
törvényhozó test kisebbségének tagjai, a már véreng*- 
zésre vetemült forradalmi többség ellen — kimentek 
a provinciákba fölizgatni a népet; ó'k a guillotinen lakol- 
tak érte; a francia nemzeti és állami egység nag-y 
eszméje kérlelhetlenül büntette az ellene lázadtakat. 

Azt hiszi az olvasó, hogy valami hasonló szigort 
ajánlok a mi foederalistikus irányban izgatni járó 
megyei commis voyageurjeink ellen? Korántsem, soha 
sem kell ágyúval verebet ló'ni. 

Hogy az alsó-ház valamely malcontent capacitása 
vagy félreismert lángelméje hazamegy a vármegyébe 
vendégszerepelni, s vereségeit a többségen, mely öt az 
alsó-házban annyira boszantja, s consequenter lesza- 
vazta, megbőszülni; — hogy a vármegyei hülyék arasz- 
nyira érzik nőni magukat, mint a kik imé qua hatalmas 
„törvényhatóság" Ítéletet mondanak az országgyűlés 
fölött, s megvetöleg nyilatkoznak a majoritásról: ez 
tulajdonkép souverainement nevetséges; s kár volna e 
miatt guillotinet köszörülni. A ki még e mozgalmat 
komoly dolognak tartá, az a hevesi kacskaringós föl- 
irat után, ebből kijózanodhatott. A hevesi bizottmányé 
azon negativ de nagy érdem, hogy a bohóczság „hal- 
hatatlan^ bélyegét nyomta a balpárt fejeinek ebbeli 
hadjáratára, s hogy kézzelfoghatólag kimutatta, mily 
carricaturája a régi törvényhatóságnak ez a mai álli- 
tólagos megye! 

Nem lehet az agonisálÓ megyék e féle torzsalko- 
dásaira találóbbat mondani, mint a mit a „Magyaror- 
szág" jun. 14-ki számában levő anonym, de nyilván 
súlyos toUból eredett vezércikk megjegyzett mondván: 

„A baj, a komáromi és biharmegyei határozatok- 
nál nem az, hogy Bihar és Komárom megyékben a 

bizottmányok tagjainak többsége egyenkint azon véle- 
ményben van, hanem az, hogy mint megyei liatározat 
mondatott ki. Miután Ghiczy Káhnán ur világosan 
kijelenti, hogy a megyebizottmányi nyilatkozatok sem 
követi utasitások, sem petitiók, sem a parlamentaris- 
mus ellen intézett törekvések lenni nem akarnak, de 
épen azon tiszteletnél fogva, melylyel minden megyei 
bizottmány iránt viseltetünk, feltennünk csakugyan nem 
lehet, hogy a megyei bizottmányok oly határozatokat 
hozzanak, melyeknek épen semmi célja nincs és 
a melyek legfeljebb azon érdekes tény consta- 
tálására szolgálhatnak, hogy a megyei bizott- 
mányoknak az ülésekben jelen volt tagjainak 
többsége egy bizonyos véleményben van/' 

Csak azt engedje meg a t. cikkíró, hogy az sem 
baj, ha effélék „megyei határozatképen" mondatnak 
ki. Igen jó, hogy egy két „megyének" a képviseleti 
országgyűlés elleni ezen zsémbeskedése ily hamar s 
ennyire ad captum demonstrálja élhetlenségöket, s a va- 
lódi alkotmánynyal össze nem férhetöségüket: mert 
annál hamarább fog kiábrándulni minden szabadelmü 
hazafi a municlpiumokról táplált conventionalis hazug- 
ságokból. 

Megállhat-e ugyan is nem csak parlamenti kép- 
viseleti országlat, hanem bárminő alkotmány, ha a hely- 
hatóság cége alatt büntetlenül igy meglehet támadni a 
törvényhozást, megbélyegezni határzatait, mint olyakat, 
melyek oly majoritástól eredhetnek csak „mely a nem- 
zet valódi közvéleményét nem képviseli", mely csak 
azért alakulhatott, mivel ,,a nemzet nem érti helyzetét?^' 
mivel a választó és választott vagy depravált, vagy 
tudatlan? 

Rendes viszonyok közt a törvényhozás a Pest 
megyei bizottmány e föllépését nem ignorálhatná, ha- 
nem számon kérné a ministeriumot : mit tön a törvény- 
hozást kigúnyoló ezen lépés ellenében? 

Azonban átmeneti állapotainkban gondoskodva nem 
lön arról, hogy a ministerium hatalmának gyakorlati 
sanctiója is legyen. 

Igaz, hogy Pest megye törvényellenes föllépése 
hatástalan. De büntetés alól mentt e törvényellenes tett, 
mert hatástalan? vagy célt nem ér? 

Ez minden jogfogalmak ellen való áUitás. 

És utóvégre, ha Pestnek nyilatkozata hatástalan, 
— nem képzelhető más megyének más nemű határo- 
zata, mely több megyében az ország különféle rokon- 
szenvekkel biró lakóira hatást gyakorolhat? 

A megyerendszer körüli előítéletek és áltanok. 

Ha Riüi kérdjük magunktól, mi teszi lehetővé hazánk- 
ban a nem csekély politikai fejlettség, s a modern 
államróli fogalmak terjedése dacára, hogy a bálványo- 
zott 1848-ki törvények szellemével, a parlamenti tör- 
vényhozással s felelős kormánynyal enyire ellenkező 
reactionarius törekvés nyilatkozhatik a nélkül, hogy 
legott a helyszinén — a helyhatóságok tanácstermé- 
ben — diadalmasan visszatoroltatnék , és elnémittat- 
nék: — rá jövendünk hogy ennek oka a hajdani 
municipalis rendszerről uralkodó valótlan hagyományok- 
ban, az annak volt és lehető becséről, mint a szabad- 
ság s alkotmány garantiájáróf terjesztett áltanokban és 
uralkodó előitéletekben rejlik; ennélfogva mélyen és 
messzeteijedő gyökerekkel bir. 

Ha az ebbeli előitéletek oly általánosak nem volná- 
nak, a kisebbség politikai pártoskodási viszketege nem 
tehetné oly könnyen a helyhatóságok termeit izgatásának 
szinhelyévé; és a magánérdeknek nem volna oly könnyű 
magát a közérdek álcája alatt érvényesíteni. 

Hanem ott van a baj kútfeje, hogy a parlamenti 
rendszer legértelmesebb hivei is a municipalis rend- 
szerről beszítt homályos hagyományokból s a megyei 

élet iránti előszeietet kegyeletes bilincseiből nem bir- 

3 

nak teljesen kibontakozni, és a parlainentarísmus mel- 
lözj^tlen következményeit föltétlenül elfogadni: hanem 
a bölcsek kövének — a két rendszer kiegyeztetésének — 
föltalálásában fáradoznak. 

Összes nevelési s tanrendszerünk következménye, 
s korántsem véletlen, hogy sehol sem találkozott anyi 
ember, ki a perpetuum mobilének, s a kör négyszö- 
gének, betűszedögépnek , s eféle gyermekességeknek 
föltalálásával foglalkozott s dicsekedett volna mint épen 
hazánkban, hol a technikai* vegytani. gépészi ismeretek 
épen a legcsekélyebbek. Ezen nénizetünket jellemző 
dilettantismus, a mindenkinek mindent tudása, a 
táblabirói universalismus játszik főszerepet a politikai 
téren is : és innen ered az, hogy oly politikai rendszert 
vélünk fölfedezhetni — a parlamentarismus s municipa- 
lismus egybeillesztésével — mely elméletileg képtelen, 
gyakorlatilag pedig egyetlen egy nálunknál szabadabb, 
polgárosultabb, tanultabb nemzetnél sem található. 

Politikát üzö naturalistáink összezavarják az 1848-ig 
fönnállott munic í^alisj rendszert , mely a képviseleti pár- 
iám entarismussal össze nem fér: a helyható sági Önk or- 
mányzatta l , mely a parlamentarismussal nem csak 
összefér, hanem annak elvi mint gyakorlati kiegészítője; 
összezavarják a törvényhozási öszpontositást , a mely 
szükséges: a közigazgatásival, mely kárhozatos. 

Innen ered, hogy oly könnyű ráijeszteni a nagy 
tömegre a centralisatio és bureaukratia rémeivel, mint 
a parlamenti kormány, a felelős ministerium oly követ- 
kezményeivel, melyek okvetlen be fognának állani: ha 
csak az állítólag régi raunicipalis rendszer állitólagos 
régi jog- és hatáskörével fönn nem tartatik. 

Ezen eszmezavar pedig könnyen magyarázható. 
Országlási és közigazgatási ösztönnel, mint mindennemű 

talentommal bőven megajándékozta ugyan nemzetünket 
a jóságos Isten ; hanem a talentom kimívelése, alapos 
ismeretek és tudomány fölöttébb ritkák. Ha ennélfogva 
valamely fölületes politikus, de népszei-fí szónok a me- 
gyerendszer védelméül Angliára s Amerikára hivatkozik 
— igen könnyen talál hivökre még fölületesebb publi- 
kumánál. De a ki valamicskét tanult, tudja hogy Ang- 
liában, Amerikában van önigazgatás, de nincs munici- 
palis rendszer, van helyhatósági önkormányzat, de 
nincs törvényhatósági szerkezet; ellenben nincs ugyan 
közigazgatási, de van törvényhozási öszpontositás *). 

Törvényhatóság és helyhatóság; — törvényható- 
sági, vagy is municipalis rendszer: és helyhatósági ön- 
koiinányzati rendszer: ez két különböző fogalom. 

Állapítsuk meg e különböztetést, tisztázzuk ezen 
elemi fogalmakat, mielőtt tovább mennénk, hadd lássa 
az olvasó, hogy az, ki a municipalis rendszert elavult- 
nak, tarthatlannak, a képviseleti alkotmány szerkezetébe 
nem illőnek, tehát gyökeresen elejtendőnek állítja : még 
nem szükségkép ellene a helyhatósági önigazgatásnak, 
sem nem barátja a bureaukratiának. 



A megye 1848-ig törvényhatóság volt. 

E fényes névre méltó volt, mert a törvényhozás- 
nak közvetlenül tagja volt; mint testület, mint a neme- 
sek községe, két követ által, kiknek utasításokat adott, 
képviselve levén az országgyűlésen, közvetlenül tör- 
vényhozó volt. 



*) Általán a szokásba jönni kezdő hivatkozás Amerikára, mely 
áUamok confoederatiőja és köztársaság, — intézményeinek párvonalo- 
zása, például idézése az egységes monarchiát alkoté Magyarországra 
vonatkozással : jogosulatlan elvi és indokolhatlan gyakorlati tekintetből. 

3* 

Nem csak fölsőbb parancsokat végrehajtó, vagy 
csak helyi ügyeket intéző hatóság volt az : hanem 
időnként igen széles körben önállólag szabályokat alko- 
tott, statútumokat hozott, sőt tetemes hatályt gyakorolt 
közjogi téren, a szerint a mint e vagy ama párt mérle- 
gébe veté támogatása súlyát. 

Tehát a törvényhozói s végrehajtó hatalomnak 
osztályosa volt. 

Ez a középkorban, és akkor, midőn az országban 
polgári háborúk vagy trónkövetelési zavarok a kormány 
jogát kétessé tevék, hatalmát az ország nagyobb-kisebb 
részében korlátolták, vagy épen midőn az ország ketté- 
szakadt jogilag, egyik Erdély fejedelmét, másik a 
habsburgi fejedelmet ismerve el jogszerű urának, ho- 
lott az ország nagy része tettleg a török járom alatt 
nyögött : szóval midőn sem a törvényhozás sem a kor- 
mány nem gyakorolhatá rendszeresen jogait, hatalmát, 
nem teljesítheté kötelességét, — pedig Magyarország 
történeti korszakának túlnyomó részében ilyen állapot- 
ban vala — : igen természetes, hogy a törvényhatóság 
jellemével biró megyék mind közigazgatási, mind sta- 
tutarius jogaikat szélesebb körben gyakorolták, mert 
az országos törvényhozás sok ujon fölmerült vitakérdést 
megoldatlanul hagyott, sok érdekről nem gondoskodott; 
a törvényhatóságok veszélyes időkben magukra ha- 
gyatva, saját initiativájokra utalva valának : és igy 
nekik kellett a kormányzati egység hiányát a katonai 
s polgári közigazgatás és törvénykezés terén pótolni. 

Hanem a mint az ország kissé rendezkedett, a 
mint az országgyűlések periodice összeültek, s általá- 
nos érvényű szabályokat hoztak ; a mint a kormány 
több erőt fejtett ki kormányzati kötelességei teljesíté- 

seben : — agy lön ismét a megye tettköre a publico 
politikai téren szűkebb, szerepe szerényebb. 

I]nnélfogva a megye mint törvényhatóság szerepe 
s joggyakorlata az idö s viszonyok szerint nagyon 
változott 

A megyerendszer tüzetes, rendszeres történetének 
a legújabb idffkig csak töredékeivel bírtunk*). De ezek- 
ből is meggyözíídhetni, hogy a megye nem volt mindig 
az a minek 1823 — 1848-ig ismertük ; még kevésbbé 
volt az minek a mai nemzedék képzeli, mely már a 
negyvenes évek mögötti dolgokat csak hallomásból 
tudja. Nem gyakorolt oly széles törvényhozói hatalmat, 
minőt némely municipium a negyvenes években igé- 
nyelt**). Nem is volt az sem oly kitünö s tanulságos, 



*) Legkimeritobb s tanulságosabb Botka Tivadar tanulmánya 
a B. P. Szemle 1865-iki folyamában. Aligha sokan olvasták. 

**) B. é. j., ki a régi alkotmányos praxist ép oly jől ismeri, 
mint más alkotmányos országok intézményeit, kettős tekintélyével 
tanúskodik fölfogásom helyessége mellett, midőn a P. N. május 14-ki 
számában igy szél : „ Véleményem szerint azon állítás, hogy a megye- 
gyüléseknek hatalmukban állott törvénytelen rendeletet nem teljesíteni, 
ellenkezik a régi törvényes szokással, ellenkezik a gyakorlattal, de 
ellenkezik egy jél rendezett állam fogalmával. — Mi, kik a régi 
idők emlékéről saját tapasztalás után szélhatunk, tudjuk, mikép tisz- 
telettel félre tettük ugyan gyűléseinken a törvénytelennek tartott 
parancsot, fel is irtunk ellene bármennyiszer, de ha az ismételt re- 
solutiők és rescriptumok nem használtak, eljött utóvégre a kir. biztos, 
megjelent a karhatalom, s a megyének nem maradt egyéb hátra, 
mint végzésének megsemmisitését orvoslás végett sérelemkép feljelen- 
teni a legközelebbi országgyűlésére, s ekkép a törvénytelen rendelet 
ellen nem a végre nem hajtás volt az óvszer, hanem in ultima in- 
stantia az országgyűlés. 

S ez máskép nem is lehetett, mert alig képzelhető eset, mely- 
ben a kormány rendeletének törvénytelenségét a priori beismerte 



Digitized by 



Google 



— 38 — 

sem oly szenvedélyes és elkeseredett közjogi s politikai 
discussióknak, — sem a bérelt bocskoros nemesség ga- 
rázdaságának s tisztválasztási botrányoknak lealázott 
színhelye, mint a negyvenes években. 

Az uj kor mozgalmainak lökést adott 1823-ki évet 
megelőzött időben a megye oly csendes volt, mint az 
ország. Közjogi kérdések fölött nem volt vita. Hogy 
a nemes adót nem fizet, katonát nem állít, a jobbágy 
robotol és engedelmeskedik, a J;áblabir(5 uralkodik s ad- 
ministrál : mind ez, mit akkor constitntiónak neveztek, 
oly rendületlenül állt, mint a Sión hegye. A megye- 
gyüléseket a magistratus s néhány táblabiró látogatta; 
— néhány spectabilis kprmányozta a megyét ; vezette 
a megyei ügyeket. A tisztviselői kar mintegy önma- 
gát egészíté ki, — csaknem oly formán, mint a váro- 
sokban a választó polgárság. Általános tisztválasztás 
néhol évtizedekig sem történt, s akkor is csak kevesek 
részvétével. Az alispánok évtizedeken által, sőt holtig 
ültek székeikben; a főispán befolyása a tisztviselőség 
összeállítására csaknem döntő volt. 

A bécsi kormány absolutistikus kisérlete következ- 
tében 1823-ban s a nemzetnek derengő politikai öntu- 
datával — fbiébredt a nemesek egyenjogúságának érzete 
is. A táblabirák tettleges privilégiuma lejárt. A nagyobb- 
kisebb birtokú s birtoktalan nemesek kezdenek vegyest 



volna, hanem igyekezett azt bármi erőltetett magyarázattal törvényre 
alapítani, miből azután inkább a törvény magyarázatának esete állott 
elő. Már azután a törvényhozás hatásköre, mely a leges ferendi, 
abrogandi et authentice interpraetandi potestasban áll, hogy fogna 52 
megyének külön szellemű és szervezetű gyűléseire átruháztatni, hol 
lenne akkor a kormányzatban az egység, hol a törvényhozásnak 
tekintélye ?•* 

eljárni a gyűlésekre. A tisztválasztásokba a versengők 
által bevonatik az összes nemesség ; majd a korteské- 
dés jö használatba; egy lépéssel tovább — és nemso- 
kára közpolitikai kérdések eldöntésére, országgyűlési 
utasítások adására, vagy már elhatározott utasítások 
megmásítására becsődíttetnek — mindkét párt részéről 
— a nyers tömegek. 

Ugyanazon időszakban egyes megyék egyenesen 
törvényhozási jogot bitorolnak; börtönrendszereket de- 
cretálnak; a szavazati jogot terjesztik ki; a nemesek 
adóztatását határozzák el stb., tehát az országos tör- 
vényhozást megelőzik, pótolni akarják, s kijátszák. 
Indokaik, melyeknél fogva igy cselekszeniek, némi rész- 
ben dicséretesek voltak : mert a törvényhozás rendes 
útja a haladás eszméi elől a bécsi kormány s azt tá- 
mogató mágnási tábla által annyira el volt torlaszolva, 
hogy a törvénytelenség vagy kétségbeejtő tespedés közt 
nem volt már választás. Mindazonáltal ezen eljárás 
mégis abusus volt, törvénytelen volt. 

És mégis a megyéknek ezen anormalis, már a for- 
radalmat előre éreztető s jelző állapota az, melyről 
sokan azt hiszik, hogy az rendes, törvényes, s örök 
időktől valólag igy volt; és az ilyen megyére alkal- 
mazzák azon dicsőítéseket, melyek mind conservativ, 
mind radicalis oldalról reá pazaroltatnak; s az ilyen 
megye azon ideál, melyet némely „liberális" emberünk 
a parlamentarismus keretébe beilleszteni akarna! 

Hogy a megyének ezen absurd, visszaéléseken, 
nem törvényen, nem ususon, hanem abususon alapuló 
állapota egy rendezett mai állam létszükségeivel össze 
nem fér : azt már 1 848 előtt is mind a szabadelvű zz 
ellenzéki, mind a qonservativ zz kormánypárt elismeré 
s nyíltan vállá. 



Digitized by 



Google 



— 40 — 

Általában az országos intézmények: a viszonyok 
szükségeiből fejlödnek s növik ki magokat A megyé- 
nek volt értelme mig az a honvédelmi rendszer alapját 
képezé. Később — mint mondatott — rendezetlen állam- 
viszonyok közt. Általán a középkorban midőn az állam 
fogalma igen korlátolt, s az állam gondjainak köre 
csaknem egyedül a hadügyre, a honvédelemre szorít- 
kozott, természetes, hogy sok jogi s közigazgatási 
teendő, mit a polgárosultság s az országlási tudomány 
mai fejlettségében, mindnyájan az államsouverainitás, 
az országos törvényhozás s központi kormányzat körébe 
tartozónak vallunk: akkoriban a municipiumok gon- 
doskodására volt bizva; és igy részint a szükségből, 
részint a köztörvényhozás mulasztásából s öszpontosítás 
hiányából következek a helyhatóságok törvényhatósági 
jelleme, statutarius joga és önállósága. 

Hanem, midőn ma a helyi önkormányzat cime 
alatt — a törvényhatóságok fölél esztésére látjuk irá- 
nyozva a jobb és bal szélsők törekvését : nem kell 
felednünk, hogy az országok intézményei közt organi- 
kus összefüggésnek, öszhangnak kell uralkodni. 

Laza ország: erős vármegye. 

Országgyűlési centralisatio helyett : törvényható- 
sági decentralisatio. 

Tétlen vagy tehetlen kormány : széles tettköru 
megye. 

Középkori feudális államrend fölül : alól is az. 

CoUegialis kormány fönn, collegialis közigazgatás 
lenn. Collegialis felelősség vagy nem felelősség fönn 
és lenn. 

Rendi szerkezet, rendi voks a törvényhozásban : 
rendi szerkezetű törvényhatóság. 

Ez mind szorosan összefüggött. Organismust ké- 
pezett, melynek nagy életereje volt; de utóbb, mint 
minden e földön, elvénült, szétmállott. 

Ezen organismus ma már nem létezik. 

Egy tagját helyreállítani , életre ébreszteni akarni, 
értem a törvényhatóságot, s azt hinni hogy az működni 
fog a teljesen idegen organismusban is: a physikai 
törvények félreismerésére mutatna* 

Nincs többé megye; nem is lehet többé helyre- 
állitani. Neveik s geographiai határaik megvannak: de 
az összekötő, az egyesitö és éltető lélek oda van. Nem tör- 
vényhatósági testület az már, csak közigazgatási kerület. 

A megye valóban communitas nobilium volt; és 
addig volt valami. Benne egy osztály, annak közös 
érdeke, annak hagyományai működtek közre, concen- 
trice; szóval: erős testületi szellem adott a me- 
gyének életet, erőt. Erős közszellem nélkül 
nem lehet el testület. 

Mi a megye most? 

A megyei lakosok összesége. 

Azt mondják: ennek képviselete, a bizottmány zz 
ez a megye. 

De vájjon ezen — vallás, nemzetiség, osztály, ne- 
velés, anyagi s szellemi érdek különféleségei által ato- 
misált tömeg képviselő-testületét fogja e csak egyetlen 
gondolat, vagy közös érdek valamiben összekötni, egy 
szellem áthatni? fogja e azt mint a „nemesek egyetemét'' 
azon esprit de corps éltetni, mely egyedül adhat egyes 
tagjainak súlyt, a megyei nyilatkozatnak tekintélyt? 
mely ellensúly gyanánt szolgáljon — ha kellene — a 
kormány ellen? Ábránd! 

Ha 48 előtt a megye valamit határozott, s azt 
köriratilag tudtára adta a többi törvényhatóságnak : annak 

liatása végig rezgett az egész országon, viszhangra ta- 
lált — a törvényes nemzet anyagi s szellemi kö- 
zösségénél fogva — valamennyi törvényhatóságban : 
de ha most néhány kis úr, véletlenül az nap majori- 
tásban levén pártjuk, valamely megye bizottmány! 
ülésében valami „nagyot'' határoztat, vájjon mi hatása 
van annak? Ha a bátor Ghiczy Komáromban valamit 
mond és mondat — van e annak viszhangja Torontálban 
vagy Trencsénben? De saját megyéjökben is velők 
határoz, mond és érez e a nép, melynek közér- 
zülete adna a szóvivőknek, a faiseuröknek súlyt, tá- 
maszt, erőt? Ily közérzület hiányában pedig nem e élet 
nélküli fictio a megye? 

Miután a megye már tettleg nem törvényhatóság, 
az országgyűlésen képviselve nincs, követeket oda nem 
küld, azoknak utasítást nem adhat, őket vissza nem 
hivhatja, — és végre miután erkölcsi személyt, egy- 
séges testületi szellem hiányában, nem képez — bár- 
mily mesterséges zajjal létrehozott föl-, le- és köriratai, 
bizalmi vagy bizalmatlansági nyilatkozatai még erkölcsi 
nyomást sem gyakorolhatnak sem a törvényhozásra, 
sem a kormányra: teljesen elveszti fontosságát azon 
kérdés, — és hoszú vitatásra nem is érdemes: vájjon 
a megyéknek politikai discussiókba bocsátkozni, hatá- 
rozni, fölirni lehet-e, szabad-e, kivánatos-e? 

A viszonyok erfísebbek az embereknél. Ennélfogva 
meg lehetünk győződve, hogy ha törvényhozásunk engedve 
az előítéleteknek — a kormányzat s közigazgatás vég- 
leges szervezésénél kísérletet teend is valaminémü, a 
volt municipiumraal analóg megyét tartani fönn, vagy 
is újra alkotni: abba életet lehelni, annak tartósságot 
biztositaní nem fog. 

A kísérlet azonban veszélyessé válhatik, — a meny- 
nyiben általa az ország közigazgatásával a legfontosabb 
országérdekek nem a tiszteletreméltó középbirtokos, 
hanem a legkevésbé mívelt, a turbulens egyének s párt- 
cselszövények által félrevezethető volt apró nemesi tö- 
meg kezébe tétetnének a legfontosabb országérdekek, 
oly válságos korszakban, midőn nemzetünknek élet- 
érdekében áll — hogy erő és tapintat, egység és követ- 
kezetesség legyen összes eljárásában, a kormányban mint 
a törvényhozásban. 

Ha tekintetbe vesszük az ország kül- s belviszonyai- 
nak válságos voltát s hogy — a mi visszonyaink aggo- 
dalmasságát tetemesen növeli — az ország lakói nem 
mind magyarok, meg kell vallanunk, hogy oly elmé- 
leti problémáknak minő a municipalis és parlamenti 
rendszerek kiegyeztetése — átexperimentálására nincs 
időnk; hogy nincs okunk a népizgatásnak törvényes 
tért nyújtani, — és igy a törvényhatósági intézmény 
föntartásával bár múlékony rázkodásoknak s belzavar- 
gásoknak esélyeit könyiteni, még azon meggyőződésben 
sem: hogy azoknak önként működő biztos megölő or- 
vosa — az idő. 

Nézzünk bátran szemébe azon igazságnak, hogy 
törvényhatósági jellemmel biró megye képviseleti alkot- 
mányunknál anachronismus; s hogy miután az meg- 
halt — fblelevenitése nem is lehetséges, nem is kívá- 
natos; — hogy egyedül arról lehet szó; miként ren- 
dezendők a megyék qua helyhatóságok az 1848: III, 
V, XVI és XXIII. t.-cikkekből kifolyólag, hogy azok 
jó közigazgatás és a helyhatósági önkormányzat orgánu- 
mai legyenek/' 

Ne experimentáljunk tehát; ne tegyünk kísérleteket 
a municipium s felelős kormány kiegyeztetésével ; mert 

ennek csak az lehetne eredménye, hogy majd két szék 
közt a földre jutnánk; hanem a táblabíró szellem által 
1848-ban könnyelműn tett erre vonatkozó Ígéretet tegyük 
ad acta; és lépjünk határozottan a polgárosodásnak 
ismert, más elöhaladottabb nemzetek által tört, útjára. 



Látom tisztelt hazámfiai egy részét az imént olva- 
sottak fölött elszomorodni. 

Hogyan? hát le kell mondanunk i^u emlékeink- 
ről, öregségünk álmairól? Nem. Ha már választanom 
kell a megye és felelős ministerium között: „akkor in- 
kább föláldozom az utóbbit!" 

E nagy szót magam is haliam akárhány negyven- 
nyolcas szájából. 

Hanem ez hiú beszéd. Nincs már választásunk. Ha 
tetszik áldozzátok föl a felelős ministeriumot: de a 
megyei rendszert azért még sem bírjátok többé helyre- 
állítani, — mint már föntebb kifejtettem. 

De van-e helyes okunk a megyét siratni? Valóban 
érdemes-e a municipalis rendszer mindazon dicséretre, 
melyben az óconservativ Naplópárti és radicalis oldal- 
ról egyaránt — mert hisz mindenütt csak ugyanazon 
táblabírói elemek szerepelnek — elhalmoztatik? 

Tagadom. 

Azt mondják: „a megyerendszer volt alkotmányunk 
palládiuma, a munícipium mentette meg az alkotmányt. 
A megye volt azon politikai iskola, melyből annyi jeles 
szónok és politikus került ki; hol a fiatal nemzedék 
honszeretetet tanult, s a nyilvános életre előkészittetett. 
A megyei teremben fogamzottak s discussio utján ér- 

leltettek meg a reformeszmék." És az ég tudja mit 
mindent! 

Ne cifrázzuk fol a történetet politikai kegyelet 
poesisével ! 

^"""^^ Menyiben volt a municipium alkotmányunk pallá- 
diuma — arra megfelel alkotmányunk állapota 1790-töl 
1848-ig. Hátrább nem is szükség menni; pedig igen 
tanulságos 11. Józsefnek nyilvánvaló — Mária There- 
siának kissé takargatott absolutistikus uralkodása, mely 
utóbbi ellen senki sem zúgolódott, mert — a privilé- 
giumaiban kiméit aristokratia vele meg volt elégedve. 

Hanem az alkotmány helyreállitása — 1791 — 
óta (elfeledtük-e már?) hogy a legfontosabb állam- 
ügyekben országgyűlésünk még „pour la forme" sem 
kérdeztetett meg? Háborúk indíttattak — békék köttet- 
tek; Magyarország gyűlésének csak midiin már nagy 
volt a szükség — jelentetett be, hogy — subsidium 
kellene. 1811-töl 1815-ig — a béke vég megkötéséig 
— só't 1825-ig országgyűlés sem hivatott egybe. Hanem 
liogy határozzon az országgyűlés: vájjon a francia 
köztársaság, később Napóleon ellen folytattassék-e a 
háború? vagy hogy a megkötött békét ratificálja-e? 
ilyesmiről szó sem volt. 1815-t6'l 48-ig a bécsi kor- 
mány — mely tacite a mi ko^^mányunk is volt, — 
Magyarországnak nem volt nemzeti kormánya, csak 
közigazgatása, melynek élén állt — a bécsi ministe- 
rium alá rendeltségben a — cancellaria; — 1815-töl 
tehát 1848-ig a bécsi kormány a legdűhösebb alkot- 
mányellenes poHtikát követett; azt egész Európában 
fegyverrel vagy sok millióra menő pénzzel támogatta: 
ezen absolutistikus irány a legkiáltóbb ellentét és ve- 
szély volt Magyarország alkotmányára nézve: volt-e a 
kormánytalan Magyarországnak alkalma az ellen tol- 

lépni, vagy azt beleegyezésével szentesíteni? Tűrtünk, 
liallgattunk; 1825 óta, midfín ismét országgyűlés hiva- 
tott egybe, protestáltunk is; de eredmény nélkül, nem is 
elég komolyan ; mert a nemesség, a nép támasza nélkül, 
gyenge volt. És ezt a bécsi kormány jól tudta. 

A megyerendszer tehát a nemesi előjogokon, a 
megyegyűlési s választási lármázás jogán kivül mit sem 
mentett meg. A megyék koronkinti ellenállása, állandó 
vis inertiaeje csak anyit mentett meg: bogy a nemes 
adót nem fizetett, katonát nem állitott, jobbágyait uralma 
alatt megtartá. A nemesség oly mélyre sülyedt, hogy az 
alkotmányról egyéb fogalma nem is volt. A nemes- 
ség nagy tömege privilégiumait tartá az alkotmány 
teljének; — s mig ezeket megmenté, azt hivé: meg- 
menté az alkotmányt. 

Csak kiválóbb magasabb szellemek érezték azon 
égető gyalázatot, melybe sülyedtünk. 

Divatban van ugyan ezek ellenében a hires 1823-ki 
évre hivatkozni, a megyéknek honmentö akkori ellen- 
állására. Hanem ennek történetébe is sok fable con- 
venuet csúsztatott bele a képzeló'dés. E történet úgy 
áll, bogy a megyék nagyobb részében a kormány célt 
ért. Alig néhánynak kivételével — a kormány behajtá 
az adót, fölszedé az újoncokat. Hanem az absolutis- 
musában is félénk Metternich-kormány megijedt saját 
bátorságától; azt is röstellé, hogy kikiáltott legitimitási 
elveit ily szembetűn öleg lábbal tapodja; attól pedig 
mindenek fölött rettegett, hogy ezen mozgalom a nem- 
zetet fölrázza tespedéséböl, s beló'le szabadelvű reform- 
mozgalom keletkezhetik; s végtére azon belátása is 
megjött, hogy a magyar alkotmány az ö kormányzati 
absolutismusát legkevésbé sem háborgatja: és ezen kö- 
rülményeknél fogva hátrálásra szánta magát. 

Ha a Metternich-kormány absolutismusábaii nem 
csak doctrinair, hanem merészen kezdeményező, — ha 
nem volt volna aristokratikus kormány, — ha fölhasz- 
nálni meri a népet, és a népnek teszen a nemesi pri- 
vilégiumok rovására engedményeket: ki meri tagadni 
hogy a megye vagy ellen sem állt, vagy — porrá 
zúzatott volna? 

Hyen palládium volt a megye. 1825-töl 1848-ig 
csak oly absolut volt a kormányzat, Magyarországnak 
csak ugy nem volt kormánya, csak silány beUgazga- 
tása — mint a hires alkotmány mentő 1825 előtt 

így mentette meg a municipium az alkotmányt. 

„A megye volt a nyilvános élet iskolája"; azt mond- 
ják. Hogy 1825 óta azzá nőtte ki magát, nem szükség 
tagadni. Ez nem bizonyít semmit. Azt hinnők, hogy 
évenkinti országgyűlés, nyilvános törvénykezés, egylet- 
és sajtó-szabadság nem létében — természetszeraleg a 
nyilvános discussiók egyetlen színhelye, a megye terem, 
lehetett a nyilvános élet egyetlen iskolája. De ez sem 
áll föltétlenül, mint mindjárt látni fogjuk. 

„A megyékben tanultak, a megyékből kerültek ki 
mind azon jeles politikusok, nagy szónokok, kik 1825 
óta alkotmányos mozgalmainkban fó'szerepet játszottak, 
kik a nyilvános élet, a reformkorszak díszei voltak, s 
még ma is — csaknem utódok nélkül — vezérkednek." 

Ez is azon váltig hallható állitások egyike, mik- 
ben az igaz a valótlannal vegyül. Erre is azt lehet 
nciondani: post hoc non propter hoc. 

Higgadtan véve a dolgot ugyan is, meg kell val- 
lani hogy 

a) Nem azon elfogult és szenvedélyes páltvitákból, 
melyeket 1825-től 1848-ig annyi figyelemmel kisért a 
fiatal nemzedék is, megtöltve zajával a megye-termet, 

s korlátolva éretlen türelmetlenségével a vélemény sza- 
bad nyilatkozását, — hanem megszökve onnan, mihelyt 
gyakorlati ügyekre, a megyei közigazgatás concret tár- 
gyaira került a sor, — a mikor is a fizetéses táblabi- 
rákon s tisztviselőkön kivül alig jelen meg valaki „a 
nyilvános élet iskolájában"; — nem ezen fölületes po- 
litizálásból, — 

b) hanem a száraz, csendes, auditórium nélküli, a 
közigazgatást tárgyazó gyűlésekből, — a tisztviselés 
és törvénykezés gyakorlati iskolájából kerültek ki seép 
számmal volt kitünö magasb hivatalnokaink, hires con- 
silariusok, királyi táblai birák, septemvirek s ország- 
gyűlési tekintélyek. 

c) Sőt egészen ellenkezőleg a megyei politizálás 
iskolájából kerültek ki fölösen azon a gyakorlati isme- 
retektől idegen, a száraz munkától rettegő — minden- 
ről valamit hallott, de alaposan mit sem tudó, dagályos 
és üres szónokok, virágos szószátyárok és gondolat- 
koldus szajkók, kiknek ma is bővében vagyunk, kik 
a megyékben mindenhatók; ezen megyei politikai isko- 
lából kerültek ki politizálok fölösen, de politikusok oly 
kevesen; kerültek ki szónokok, és statusférfiak (!) 
kik Széchenyi mondása szerint „a vármegye-ház abla- 
kából nézik a világot" ; hanem hogy tiszta szemű, széles 
látkörü, európai szinvonalon álló, kormányzói képes- 
séggel biró államférfiakban oly szegény volt országunk, 
hogy a politikai elfogultság, alantias szempontok, kor- 
látolt nézetek zagyvaléka most is hangadó a vidéken: 
ezt igen is a megyei nevelésnek, a municipalis élet 
szűkre mért iskolájának köszönhetjük. 

Végre a legvalótlanabb azon állitás, hogy az 1 848-ban 
létesitett „reformeszmék a megyékben fogamzottak vagy 
discussio utján a megyékben érleltettek meg." 

Szabad-e elfelednünk, hogy valamint a megyerend- 
szer mellett teljesen elaludt országos öntudatunk, úgy 
nemzetiségi érzetünk is? és hogy nem a megye hanem 
az irodalom volt az, mely mellőzés, megvetés vagy 
üldözések által meg nem ingatva szent föladatában — 
öntudatra ébreszté a nemzetet, s kivívta a nemzeti nyelv 
xxralmát : hasonlóképen ismét nem a megyerendszer — 
lianem az irodalom, a sajtó, Széchényinek megrenditö 
munkái, Kossuth korszakot alkotó hirlapi működése, 
az ennek kiséretében fejlett hirlapirodalom rázták föl 
a nemzetet poKtikai aléltságából, tespedéséböl ; ezek 
idézték el6' azon szellemi forradalmat, mely aláásta, 
megdöntötte feudális intézményeinket az emberek keb- 
lében és szivében , mielőtt azok tettleg is elromboltattak, 
s helyökbe állittatott a modern alkotmány, a parlamenti 
képviseleti rendszer; melyet ismét egyedül a sajtó, 
egyedül az Eötvös-Szalay-Csengery-féle Pesti Hirlap 
fejtegetett, vitatott, érlelt ; s melyet a magyar időszaki 
sajtó legtündöklőbb képviselője vitt körösztül. 

A megyei discussio csak utánkullogott a sajtó után, 
a megyei szereplők legnagyobb része csak azon eszmé- 
ket és érveket, vagy mondatokat változgatta, ismételte, 
vagy torzképezte a miket Széchenyi Hitele, Világa, 
Stádiumából tanult, vagy a miket Kossuth hirlapjában 
olvasott; — a képviseleti, parlamenti rendszert a me- 
gyei eruditio s táblabirói nemzedék nem ismerte, csak 
gúnyolta, mert mi sem gúnyolódóbb, mint a tudatlansííg, 
A megyei discussio tehát nem adott, hanem vett 
eszméket; — a megye nem érlelte meg a reformokat, 
sőt ledorongolta; — és a képviseleti-parlamenti alkot- 
mány 1848-ban létrejött a megyék nélkül, sőt a megyék 
ellen: mi csoda, ha a megyei elemek most is ellene 
működnek? Ezen megyei elemeknek az „1848" csak 

jelszó volt a kormány ellen; de korántsem annak 
fölfogása, hogy az 1848-ki törvények által aristocratico 
feudális alkotmányunk demokratikus elvekre fektettetett 
minden következéseivel együtt, melyek ellen most ka- 
pálóznak; és pedig még „liberális, radikális s demo- 
krata" 8 mit tudom én miféle cimekkel illettetnek: 
holott ez a specifice magyar demokrataság csak nemesi 
demagógia. 

A municipalis rendszer tehát nem volt elég* erős 
az alkotmányt megmenteni; de elég erős volt a tör- 
vényhozást decentralisalni, gyengiteni ; a megmozdulást, 
a haladást, a reformmut akadályozni. Nincs ok tehát 
annak megszűntté miatt búsulni; nincs ok fölelevenité- 
sét megkísérlem. 

A megyei institutio a tespedés korszakába illő : — 
de a cselekvés, az organisálás, egységes polgárosító 
kormányzat akadálya, s azzal öszhangba nem hozható. 

De végre az sem áll, hogy a megye nevelte és ne- 
veli a szónokokat s politikai jellemeket. Hol van több 
kitűnő politikus, szónok s államférfi mint Angliában? 
ott pedig nyoma sincs a magyar-forma vármegyének. 
Hát a centrahsált Franciaországban ? de Berlinben, sőt 
még a bécsi Reichsrathban is — nincs e aránylag elég 
szónok? Es 1848 óta nem tüntek-e fel nálunk a nem- 
nemesek közül is szónokok, kik a megyében soha sem 
szerepeltek ? 

De vájjon az angol, francia vagy porosz kamarák 
vitáiban nem nyilatkozik-e ezeranyi gyakorlati tudo- 
mány? a hadviselést, pénzügyet, közoktatást, a legmé- 
lyebb társadalmi s közgazdászati problémákat tanulságo- 
san tárgyaló szónokok száma neme aránytalanul nagyobb 
mint nálunk; nem tanuskodnak-e azok ama nemzetek- 
nek oly nagy kül- s belterjü politikai míveltségéröl, 



Digitized by 



Google 



— 51 — 

melyet Magyarország talán csak ötven év múlva fog 
elérni; de a municipium által soha. 

Angliában, a tisztán administrativ önkormányzati 
rendszer, — a kifejlett társulati élet, az ipar, keres- 
kedelmi, tudományos nagyszerű vállalkozás terén 
működő, tehát praktikus egyleti tevékenység, kü- 
lönféle célú nyilvános gyülekezések sokkal különb po- 
litikusokat, mert gyakorlati míveltséggel biró férfiakat 
nevelnek, mintsem nálunk a megyék ; de mint az alkot- 
mányos monarchia azon példány-országában, úgy Fran- 
ciaországban, Belgiumban, Porosz- s más (szerencsétlen 
inert vármegyét nem ismerő !) országokban — a köz- 
igazgatás, az esküdtszékek, a törvénykezés, általán a 
nyilvánosság, az irodalom, a tanári szék és az ügyvédi 
pálya nevelték az ujabb kor legnagyobb kormány- és 
államférfiait, szónokait, ministereit. 

Nemzeti geniusunk, vérmérsékletünk s nyelvünk 
azon előnye, hogy dialectusai nincsenek, és igy az egy- 
szerű paraszt is megértheti a legjelesb szónoklatot, s 
Ízlelheti a legkiválóbb szellemek műveit, valamint maga 
is correcte fejezheti ki, mit tisztán gondolt: mindez biz- 
tosit arról, hogy szónokokban hiány soha sem lesz 
Magyarországban, hol majd mindenki született szónok, 
ha egy árva gondolata sincs is. 

E tekintetben sincs tehát a megyei életnek dicsőí- 
tése, sem a megszűnte miatti gyász igazolva. 



Mindezek után tehát, ha a megyei hatóságból mes- 
terségesen „törvényhatóságokat" csinálunk is, ha azokat 
apró országgyűlésekké tesszük, s oly jogokkal ruház- 
zuk föl, melyek a kormány actióját gátolják, s a tör- 

vényhozás jogaiba ütköznek: nem fogjuk az alkotmá- 
nyos szabadság garantiáit szaporítani, nem az alkot- 
mányt megmenteni; hanem veszélyeztetjük az alkotmány 
megszilárdulását, a felelős kormányzat elleni agitatió- 
nak, nyelvviszálynak, nemzetiségi súrlódásoknak, a kifelé 
szitó nemzeti ultrák honellenes törekvéseinek törvényes 
tért nyitunk, melyben megtámadhatlanok lennének. 

Áteszmélve hazánk összes politikai, társadalmi, gaz- 
dászati viszonyait azon eredményre jövendünk, hogy: 
nem csekély föladat Magyarországot consolidálni, és 
nem a megye annak eszköze. 

Az alkotmányos szabadságot polgárosító intézmé- 
nyekkel venni körül ; nemzetünk vezérszerepét erkölcsi 
eszközök által fönntartani, biztosítani; jogos érzelmeket 
s érdekeket kiegyenlíteni; szenvedélyeket fékezni; a 
népet nevelni, hogy lassankint a szabadságot, az 1848-ki 
törvények által nyújtott jogokat, az alkotmányt hasz- 
nálni s becsülni tanulja: ez a föladat. 

Hogy ennek megfelelhessen a magyar nemzet, 
hogy hazánk uj korszaka pünkösdi királyság gyanánt 
le ne tűnjék : az országnak nem kevesebb szüksége van 
szabadságiba, mint rendre, fegyelemre, egységes tör- 
vényhozás által támogatott erős kormányra; mely 
helyi érdekek s elöitéletek mint kiskorú szenvedélyek 
sugallatától nem háborítva, az egész ország közös ér- 
dekeit szemmeltartó egyetemes terv szerint mííködhessék. 

Ne higyjük, hogy a kormány akkor discretionalis 
hatalommal fog birni: a helyhatósági önkormányzat, a 
nyilvánosság, egyleti- és sajtószabadság; esküdtszék 
mint büntető biróság, ezek az alkotmány valódi garan- 
tiái, ezeket kell létrehoznunk, valósítanunk; nem pedig 
halott-büzíí eszmények után kapkodnunk. 

mondhatlan zavaroknak s rázkódásoknak oka lön, s 
az alkotmány (respublica) megbuktatására eszközül 
szolgált. 

A mívelt nyugati Európában ezen túl vannak; 
csak mi vitatkozunk még e kérdésről, melyet vitatni 
sem kellene, sem lehetne, ha hazánkban államtani s or- 
száglati ismeretek szélesebb körben volnának elterjedve, 
azon hagyományok s előítéletek helyett, melyeket a 
múltból örököltünk. 

Bátran mondhatom, hogy sok értelmes külföldi, 
ki nagy érdekeltséggel tanulmányozá vagy legalább 
kérdezgeté hazai viszonyainkat — némi meglepetéssel, 
melyben semmi hizelgö sem volt, hallá tisztviselő- vá- 
lasztási gyakorlatunkat, nem tudva ezen ódon intéz- 
ményt mikép tarthatja fönn oly nemzet, mely a leg- 
modernebb, legpolgárosiabb alkotmányt adá magának? 
Nem mellőzhetem tehát a tisztviselő-választás kér- 
dését; habár más szempontból tartom tárgyalandónak, 
mint a melyből eddig közönségesen vitattatott, s mely 
rendesen csak a körül forgott: vájjon a kinevezett vagy 
a választott tisztviselő függetlenebb-e ? a miről a világ 
végéig lehet vitatkozni — eredmény nélkül. 

Mindenekelőtt némi kis különbség található a köz- 
igazgatási tisztviselő, és a törvénykezési tisztviselő hely- 
zete között, mely szemügyre veendő. 

Municipalistáink ugyan, a telivérüek tudniillik, 
mind a közigazgatási, mind a törvénykezési tisztviselők 
választásához ragaszkodnak; míg az előhaladottabbak, 
a szabadelmüek a választást csak a közigazgatási hiva- 
talokra nézve vélik föntartandónak, ellenben a birák 
kinevezését a kormánynak vindicálják, minthogy a tör- 
vénykezés nem helybeli hanem államjog, s a birói ha- 
talom fölségi atributum. 

E sorok írója a közigazgatási s törvénykezési 
tisztviselők állandósitását egyaránt szükségesnek 
véli; de midőn a törvénykezésiek kinevezését föltét- 
lenül a kormánynak vindicálja; a közigazgatási tiszt- 
viselők választását a ministeri helybenhagyás correcti- 
vájával elfogadja. Ebbeli nézeteimet alább bővebben 
kifejtendő — áttérek az e részben uralkodó balfog-al- 
mak birálgatására. 

A kik nem értve a népképviseleti alkotmány szel- 
lemét, a megyének „törvényhatósági" jellemét ezután is 
föntarthatni és föntartandónak vélik , következetesen 
gondolkoznak, ha a tisztviselőket is a megye, (vagy is 
bizottmánya) által választatni, és annak anyira aláren- 
delni óhajtják, hogy a megye meghagyása nélkül sem- 
miféle ministeri rendeletet végre se hajthassanak, söt a 
kormánynyal, mint valami idegen hatalommal, ne is 
közlekedhessenek, csak a megyebizottmány által. 

Ily eljárás a régi megyében, a communitas nobi- 
lium megyéjében volt csak érthető. A megye nemes- 
sége képezé a törvényhatóságot, és a tisztviselő csak a 
megyei nemesség megbízottja volt : de ez csak azért volt 
és lehetett igy, mert a nemesség volt egyúttal a nemzet is, 
az ország, a törvényhozó, a földnek ura, minden. De ma, 
midőn a képviselő-testület , nem pedig a megyét alkotó 
lakosság maga választja a tisztviselőket , az nem csak 
lehető, hanem a legtöbb esetben meg is történik, hogy 
oly tisztviselők választatnak, kiket a nép vagy az il- 
lető járás, melyre rádictáltatnak, vagy nem akar, vagy 
legalább nem ismer: e tisztviselőkre ráfogni hogy a 
nép választottai, ép oly vastag szemfényvesztés, — a 
minő azt állítani hogy a megyei bizottmány, mely köz- 
igazgatási küldetést kapott választóitól, min- 

denkori többségével az egész megyei lakosság politi- 
kai közvéleményét képviseli. 

Továbbá a közigazgatás föladatai ma már oly ne- 
műek, hogy a helyhatósági tisztviselő teendőinek fele 
állami közigazgatási ügyekből áll, mikbe a megyének 
beleszólni sem lehet a nélkül hogy körét át ne hágná, 
s a kormányszerv működését ne zavarná. A megye- 
bizottmányok részéről tehát, kik nem egyebek mint 
helyi érdekek képviselői, képtelen és nevetséges prae- 
tensio szabályul áUitani föl: mint — az igaz csak né- 
hány megyében történt, hogy a megyei tisztviselő, 
mintha csak az ő tisztviselőjök volna, és nem az or- 
szágé, ép ugy mint az országgyűlési képviselő nem 
csak a kerület hanem az ország képviselője — ne en- 
gedelmeskedjék ministeri meghagyásnak, ne hajtson 
végre rendeletet előbb, mig a megyebizottmány által 
arra parancsot nem kap! 

És ugyan ezen oknál fogva, mert a helyhatósági 
tisztviselő nem csak a helybeli közigazgatás szempontja 
alá esik, hanem az országos ügyek kormányzatának 
tényezője is: választása nem pusztán helyi érdekű, — 
még kevésbé képezhet helyhatósági jogot. 

De ha már a közigazgatási tisztviselők választása 
a megyebizottmány által a régi megyei praxis által 
legkevésbé sem igazolható, mert a viszonyok lényegesen 
mások, mit szóljunk a bíróságok választásáról? 

Mondatott, hogy a törvénykezés nem helyhatósági, 
hanem államjog. 

Azelőtt a megye (s nagyon korlátolt mérvben a 
sz. k. város is) a törvényhozói, birór s végrehajtó 
hatalom osztályosa* volt. 

Ma már az csak helyhatóság, melynek jogkörével 
nincs is a törvénykezés, kivéve alsóbb rendű politiális 
eseteket, szuségképeni összefüggésben. 

Só't ellenkezőleg a jogtudomány által általános ér- 
vényre emelt, s a mívelt államokban gyakorlatba át- 
ment elv: a politikai közigazgatás és törvénykezés el- 
választása a kormányzat fölsőbb mint alsó köze- 
geiben. 

Az igazságszolgáltatás az állam bel fcJlségiségének 
kifolyása. Az ugyan olyan államhatalom, mint a tör- 
vényhozói; tehát nem helyhatósági jog. Az államtör- 
vényeket alkalmazni, végrehajtani: állami functio. 

Az igazság tehát monarchiában a király nevében 
osztandó ; és a birák a király által nevezendök ki. így 
van ez Angliában, igy minden adkotmányos monar- 
chiában. 

A birónak függetlennek kell lenni fölülről — a 
menyire ez emberileg kivihető; mindenesetre elmozdit- 
hatlannak; ez tagadhatlan. 

De nem csak fölülről, hanem alólról is független- 
nek kell lennie. De a választás alólról függésbe he- 
lyezi és igy már csak ezért is a választás esélyei alól 
fölmentendő. 

Továbbá: megjárta a választás nagyobb hátrány 
nélkül addig, mig az avita constitutióval öszhangban 
levő magánjognak tudását minden magyar nemes 
mintegy örökölte. 

Akkor a magánjog egyszerű is volt. A nemes 
volt egyedül állampolgár; a városi polgár — leszá- 
mitva localis kiváltságait — csaknem jogtalan; — a 
paraszt pedig mint jobbágy a nemes gyámsága alatt 
állt. Az ipar bölcsőjében. A kereskedés pedig alig 
kezdett fejledezni, már kivételes törvénykezést idézett 

elfí: a váltójog mint idegen uj elem ékeié be magát a 
magyar magánjog középkori rendszerébe. 

Az aviticitás megszűnte a nemesi javakra nézve, 
a jobbágyi kötelék megszűntté más oldalról, mozgósítot- 
ták a földbirtokot. Adás, vevés, osztály, most ezeranyi 
történik, mint előbb. A kereskedelem, ipar, vállalko- 
zás roppant élénkülést nyert. Ezernyi uj viszonyok, 
uj szerződési s birtok-jogok keletkeztek. Váltóügyek, 
ipartörvények, pörön kivüli eljárás, meganyi újdonság. 
Azonfölül hány törvénykezési cycluson mentünk kö- 
rösztül: régi magyar törvény, austriai codex, ország- 
bírói értekezlet, mind más birtok, szerződési s személy- 
jogok forrása, — mikbe a birónak beavatva kell 
lenni ! 

Mindez, — a codificatio szüksége, az európai mí- 
velt államok jogintézményeinek átültetése : a biró válasz- 
tás rendszerét absolute kizárják ; a jogtudomány, melybe 
ma a birónak avatva kell lennie, oly tömérdek anya- 
got tartalmaz, bogy mívelöi már specialistákra oszla- 
nak; — (az egyik jeles váltójogász, a másik kitünö 
criminalista sat.) a törvénykezési eljárás szükséges for- 
malitásai, s igy a birói gyakorlat szüksége ma már ki- 
zár a birói hivatalból minden dflettantismust. Birói 
tudomány és gyakorlat ma már az egész embert, annak 
összes tehetségét, összes idejét veszi igénybe. 

Azon gondoskodás pedig hogy választás esetében 
— csak olyanok legyenek választhatók, kik arra képe- 
sitvék: általán elégtelen és derisorius; kimutatta ezt 
már az 1867-ki választások története. 

Oly rendezett közigazgatás, oly biztos és folytono- 
san muködö igazságszolgáltatás pedig, minőt mostan- 
ság Magyarország szellemi s anyagi érdekei követel- 
nek, össze nem fér az időszerinti választásokkal. Már 

1848 eltftt is ismeretes volt, még föltünöbb lön az 
1861- és 1867-ben, hogy restauratio előtt hat héttel 
már akadoz a közigazgatás; a tisztviselöség vesztett 
erkölcsi erejéből, — a ki pedig tudja hogy ki fog ha- 
gyatni, csak Ímmel-ámmal dolgozik, s a nehezebb, na- 
gyobb tárgyakat örökösének hagyja. Hat hét és több 
telik bele ismét, mig az uj tisztviselők az ügyeket át- 
veszik, átnézhetik, magukat kellőkép tájékozzák; hátha 
még az uj tisztviselő egyúttal újonc is, és nem tanult, 
nem szakképzett, hanem csak mfíkedvellő ! ? 

Es az átmenetek, rázkodások, halogatások szülte 
hátrányok és károk kit sújtanak? a népet. 

Azt mondja ugyan Szentkirályi Montesquieu után, 
hogy a nép sehol sem mutat oly helyes ösztönt mint 
épen birája megválasztásában. Azonban mint megjegy- 
zem, mostani rendszerünk alatt nem is a nép választ, 
hanem választanak neki a megye központján szolga- és 
törvényszéki birót, tekintet nélkül arra vájjon X. falu 
vagy N. járás óhajtja e azt, s^em mást óhajt e? válasz- 
tanak neki a párt és család érdekek azon combinatiója 
szerint, mely a bizottmányban véletlenül praedominál. 

Ezzel nem azt mondom hogy jobb volna, ha a 
nép közvetlenül választaná akár összesen a megyei, 
akár a saját járásabeli tisztviselőket. Igen is, van 
ugyan a népnek józan Ítélete — az ő körében. A 
helybeli lakók közül helysége birájául, ha félre nem 
vezettetik, megtudja választani a legtisztességesebb s 
legképesebb embert. Itt ismeri az egyéniségeket; és 
azon teendők, mikre a biró hivatott, értelme körén túl 
nem menvén, megtudja Ítélni vájjon jelöltje hivatását 
betölteni képes-e ? És bizonnyal ide célzott Montesquieu. 
Hanem hogy megítélni tudja egy sereg ur közül, ki- 
ket tán egy-kettő kivételével nem is ismer, melyik leg- 

alkalmasb szolgabirói, telek- vagy megyetörvényszéki 
elnöki s ülnöki, s jegyzői állomásra: ezt hinni nagy 
idealismus. 

Hasonlón elméleti s merész állitás az, hogy a biró 
választás mellett is — független marad alólról. Kérd- 
jük csak meg kisebb városban, hol bár rendezett ta- 
nács is van, a választott birőt: nem kell-e süvegelnie, 
nyájaskodnia, só't még zsebét is nyitva tartania nem 
csak a fókolompos, hanem egyszerű választók számára 
is ? Nem-e fontosabb reá nézve a fókortesek cirógatása, 
s hasonló népszerűsitési ügyesség hivatala lelkiismere- 
tes kezelésénél? Nem kell-e rettegnie hivataláért leg- 
jobb hiszemű eljárása dacára? Ez a szabály. Alóla van 
kivétel, de kevés. 

Azt is mondja Sz. : „nem kell a birónak félnie hogy 
igazságos eljárása által ellenségeit szaporítja; mert ha 
ellenségévé teszi az egyik pörös felet, megnyeri a má- 
sikat 5 söt még az is kit elitélt, utóbb belátja, hogy nem 
volt neki igaza, hanem a biró igazságosan itélt, — és 
ö lesz legbuzgóbb kortesévé.^ Erre lehetnek egyes ese- 
tek: de egészben véve az is idealismus. Az önzé- 
sen fölülemelkedö e féle nemes lelkű ember a ritkasá- 
gok közé tartozik. Azután ha a két pörös fél közül 
X szegény ember, ki csak egy voksot képvisel, Y 
azonban nagyszájú gazember, ki 500 voksot tud ösz- 
szedobolni: világos, hogy a biró, ha csak nem Catói 
jellem , Y uramat kimélni fogja, s X-et föláldozni, bár- 
hogy fájlalja is. 

Végre azt mondják: „a kinevezés még kevesebb 
biztosítékot nyújt ; a központban, a ministeri hivatalok- 
ban még kevésbé ismerik az embert, mint vidékén, a 
hol él; és a ministeriumokban is nagy szerepet játszik 
a nepotismus, a protectio.*^ Mind ez igen emberi do- 

log, az igaz. Nepotismus és kegyencek — alkotmányos 
monarchiában, söt a köztársasági forma alatt is minde- 
nütt, hol emberek uralkodnak, befészkelik magukat. 
De oly kitünö s általános érvényre nem jutnak, mint 
a megyei választásnál, — mert kinevezésnél felelősség 
nyugszik valakin , mig a választásokért senki sem 
érzi magát felelősnek, se főispán, sem a bizottmáuvi 
tagok. 

És utóvégre a ministernek legfőbb saját érdeke 
az^ hogy lehető legjobb, legügyesebb hivatalnokai le- 
gyenek, mert ellenkező esetben ő az, kit compromittál- 
nak rendeleteinek ügyetlen kivitele, elferditése, vagy 
törvénytelen eljárás által. 

Hanem ha mind ezen tekintetek még vita tárgyai 
lehetnek is, van egy magasabb, s nemzetiségünkre nézve 
döntő szempont , melyből a választási rendszer el- 
vetendő. 

Az általános tisztviselő- választásnak föntartása mel- 
lett nemzetünk szellemi míveltsége nem gyarapodni, ha- 
nem -mind mélyebbre fog sülyedni. 

Gondoljuk át ugyan is a tanulni vágyó fiatal em- 
ber helyzetét, ki az élet pályaválasztásának pillanatá- 
ban körülnéz, s a különféle polgári foglalkozás esélyeit 
latolgatja: azt látja ezer meg ezer példából hogy ke- 
veset tanult iparos is korán éri el azon önállóságot, 
melyet minden ember óhajt, — melyben családot alkot, 
munkája szerény gyümölcséről biztos, de gyakran nagy 
vagyont is szerez. 

És a tanulás pályája mivel kecsegteti a szegény 
ifjút? vagy a sorsáról egyelőre intézkedő szüléket? 

Hogy tanult uri ember váljék belőle — végeznie 
kell négy elemi iskolát, nyolc évet gymnasiaKs, né- 
gyet egyetemi cursuson; legalább két évet gyakorla- 

ton; tehát 18 — 20 éves roppant munkásságot, s egy 
egész ttfkepénzt kell áldoznia arra, hogy midön elké- 
szült, oly pályára lépjen, melyen évről évre állása bi- 
zonytalan: mert ha oly becsületes is mint egy angyal, 
s oly igazságos mint az ur Isten, ki állhat jót hogy 
más valaki érdekében ügyes kortesforgásokkal ki nem 
lóditják-e hivatalából? 

Hiszen a gyári munkás mindennapi kenyere is 
biztosabb. 

A mely országban a tanulásnak ilyen jutalma: ott 
kihal a tanulásra s önmívelésre való ösztön. Ily ország 
örökre tanulatlan s míveletlen, — ennélfogva szegény, 
nyomorult fog maradni. 

Ez szerintem e vitakérdésben a döntÖ szempont. 

Ebből pedig a választási rendszer, a törvénykezési 
mint a közigazgatási tisztviselő választása egyformán, 
elitélendő, elvetendő. 

Ezért is látjuk, hogy minden modern- államban, 
mivé hazánknak is az 1848-ki törvények következtében 
átalakulnia kell, (vagy ellentétes intézményeinek ön- 
alkotta zűrzavara közt el fog veszni) — mindenütt a 
birót az államhatalom nevezi ki ; és a biró elmozdit- 
hatlan — fölülről ugy mint alulról; — elmozdittatása 
— birói elitéltetéstől föltételezett. 

Ezen igazság hazánk értelmiségét is áthatja, s oly 
erővel bir hogy a megyének oly hő barátja is mint 
Tisza Kálmán — azzal capitulál. a törvénykezési 
tisztviselők föltétlen periodicus választásáról lemond, s 
középutat keres a kinevezés és választás kiegyezteté- 
sére. „A kebelében székelő első folyamodási törvény- 
székeket — úgymond — válaszsza a megye ugy mint 
tisztviselőit, csakhogy tartozzék olyanok közül válasz- 
tani, kik a jogi tanfolyam szabályszerű bevégzése után 

bizonyos számú, például öt évig mint ügyvédek, köz- 
jegyzők, vagy valamely törvényszék mellett mint gya- 
kornokok szolgáltak; és ezek ne legyenek tisztújítás 
alá vetve, hanem csak valamely elkövetett vétség miatt 
rendszeres Ítélet utján legyenek elmozdíthatók.'^ 

Szentkirályi Mór pedig, ki különben a modern 
eszmék szinvonalán áll, csak mintegy pirulva s szé- 
gyenkedve, de végre hódol a népbabonának. Törvény- 
javaslata 94. §-ban a megyei törvényszék ülnökeiről 
csak anyit mond hogy állandók; a 129. §. pedig így 
hangzik: „a megyei tisztviselők, ide értve a szolgabírói 
szék tagjait is, (tehát a megyei törvényszékét nem?) a 
megyei képviselóli által választatnak;'^ — a 146. §. b) 
pontja pedig igy folytatja: „A községbeli birói és me- 
gyebeli törvényszéki állandó ülnökök hat évre vá- 
lasztatnak, minden három év múlva osztályonként fele- 
számban ujittatnak meg; az első izben kilépők fölött 
sorshúzás határoz." 

Szükségtelen megjegyeznem, hogy önnézetemhez és, 
mint hiszem, a kor igényeihez Tisza Kálmán közvetitő 
eszméje sokkal közelebb áll, mintsem Szentkirályi 
lutri bírósága. 

Egyébiránt hogy a helyhatóságok törvénykezési joga 
már hazánkban is anachronismus, bizonyitja azon tény 
is, hogy 1861 óta a városok visszanyert törvénykezési 
hatáskörüket többnyire nem örvendetes jognak, hanem 
tehernek tekintik; s szabadulni óhajtva oly jog gyakor- 
latától, melynek előnyeit nem érzik, kötelességeit sokalják, 
egyre-másra folyamodtak attól való felmentetésökért 

Foglaljuk össze röviden a mondottakat: 

1) A tisztviselő-választás nem helyhatósági jog. l^gj 
gyakorolva mint 1861-ben s 1867-ben sem nem igazsá- 
gos, sem nem biztosit alkalmas, képzett tisztviselőkről. 

2) Altalános s periodikus tisztviselő-választás a köz- 
igazgatás ingadozását eredményezi, mely megengedhetlen, 

3) Az igazságszolgáltatás nem községi, hanem 
állami jog. A birói tisztre csak az államhatalom adhat 
megbízatást. 

4) A birák választása demoralisálja a birói kart. 

5) Következése hogy tehetségesebb s független 
jellemű férfiak, attól visszavonulnak. 

6) Nem biztosit jó bírákat; korteskedés s más ér- 
dekek döntenek a választásnál; nem érdem. 

7) A tisztválasztás általában helyhatósági önkor- 
mányzatnak biztositéka, s egyik eleme csak azon eset- 
ben volna, ha az ország vagyonos és értelmes osztályai 
az ingyentisztviselök oly contingensét nyújtanák, 
hogy a közigazgatás vezetését kezökbe lehetne fektetni; 
s az adófizetőkre csak a segéd és manipulans személy- 
zet dij ázása nehezednék; az által az értelmes vagyonos 
osztály oly jótéteményben részesítené a népet, hogy 
szívesen ellehetne viselnie igazgatásuk netání hiányait 
vagy mulasztásait, melyek hogy Angliában honosak ép 
oly ismeretes, mint az hogy e hiányokat az angol ed- < 
dig türelmesen elnézte, inkább semhogy egészen a bu- 
reaukratia karjaiba vesse magát. 

Hogy azonban a nép fizesse a hivatalnokokat: de 
apró olygarchácskák és nemesi demagógok — megye- 
bizottmány nevében — töltsék be képességgel nem bíró 
rokonaikkal a hivatalokat, kik — mint némely megyé- 
ben határozatba ment — még járásukban lakni sem 
kötelesek — ez már több mint sem védelmezni lehetne, 
— s maholnap az osztályok közti uj tusákat fogna 
előidézni. 

Nem lehet végre togy az ország fővárosának hely- 
zetéről, a mennyiben azt a tisztválasztás érinti, ne em- 
lékezzem meg; mert valójában a főváros közigazgatá- 
silag is kivételes állást foglal el. 

Az ország fővárosában a fejedelem — ugy hisz- 
szük és akarjuk — hosszabb időt töltend évenként; en- 
nélfogva a főváros sok és társadalmi állása által kitünö 
idegenek gyíílhelye is; a fővárosban székel a kormány: 
a főváros főtisztviselői tehát gyakran közvetlenül érint- 
keznek a fejedelemmel; ők a városnak nem csak tiszt- 
viselői, hanem ceremoniariusai is, kik ünnepélyes alka- 
lomkor annak képviselőiképen díszelegnek. Tehát azon 
uraknak egyéb jeles tulajdonaikon kivül még egyénisé- 
gük is tekintetbe veendő a választásnál, különben anya- 
got nyújtanak bizonyos adoma-gyüjtemények szaporí- 
tására; a mi ugyan ha nem nagy veszedelem is, de 
kellemetlen; vagy oly qui pro quokra adhat alkalmat 
a választás, értem az 1867-ki alakban, hogy például 
Pest városában polgármesterül valami mozsdatlan szájú 
kocsmapolitikus választatnék meg, a mi az ország és 
főváros közvéleménye ellenére is könyen megtörténhetik 
a mostani census mellett. . . 

Ha már bátran mondhatjuk, hogy az országban 
minden város kivétel nélkül, kárhoztatja a tisztvise- 
lők egyenes választását az 1848-ki census alapján, s 
mindenki csak azzal vigasztalja magát : hogy az 
1867-ki volt az utolsó ilyen választás: még szembe- 
ötlőbb hogy a főváros főtisztjei választását a pártsze- 
szélyek, korteskedés s izgatás esélyeitől függővé tenni, 
ellenben közigazgatását a kormánytól még a megyékénél 
is függetlenebbé tenni, nem lehet. 

A fővárosi hatóságnak viselete, tettei s mulasz- 
tásai országos horderövel bh'hatnak, a kormány szék- 

helye levén a közrend felbomlását, stft kormány s al- 
kotmányok bukását idézheti elö. 

A főváros közigazgatásának legfontosabb közérdekű 
ága a politialis. A városkapitány teendőinek körében 
helybeli és országos rendőri ügyek találkoznak, s a 
gyakorlati kivitelben egymástól el nem különíthetők. 
A főváros levén a politikai élet gyupontja is — a vá- 
rosi rendőrség főnöke — ha t. i. hivatalának csak félig 
meddig is megfelelő képességgel bir — a poKtikai élet 
titkos mozzanatainak oly fonalait tartandja kezében, 
melyeknél fogva mind személyiségének mind hivatalá- 
nak a helybeli hatóság körén túl menő fontosság és 
esetleg nagy befolyás tulajdonítandó ; az ő ügyetlensége 
vagy épen conniventiája válságos pillanatokban kiszá- 
mithatlan kárt, tapintata, erélye a kormánynak, a köz- 
rendnek gyakran nagy szolgálatot tehet. 

Azt hiszem e tekintetek a sz. k. városoknak 1848 
előtt oly soká tárgyalt, s 1848-ban mégis elhamarko- 
dott rendezésénél figyelembe nem vétettek; — a mint 
általán a sz. k. városok rendezésén, mely az 1848. XXIII. 
t.-cikkben letéve van, észrevehetők azon izgatottság s 
pártjelszavak nyomai, melyek a városi ügy körüli küz- 
delmeket 1848 előtt jellemezték; minélfogva a megyék 
rendezésével egyidejűleg mellőzbetlen leend a sz. k. vá- 
rosoknak is, melyekből a vármegyei emberek által al- 
kotott XXIII. t.-c. vármegyéket csinált, s azokat egy- 
részt a csőcselék discretiójára bízá, másrészt a kormány 
ellenőrségétől s hatásától csaknem fügetlenné tévé — 
jelen chaoticus állapotját rendezni s azoknak socialis ele- 
meire számított városi szervezetet, — a fővárosnak 
pedig a fönebbi tekintetek alapján kivételes rendezést 
adni. 

V. 

Az alkotmányos rend garantiáiról. 



Előre bocsátom, hogy az alkotmányos rendnek 
garantiáiról szólva, nem a kormány által elhatározott 
államcsinyt tartom szemem előtt. Államcsíny az al- 
kotmány erőszakos kiforgatására céloz. Ez ellen alkot- 
mányos óvszerek nem léteznek; mert épen azoknak 
megvetése, lábbal tapodása, az államcsiny. Ellene csak 
erőszak a fegyver. Erőhatalom ellen erőhatalom. Állam- 
csíny ellen forradalom. 

II. Jakab évek során át ugy kormányzott, hogy vi- 
lágos célja, az alkotmány megsemmisítése, kétséget nem 
szenvedett. Az alkotmányos ellenállás hiu volta az erő- 
szakra hivatkozást szülte; — mint X. Károly ordo- 
nance-jai a júliusi forradalmat. 

Igen helyesen mondja Szentkirályi : „ . . a megyék 
azon joga is, hogy a kormány rendeleteit, ha azok tör- 
vénybe ütköznének, félre tehesse, fontosságából sokat 
vesztett; mert alig képzelhető parlamenti felelős kormány, 
mely szándékosan törvényt sértene; és ha megtagadva 
természetét, ezt mégis cselekszi, a sértést nem fogja 
jelentéktelen törvényeken elkövetni. Az alkotmány ellen 
intézett hatalmi tények pedig, ha egy felelős ministe- 
ríum által követtetnek el, nem sérelmek, hanem állam- 

csínyek, nem fölirás általi érintkezést, hanem harcot 
föltételeznek, melyre a ministerium már akkor előre 
el van szánva, midőn az államcsínyt elhatározza." (L. 
10. lap.) 

Ily esetek kivételesek; s a politikai intézmények 
kivételes esetekre nem számithatók; mert a mely kor- 
mány az egész alkotmányt megtámadni meri: azt az 
alkotmány részletei, azt erkölcsi hatályok, föliratok, bi- 
rói Ítéletek vissza nem fogják tartóztatni. 

Vitatás tárgya tehát csak az lehet: az alkotmá- 
nyos rend folytonosságát, a törvények részletes alkal- 
mazását mily intézmények által lehet és kell biztosí- 
tani nem csak a kormány és alárendelt közegei, ha- 
nem az autonóm helyhatóságoknak is netáni törvény- 
telen határozatai s cselekedetei ellen? 

Foglalkozzunk előbb az elsőkkel, t. i. a kormány 
kihágásai elleni biztosítékokkal. 

Ezek közt első helyre állíttatik a helyhatóságok 
azon joga, hogy a ministerium rendelete ellen annak 
végrehajtása előtt fölterjesztést tehessenek; és így azt 
félretegyék, fölfüggeszszék. Sokan a hajdani törvény- 
hatóságoknak e (mint láttuk, korlátolt) jogát áthelyezni 
akarják az ezutáni helyhatóságokra is; mert nem elé- 
gelve a ministerek felelőségét, melyre a páriament ál- 
tal vonathatnak, törvénytelen cselekedeteik meggátlá- 
sára mellőzhetlennek tartják a helyhatóságok e jogát. 

Mások ellenben a helyhatóság e jogát a ministeri 
felelősséggel ellentétesnek, s azzal össze nem egyeztet- 
hetőnek tartják. 

Szerintem volna itt közép ut is ; mert ha mérsék- 
let szelleme uralkodik a népben, illetőleg a helyható- 
sági képviseleti testületben, nem pedig minden ároni 
ujj húzás és absolut ellenzéki viszketeg: akkor ezen, el- 

6* 

méletben létező ellentétek a gyakorlatban nem fognak 
mereveknek bizonyulni. A népszellem az, mely az in- 
tézményeknek jellemet s lelket ád. 

És bár a jelenlegi provisorius megyei szervezet 
tarthatlanságát s képtelenségét elevenen érzem, és a leg- 
újabb választások lefolyását kárhozatosnak tartom : még 
is tekintve azt, hogy az 1867-ki megyék a felelős kor- 
mány irányában menyi előzékenységet, s engedelmes- 
kedni készséget tanusitottak — (minden izgatás dacára 
alig néhány megye kivételével) — megvallom: hogy 
föltéve a bizottmányoknak majdan csekélyebb számát, 
helyesebb összealkotását, hatáskörük körvonalozását, — 
s a fólirati jog szabályozását: alig lehet a helyhatósá- 
gok e joggyakorlatától a kormányzat komolyabb meg- 
nehezitését várni; — sőt annak lehetnek jó követke- 
zései is. 

Hanem ezen hiedelmem föltételekhez kötött, miket 
igyekszem kifejteni. 

E részben is vissza kell térnünk azon különbségre, 
mely a régi rendi alkotmány szerinti törvényhatóság, 
és a képviseleti államrendszer helyhatósága közt szük- 
ségkép fönnforog. 

A régi megye mint törvényhatóság az államhata- 
lom részeseként a végrehajtó hatalmat is (Executiv- 
Gewalt) gyakorlá. 

De a végrehajtó hatalom mint államhatalom most 
már nem resideál bennök, mert ők csak végrehajtó ha- 
tóságot (Executiv-Behörde) képeznek. 

A végrehajtó hatalom, mint áliamfölségi atribu- 
tum, mely az állam nevében működik, s annak jogán 
alapul, az 1848 : 111. 3. 6. által a ministerium kezébe 
van téve, mely annak gyakorlatáért felelős. Felelős a 
fejedelemnek s a parlamentnek, tehát a törvényhozásnak. 

Eló'bb a megye, mint törvényhozás tagja, a jogo- 
sultság némi színével, s bizonyos határig törvény-ma- 
gyarázó is lehetett. Innen ered azon (mint már érin- 
tem: jogtörténetileg nagyon kétes) usus vagy abusus, 
a kormány rendeletét tisztelettel félre tenni. 

Az 1848-ki ministerium rövid élete elég hosszú 
volt arra, hogy a megyék s ministerium közt némi 
versengés támadjon. A helyhatóság kell, hogy engedel- 
meskedjék a kormánynak, mely a törvényhozás közege, 
megbízottja, kell, hogy föltétlenül végrehajtsa országos 
közigazgatási rendeleteit. Utólag fölterjesztést tehet el- 
lene; de ez akkor csak petitio jellemével birand. 

Ezen elv tagadhatlan. De nem zárja ki, hogy a 
helyhatóság a kormány rendeletének, mely nem orszá- 
gos, hanem helybeli közigazgatásra vonatkozik, végre- 
hajtását fölfügeszsze s törvényes határidő alatt az ellen 
fölirást tegyen. 

De egy elvet nem kell felednünk: alkotmányos 
kormányzat alapja, hogy minden közhatalom gyakor- 
latának ellenében áll a felelőség. Minden hivatalos 
cselekményért kell valakinek felelősnek lenni. Mint a 
ministerek, ugy minden hivatalnok felelős a maga köré- 
ben tetteiért. A kormány nem tehfető felelőssé, ha — mint 
1848-ig — felelőség nélküli megyegyülésektől függ 
valamely rendeletének félretétele vagy foganatba vétele. 

A kormányzás továbbá nem csak tettleges törvé- 
nyek végrehajtásából áll ; s így nagyon szűk fogalmat 
mutat a konnányról, ki azt egyedül végrehajtó hata- 
lomnak tartja, nevezi. A kormányzás az állam ezer 
meg ezer előre nem szabatozható napi szükségeire ter- 
jed ki, s oly esetlegekről kénytelen — többnyire rög- 
tön — gondoskodni, melyekről semmiféle törvényhozás 
előre nem gondoskodhatik. Kell ezt tennie önkezdemé- 

nyezéséböl. Tehát jöhet eló' eset, hol a kormány va- 
lamely intézkedésének, melyet a helyhatóságok által 
végrehajtatni kivan, törvényessége, vagy a helybeli vi- 
szonyok közti célszerűsége nem számtanilag kétségtelen. 
A végrehajtási körben szintén feleló's helyhatóság- 
nak tehát megengedendő, hogy bizonyos határ idő alatt 
a kormánynak helyhatósági körbe vágó rendeletei 
ellen fölterjesztést tehessen, melyben ellenkező nézeteit 
tiszteletteljesen kifejtse; de ha a kormány bizonyos ha- 
táridőben a fölirás dacára rendeletének végrehajtását 
ujolag követeli, akkor az teljesitendő. 

Az ily fölirat mintegy óvástétel a helyhatóság ré- 
széről, mely által az a felelőséget alkotmányos utón 
magáról el, s egyedül a kormányra háritja, azon eset- 
ben, ha azon intézkedés törvénytelen vagy célszerűtlen 
volna. Minden esetben azonban szabályul állitandó föl, 
hogy a kormányrendelet ily fölftiggesztéséből s végre 
nem hajtásából netán eredő károkért s hátrányokért a 
helyhatósági képviselet mind azon tagjai, kik 
fölfüggesztésére szavaztak, személyesen felelősek 
miért minden hasonló alkalommal névszerinti szavazás 
s a szavazók neveinek jegyzőkönyvbe vétele szükséges. 
Tisza Kálmán is fölállítja ezen elvet; hanem azon 
korlátozással, hogy a kormány törvénytelennek tartott 
rendelete ellen a helyhatóság másodszor is fölírhat, 
s másodszor is megtagadhatja az engedelmességet: 
^csakhogy ez esetben ennek a bizottmányban egyen- 
kénti nyilvános szavazás utján kell eldöntetnie, minden 
egyes tag, ki az ellenszegülésre szavazott, személyes 
felelőséggel tartozván mind az államnak, mind a ne- 
tán érdekükben szenvedett egyeseknek eljárásáért^. 

Hogy Tisza Kálmán elfogadja ezen elvet, elisme- 
résre méltó dolog ; hanem mi okból legyen a magában 

helyes elv, t. í. a feleló'ség kölcsönössége alól és föltil 
— csak másodszori ellenállás esetében alkalmazható a 
helyhatóságra? — nem látom által. 

Ha felelőség alapján leend szabályozva a fölirati 
8 félretételi jog, ámbár teljesen méltánylom Szentkirályi 
azon észrevételét (36. lap), miszerint oly nagy számú 
vétkesek felelőségre vonása gyakorlatilag nehézséggel 
jár, — de azt lehetlennek nem tartom, só't azt hiszem, 
egy két példa, kivált a ^zseb** büntetése, megteendné 
üdvös hatását; — és igy mégis egyet értek Tisza Kál- 
mánnal, hogy ^ha történhetnek is összeütközések, azok 
felette ritkák leendnek'^, mert ^a megye tagjai is bi- 
zonnyal komolyan megfontolandják'^ hogy mit tesznek. 

Es az igy szabályozott fölirási jog nem is lesz 
meddő ; mert arra szolgál, hogy vagy a kormányt föl- 
világosítsa a helyi viszonyokról, s más határozatra 
birja; vagy ha ez nem sikerül — a helyhatóság a fe- 
lelőséget magáról elháritá. 

Rendes időben, midőn a pártszenvedély nem duz- 
zaszt föl alsórendű administrativ ügyeket nagy állam- 
ügyekké, s nem állít élére minden kérdést: az ilykép 
szabályozott fölirási jogból eredhető súrlódások zajta- 
lanul tűnnek el. 

Fontosabb esetben azonban vagy ha netán a hely- 
hatóság jogaiban sértve érezné magát, a törvényesség 
kérdését ne appellálhassa-e a helyhatóság? s nem kell-e 
bíróságnak létezni, mely a kormánytól ép ugy mint 
a helyhatóságtól fílggetlen, s mely a törvényesség kér- 
dését eldöntse? Ez azon kérdés, mely az alkotmány- 
garantiák közt emlegetett bírósági intézménynek 
megvitatására vezet. 

Tisza Kálmán „azon nagy fontosságú tisztet — 
hogy a törvényhatóságok s a központi kormány között 

fölmerülő összeütközéseknél a törvényesség kérdésében 
határozzon, a legfelső országos törvényszék egy külön 
osztályára bizandónak tartja, mely osztály tagjai a tör- 
vényhatósági törvényszékeknek már legalább tiz évig 
működött tagjai közül az országgyűlés ajánlatára len- 
nének a központi kormány által kinevezendök." 

A bécsi Eeichsrath alkotmányozó bizottmánya is 
a charták schablonjának megfelelöleg egy Reichsgericht 
folállitását inditványozza, ki közjogi s alkotmány kér- 
dések iránt a hatóságok közti összeütközésekben döntő 
Ítéletet mondjon. 

Ezen eszme azonban, mint első tekintetre szembe 
ötlő, a jogtudomány egyik sarkalatos elvébe ütközik, 
mely szerint törvényt csak a törvényhozó magyarázhat. 
Legem quis túlit interpretat. A biró csak magánjogi 
törvények alkalmazására, illetőleg magyarázatára bir- 
hat küldetéssel; s ezekben is legfőbb biró a törvény- 
hozás, mely ha a biróságok egyes Ítéleteit retroactiv 
meg nem semmisítheti is, de a legfölsőbb törvényszék 
vélekedését is rectificálja. 

Továbbá ily intézmény az összeütközéseket csak 
szaporítja, mert a törvényhatóság és ministerium közti 
összeütközést — esetleg a biróság és törvényhozás közti 
összeütközéssel tetézheti. In ultima instantia a törvény- 
hozás elé kerülvén a biróság által eldöntöttnek képzelt, 
de tényleg nem eldöntött kérdés — az a törvényt más- 
kép magyarázhatja; és ha magyarázatának visszaható 
ereje van, megsemmisíti a biróság Ítéletét, s ekkor ki- 
sül, hogy a biróság fölösleges fórum; és ha visszaható 
erő nem tulajdonitható neki, megfosztja a bíróságot er- 
kölcsi tekintélyétől pro fdturo. 

Mint a törvényesség kérdésének nincs más birája 
a törvényhozásnál — ugy Szentkirályival szólva: „a 

törvénysértő ministernek nincs más illetékes vádlója az 
országgyűlésen kivül ; a refractarius megye ellen pedig 
nem létezik más eszköz, mint azon hatalom alkalma- 
zása, melyet a törvény felelőség terhe alatt a ministe- 
riumra ruházott.'^ 

A képviseleti parlamenti alkotmány Magyarország- 
ban gyökeret verhet-e, meghonosulhat-e, ez ország tár- 
sadalmi s népiség! viszonyainak megfelel-e? az még 
megoldatlan probléma: hanem az bizonyos, hogy a 
képviseleti parlamenti alkotmány oly kifejlett egységes 
rendszert képez, hogy abba valami uj tényező gyanánt 
más intézményt, mint a mely tettleg benne működik, 
beleilleszteni nem lehet, a nélkül, hogy az egészet 
meg ne zavarjuk. A képviseleti parlamenti alkotmány 
pedig az államhatalom öszpontositása a parlamentben. 
A legfőbb birói hatalmat teljes lehetlen kivüle állitani. 

Az országos főtörvényszék eszméje tehát, mint kor- 
mány fölött álló biróság oly gyakorlatiatlan szép eszme, 
mint azon nemzetközi főtörvényszék, mely az örök- 
béke barátai által oly régen terveztetik, mely a nem- 
zetek közti viszályokat elintézze, s a háborút megaka- 
dályozza. A dolgok természetében rejlik, s a történet 
tanúsítja, hogy sem a nemzetek s országok egymás- 
közti harcait, sem az állam benső életerőinek s érde- 
keinek súrlódását egy hatalom nélküli közeg vagy 
eszményi intézmény föl nem tartóztathatja. 

Mind ezen igazságok dacára azonban, Tisza Kál- 
mán ezen eszméjét pártrokonai fölkarolták, s Ghiczy 
Kálmán bővebben kifejteni igyekezett, sőt támogatá- 
sára .Anglia példáját is idézé. 

„Angliában — úgymond Ghiczy — minden ugy 
magán, mint közjogi, és igy közigazgatási sőt pénz- 
ügyi tárgyakban is a fennálló ugy magán, mint 

közjogi törvényeknek értelmét, s az előforduló 
esetekre alkalmazhatását régóta meghatározott bizonyos 
rövid folyamu eljárás utján akár a jogaiban sértett 
egyes polgárnak, akár a központi kormánynak bűn- 
vádi, vagy kártérítési keresete folytán, ugy az egyes 
polgárok, s a központi kormány és törvényhatóságok, 
mint a központi kormány és törvényhatóságok 
között, a rendes törvényes biróság határozza meg, 
mely az országnak a korona által kinevezett, de ez 
által csak a parlament mindkét házának megegyező 
kivánatára elmozdítható; és igy kineveztetésUk után a 
koronától, a parlamenttől, törvényhatóságoktól és egyes 
polgároktól egyaránt független legfőbb biráiból áll. 

„A continensnek úgynevezett alkotmányos országai- 
ban ellenben a közjogi törvényeknek ily esetekbeni 
magyarázata és alkalmazhatása iránt különbféle for- 
mákban maga a központi kormány, a ministerium ha- 
tároz, vagyis: saját rendeleteinek jogérvénye felett sa- 
ját ügyében maga bíráskodik." 

Az utóbbi tétel teljesen hamis. Csak autokrat ura- 
lom alatt határoz a kormány s bíráskodik maga saját 
rendelvényeinek jogérvénye fölött; ^úgynevezett" al- 
kotmányos országot, hol ez történnék, Ghiczy ur meg- 
nevezni elfeledett. Alkotmányos országban közjogi tör- 
vényeket a törvényhozás magyarázza. 

A mi pedig Angliát illeti, teljes joggal viszonzá 
erre B-e-j emiitett cikkében: ^Hogy magánügyekben, 
szabadalmak korlátozásában, egyes tisztviselők túlka- 
pásai ellen a törvényszékek — különösen az erre hi- 
vatott Queens bench Ítéletet mondottak, tisztviselőket 
elmarasztaltak, sőt a parlament szabadalmai felett is 
Ítéltek, mint ezt Ersquine May számtalan példákkal 

bebizonyítja, elvitázhatlan igaz — de szabadjon kétel- 
kednem , hogy cikkíró ur csak egy példát legyen is 
képes felmutatni, hol a békebiró közjogra vonatkozó 
kérdésben a végrehajtó hatalom és annak orgánumai 
között a törvény magyarázatával — vagy a törvényte- 
lennek ismert rendelet megszüntetésével lépett volna fel." 

A képviseleti alkotmány alapelve nem csak a mi- 
nisterium felelősége, hanem mindenkinek felelősége, ki 
közhivatalban eljár. 

Hanem a ministerium felelősége kettős: pplitikai 
és köztörvényi. És mikép különböztetendő meg a 
közönséges törvény értelmében! felelőség a po- 
litikai vagyis parlament előtti felelőségtől? 

Minden állampolgárnak actorátusa van a rendes 
bíróságok előtt, a közhatalom minden kezelői ellen, a 
ministertől fogva le a hajdúig, ha magán jogaiban s 
érdekeiben valamely rendelet, vagy cselekmény által 
magát károsítva véli, — épen azon joggal mint más 
magán személy ellen. 

Ha azonban a ministerium oly — nem magán- 
ügyi — rendeletet ád ki, melyet egy vagy több ál- 
lampolgár, vagy ha tetszik helyhatóság az alkotmányba 
ütközőnek, és igy közjogilag törvénytelennek tart: az 
illetékességről legcsekélyebb fogalommal birónak is érez- 
nie kell, hogy nevetséges föltenni is ily esetekben, hogy 
a minister vagy ministerek a szolgabíró elé idéztesse- 
nek; mint azt Ghiczy ur igen töredékes s hiányos elő- 
adásából kiokoskodni lehetne. 

Épen az a parlamenti alkotmány szelleme , hogy 
a kormány viseletének törvényességéről, alkotmányos- 
ságáról legfblsőbb fórum gyanánt csak is egyedül a 
parlament itél. 

Hogy a parlafnenti felelőség sokaknak nem ele- 
gendő garantia, az természetes; vannak emberek, kik 
általában elégtelennek, gyengének, túlságosan szelídnek 
tartják korunk büntető törvénykezését. 

Hanem mint közönséges bűnökre, ugy a politikai 
bűnökre nézve is azt tanúsítja a történet, hogy a bi- 
tófa és guillotine sanctiója sem elegendő arra, hogy 
valamint a szabadságnak ne akadjanak vértanúi, ugy 
becsvágyó ministerek is hatalmuk alkotmányos korlá- 
tain túl ne lépjenek. 

Ellenben, némi megfontolása után annak, hogy a 
politikai téren mily roppant mozgató erő a pártszen- 
vedély és gyűlölet, s hogy e szerint az emiitett jám- 
bor óhajtás értelmében akasztófa-sanctióval körülvett 
ministeri felelőség in praxi valóságos mexicói állapo- 
tokat idézhetne elő, kivált oly országban, hol a hon- 
árulás vádja oly olcsó, mert szapora niint a gomba: 
mégis csak azon eredményre jutunk, hogy a parla- 
menti rendszer értelmében való politikai felelőség a 
legemberiebb , legpolgárosultabb s egyúttal legeszélye- 
sebben kigondolt alkotmány-garantia. 

Igaz, sajnos, hogy a törvényhozó-test is megvesz- 
tegethető, akár pénz, akár pártérdek közössége által, 
és igy lehető hogy alkotmányos formák közt alkot- 
mányellenes szellemben kormányzó ministerium az alsó 
házban többséggel birva törvényszegéseket is követhet 
el: hanem az is ig^z, hogy ily állapot lehetősége már 
magában közdepravatióra, vagy legalább is arra mutat, 
hogy az illető nemzet vagy ország parlamenti alkot- 
mányra nem érett meg, vagy túl érett: ez ellen pedig 
nincs orvosság! 

A legkevesebbet sem használna pedig ez ellen akár 
rendes bíróságot, akár rendkívüli főtörvényszéket, a 

kormány cselekedetei törvényességének megítélésével 
bízni meg: mert oly közerkölcstelenség, mínfít épen 
jelzek, a bírákat sem fogja érintetlenül hagyni. 

Altalán különös következetlenségnek mondható, 
hogy azok, kik minden minister irányában már a pri- 
ori azon föltevésből indulnak ki, hogy zsarnok, meg- 
vesztegethető, áruló : a biróba föltétlen bizalmat helyez- 
nek. Lélektanilag véve a dolgot, a biró is csak em- 
ber; ki ha alól fölül független lehetne is, nem mindig 
az, hanem önmagát függésbe helyezi; s ha nem félti 
kenyerét, vár címet, kitüntetést, rokonainak emelését. 



Tisza Kálmán — nem elégelve ugy látszik az 
alkotmányos kormányzat biztositékául fölállított törvény- 
széket, — sok tekintetben helyes, s az ö pártállásában 
csaknem meglepő nézeteket tartalmazó röpiratában többi 
közt egy elvet mond ki, mely a parlamenti kormány- 
zat irányában lehető legreactionariusabb. 

ugyan is a megyék véleménye, s az országgyű- 
lés véleménye közti conflictus lehetőségét állítja föl — 
s ezen esetre nézve igy szól: 

„Csak egy esetben . . azon esetben ugyan is, ha 
az országbeli törvényhatóságok többségének véleménye 
ellenkezésbe jönne a képviselőház többségének vélemé- 
nyével, tartanám a dolgot oly komolynak, hogy szük- 
séges legyen végére járni csalhatatlanul, hogy melyik 
képviseli az ország valódi véleményét; mert ez már 
egy országos meghasonlásnak jele volna. És itt is 
igen nagy a parlamenti felelős kormány előnye a töb- 
biek felett, készen a mód megtudni a nemzet valódi 

akaratát a ház feloszlatása s a nemzetre hivatkozás 
által.« 

Az 58-dik lapon pedig: ^a törvényhatóságok 
többségének a képviselőház többségétől eltéró' vélemé- 
nye a nemzetre hivatkozás szükséges voltát idézi elö.* 

Tisza Kálmán ebben találná a törvényhatóságok- 
nak megszűnt utasításadási jogát kipótolva. 

Ha már magában politikai szörnygondolat^ak 
mondaná minden európai alkotmányos ember azt, 
hogy helyhatóság és törvényhozás véleménynyilatkoza- 
tai egymással párhuzamba tétessenek, egymás irányá- 
ban mérlegeltessenek, azoknak conflictusa még törvény 
által is előre láttassék: mégis van valami örvendetes 
abban hogy T. K. ur e nézetnek kifejezést adott, mert 
az legvilágosabb bizonyítéka, hová vezet azon „tör- 
vénylfatósági^ doctrina, melynek nemzedékünk nagy ré- 
sze hódol, — mind a mellett, hogy a parlamenti szó- 
járásokat szajkómódjára hányaveti! 

Tisza Kálmán jól organisált logikai elméjével ki- 
betűzte a 55 törvényhatósági" intézmények végconsequen- 
tiáit, s elég bátor azokat kimondani. Valóban ha a 
helyhatóságok törvényhatóságok volnának: ugyan 
miképen mérkó'ztetnék-e. ,5 törvényhatóságok'^ többségé- 
vel az alsó házi egyének többsége véleményük erköl- 
csi súlyára nézve? miként állithatná ellenkezés esetén 
hogy nem a ,, törvényhatóságok" többsége, hanem 6'k 
X , Y , Z , O , — képviselik a nemzet valódi közvéle- 
ményét ? 

Itt áll épen Hercules a váluton! — törvényható- 
ság, s municipalis alkotmány ? vagy administrativ hely- 
hatóság s képviseleti alkotmány: tessék választani. A 
kiegyeztetés eredménye — sem ez, sem az, hanem va- 



Digitized by 



Google 



— 95 — 

lami mixtum compositum, vagy is kófic, mint a be- 
csületes Mészáros Lázár szokta mondani. 

Tisza Kálmán tehát csak azt formulázta világosan, 
mi a törvényhatóságok ebbeli jellemének föntartásából 
szükségkép következik: „az országgyűlésről az apelláta 
a törvényhatóságokhoz; — a törvényhozás decentrali- 
satiója, visszahelyezése a megyékbe; a közhatalom súly- 
pontjának áttétele a parlamentből a ^törvényhatósá- 
gokba**. 

Ebbeli aggodalmaink azonban hamar eloszlathatok, 
ha meggondoljuk azt, hogy Tisza K. ur ezen indítvá- 
nyát országgyűlés el nem fogadná; mert nem várható 
törvényhozó-testtől hogy ön szántából abdicáljon, söt 
föltéve, Tisza Kálmán ur ezen eszméje már becikké- 
lyezve állana törvénykönyvünben : — fogadni lehet 
reá, hogy azt a legközelebbi országgyűlés — egysze- 
rűn eltörölné. 



Nevezetes jelenség hazánkban hogy vezérpolitiku- 
sok, kik egy oldalról magukat a képviseleti parla- 
menti rendszer hiveinek vallják s őszintén tartják is: 
a mellett hogy a ministeri felelősség törvényben meg- 
•állapitott; hogy a kormány egy garasról sem rendel- 
kezik, melyet a ház meg nem szavaz; a mellett hogy 
korlátlan sajtó- és egylet-szabadságot követelünk, sőt 
azt birjuk is, még azon kivül az ország helyhatóságait 
„törvényhatósági** rangra emelni, s azokat a kormány 
rendeleteinek félretételére fölhatalmazni akarják ; s még 
mindezt nem eléglik, hanem a ministerium és helyha- 
tóságok közt e vagy ama rendelet törvényessége iránt 
fölmerült véleménykülönbség esetére még külön bi- 

r ó s á g o t akarnak fölállítani , mely köztük a kérdést 
eldöntse. 

De söt Tisza Kálmán mind ezen kivtil azt kívánja, 
hogy ha a megyék többsége az alsó -ház többségével 
ellenkező véleményt vall, akkor uj választások írassa- 
nak ki. 

E jelenségnek megdöbbenve kérdi az ember okát. 
Vájjon oly féktelen volt-e ezen ország kormánya örök- 
től fogva, hogy a nemzet a törvénytelenségek elleni 
önvédelem gondjai s félelmei közt az őrjöngésig izga- 
tott? Vagy a nemzet oly demoralísált-e, miszerint min- 
dennemű ürügyeket keres , nem hogy a közszabadságot 
biztosítsa, hanem hogy a közrendet és kormányzást ál- 
talán lehetlenné tegye? 

Ah nem! 

Bármilyen volt légyen is 1848-ig az austriai kor- 
mány, s az annak alárendelt, s csaknem beszámítás alá 
nem jutó magyar dicasterialis kormány: annak mos- 
tani teljesen megváltozott állam- s alkotmány-viszo- 
nyaink közt semmi hordereje. Nem egy Metternich- 
Sedlniczki, nem egy Bach-Thierry kormány, hanem par- 
lamenti ministerium ellenében állunk. 

A mi pedig a nemzetet illeti: az ország minden 
népe, de kiválólag a magyar, annyi kormány változá- 
sok, államrázkodások, és ismételt formaszerű anarchia 
közepett oly bámulatos rendszeretetet és törvénytiszte- 
letet tanúsított, hogy azt bátran a legkönyebben kor- 
mányozhatónak , legkevésbé anarchicusnak mondhatni. 

Hanem a magasabb, a közügyekbe befolyást gya- 
korló értelmes vagy az értelmiséget bitorló osztályok el- 
fogultsága, előítéletei s pártszenvedélyei okozzák, hogv 
oly nehéz országunk most már kivivott alkotmányának 

alapján is tartósságot igérö intézményeket alapitani; és 
hogy azon kiválóbb szellemek is, kik országrendezé- 
sünket eszméik kifejtésével s javaslataikkal előmozdít- 
ják, részint fél utón állnak meg elveikkel mint Szent- 
királyi, részint a legnagyobb ellentétekbe bonyolódnak, 
mint Tisza K. 

Nem rendezett állam viszonyokra számított, nem 
egésséges politika az, az államintézményeket a kormány 
eró'szakos hajlamainak, államcsínyeknek föltételezésére 
alnpitani; a helyett hogy az, mint parlamenti felelős 
kormány, a törvényhozás organicus részének tekintet- 
nék ; s pedig épen fejének, mely vezérel ; mely megza- 
varodhatik ugyan, megörülhet, megengedem; hanem 
azt is mélyen érzem^ hogy ily abnormis állapotra fek- 
tetni az államrend súlyát nem egyébb, mint nemzet- 
közi téren a fegyveres béke, — mely előidézi s örö- 
kíti azon súrlódást, melytől félünk; — mely nem en- 
gedi kifejleni a béke áldásait; és kimeríti a nemzetet 
a harc előtt. 

Tartsuk szem előtt, hogy a kormánynak is van- 
nak létföltételei; s ha azokat ignorálja a nemzet: esz- 
telen háztartáshoz hasonlóvá teendi állami létét, s utó- 
végre önmagát bünteti. 



Az alkotmányos rend és szabadság garantiáit egye- 
dül anyagiaknak képzelni, azokat általán külsőleges 
intézményekben keresni, nagy tévedés. 

Kétségtelen hogy megvesztegethetlen tisztikar, füg- 
getlen jeliemu, becsületes birói személyzet már magá- 
ban egyik erős biztositéka a polgári szabadságnak. 

Másik a nyilvánosság, az egyesületi és sajtósza- 
badság. A hatóságok eljárásának, közgyűléseinek, — 
és a törvénykezésnek nyilvánossága, — és a sajtónak 
azon joga a kormánynak és közegeinek eljárását szi- 
gora birálat alá vetni: az ellenörködés leghatályosabb 
nemei. 

E nyilvánosság hatása alatt kifejlődő közvélemény 
állandó nyomást gyakorol a kormányra ; és ez ád egye- 
dül a parlamenti felelőségnek valódi súlyt. 

A mely országban ezen erkölcsi hatályok hiány- 
zanak, ott a parlamenti alkotmány, bárminő drákói 
ministeri felelőségi törvénynyel s anyagi garantiákkal 
vegyük körül, valósággá nem fog válni soha. 

Mert — mélyebben vizsgálva tárgyunkat — azon 
eredményre jutunk, hogy az alkotmánynak öszhangban 
kell lennie a társadalmi szervezettel, a nemzet geniusá- 
val, közérzületével. 

Ez oknál fogva tapasztaljuk hogy az alkotmányos 
szabadság fogalma s biztosítékai országok és nemzetek 
szerint különbözők. 

Angliában az alkotmány biztositéka eddig a va- 
gyonos osztály uralkodásában, tehát a társadalmi szerke- 
zetben rejlett. Erős aristokratia, mely folyvást a de- 
mokratiai elemekből emelkedik ki , s folyvást oda 
megyén vissza, azokkal vegyül, ugy hogy a válaszfa- 
lat észre sem venni, és ugyan azon joggal nevezhetni 
azt erős demokratiának aristokrat formákkal s hajlam- 
mal. Ebből a demo-aristokratiából, melyet a vagyonos 
osztály egyeteme képez, kerülnek ki a fizetéstelen tiszt- 
viselők, a dijt nem húzó parlamenti képviselők, a tiíl- 
súlylyal biró angol egyház főbbjei, a hadsereg tisztei. 
E vagyonos osztály uralkodik tehát a közigazgatásban, 
törvényhozásban , az egyházban és a hadseregben. 

Nincs tehát huzavona, versengés, vagy összeütközés a 
polgári, egyházi s katonai hatalom között: hanem ösz- 
szetartás. És ezen uralkodó osztály nem él vissza — 
hanem az ország dicsőségére, s a nép érdekében él ha- 
talmával; tapintat, mérséklet, nemzeti közszellem jel- 
lemzi öt: ennélfogva az alsóbb osztály önérvényesítési 
törekvései csak természetes fejlődési menetet képeznek, 
mely koronkint lehet heves s szenvedélyes, de egészben 
véve nem alkotmány-, sem társadalom-ellenes. 

Angolország összes politikai intézményeinek átül- 
tetése Franciaországba — ott ezen eredményt nem 
szülhetné. Más a nemzet geniusa, más társadalmi or- 
ganismusa. A francia nemzet közszelleme a polgári 
jogegyenlőségre, s a szellemi szabadságra irányzott. 
Alkotmányos intézményei mindenkor gyarlók marad- 
tak; a. polgári s szellemi szabadságon alapuló közvé- 
lemény — az absolutismus s imperialismus dacára is 
erős hatást, sőt nyomást gyakorol a kormányzatra: 
Franciaországban is megfelel tehát az ott létező nem 
csekély szabadság a nemzet geniusának, s ezt nem po- 
litikai intézményei eredményezik. 

A német nemzetet állami egységre irányzott becs- 
vágyó törekvései ujabb időben kihozták ugyan sodrá- 
ból. Azelőtt több német államban. Porosz-, Szász-, Ba- 
jorországban, Badenben az alkotmányos élet virágzás- 
nak indult; hanem rend, kitűnő közigazgatás uralkodott 
majd mindenikében; és minthogy nemzeti geniusánál, 
polgárias hajlamainál fogva a rend s biztosság, jó köz- 
igazgatás — a politikai szabadság becsével bir a né- 
met szemeiben: azért tapasztalhatott minden utazó Né- 
metországban bizonyos elégültséget , kényelemérzetet, 
mely az idegenre is kellemes hatást gyakorolt. 

7* 

Adjatok a szolgai engedelmességhez szokott (számra 
legnagyobb szláv fajnak, az) orosznak parlamenti al- 
kotmányt : mi'nö garantiák volnának képesek abba éle- 
tet lehelni, s annak tartósságot kölcsönözni? 

A képviseleti parlamenti rendszer a legcivilisál- 
tabb országokra illő, s legfejló'döttebb társadalmat föl- 
tételező államforma. Az nagy vagyonosságot, s főleg 
erős polgárságot, tehát gazdag, mívelt, értelmes polgár 
középosztályt, más szóval széles értelemben vett demo- 
kratiát igényel. 

Hazánk szerencsétlenségére itt nem fejlett ki még 
ily középosztály. Demokratia itt nem létezik. Van 
népcsőcselék a városokban, van mezei proletárság vi- 
dékeken, van országszerte sok uri koldusunk, s aristo- 
krata demagógunk : de azon gazdag, mívelt, értelmes s 
csak esze és munkája után gyarapodó demokratia, mely 
Német-, Francia-, Belgaországok társadalmának jellegét 
kölcsönzé, mely Angliában folyton összeolvad az ari- 
stokratiával s azt ftJlfrisiti, mind nagyobb befolyást 
gyakorol az alkotmány, különösen a választási törvé- 
nyek reformjára: ilyen valódi demokratia nálunk hi- 
ányzik. 

Polgárságunk gyengének érzi magát és gyenge; 
a nép és aristokratia közt válaszfal van, de nincs ösz- 
szekötő hid. A polgRri osztályhoz tartoznék a zsidó- 
ság nagy része; de az idegen elemként lévén az osz- 
tályok közé beékelve — azoknak egymásba olvadását 
végkép lehetlenné teszi. A zsidóság pedig teljes egyen- 
jogusitása után is cast fog maradni, mindaddig mig 
a kereszténységgel családilag össze nem olvad. Ez 
pedig csak hosszá idő műve leend. 

Azután tekintetbe veendők a nem magyar népisé- 
gek; kiknek egy része az alkotmányon túlmenő ábrán- 

dókat kegyel; más része, még pedig legnagyobb része, 
ny^elvének érvényesítését többre becsüli mind azon po- 
litikai s társadalmi jogoknál, melyeket nekik 1848-ki 
alkotmányunk nyújt. 

Végre jö a magyar gyenge állami ösztönével, erős 
niunicipalis hajlamaival, melyeket pártérdek s párt- 
szenvedély oly igényekig fokoz, mik az állami létet 
fenyegetik. 

Ezen észleletek után meg kell vallanunk, hogy a 
képviseleti parlamenti rendszer meghonosítása hazánk- 
ban oly probléma, mely időt, nem csekély szerencsét, 
s a törvényhozás minden egyes tényezőjétől nem kö- 
zönséges államférfiúi tehetséget s tapintatot igényel: 

és ezen észleletek után az alkotmányos rend ga- 
rantiáiról elfogulatlan olvasóm is máskép fog talán 
gondolkozni, mintsem hazánkfiainak nagy része. 

Mi következik mindezekből, kormányzatunk és 
közigazgatásimk leendő szervezését illetőleg? 



A képviseleti parlamenti alkotmány, melynek alapjai 
HZ 1848-ki törvényekben letevék, s melyért oly nagy- 
szerű áldozatokat hozott az ország, tettlegesitve van: 
ha tehát a nemzet nem akar önmagával gúnyt lízni, 
nem fogja közigazgatásának rendezését a municipalis 
rendi alapra fektetni, nem fog a törvényhatóságokkal 
statust in statu alkotni. 

Azon kérdés fejtendő meg tehát: miként szervez- 
tessenek a helyhatóságok, hogy a ministeri kormányzás 
állitólagos következése, a bureaukratia lábra ne kapjon, 
hogy midőn a törvényhatósági rendszerrel fölhagyunk, 
egyúttal az egyéni s polgári szabadságnak gyakorlati 
biztositéka, a helyhatósági önkormányzat, mely a 
magyar nemzeti geniussal teljesen öszhangzó, veszen- 
dőbe ne menjen. 

Ki az e lapokon elmondottak után azt hinné, hogy 
a régi megyéknek azonnali megszüntetését, s a köz- 
ségi rendszer behozatalát hozandom javaslatba: csa- 
lódnék. 

Habár a megye tettleg megszűnt törvényhatóság 
lenni, s a municipalis Don-Quixottok az élettelen muni- 

cipiiim csontvázát csörtetve kelletlen zajt okoznak is, 
nem kell elfeledni hogy az egyes megyei területek szá- 
zados közigazgatási együttléte oly kapcsokat fűzött, 
miket rögtön széttépni nem lehet. A megszokás is erö. 

A nélkül tehát hogy egyes megyék célszerűbb 
beosztását, vagy kikerekitését, határolását kizárni akar- 
nám — mint minden reformnál, ugy itt is szem előtt 
tartandónak vélem, hogy nem eszményekből, hanem 
tettleges viszonyokból kell kiindulni; ezeknek pedig 
történeti folytonosságuk vagyon. 

Más oldalról ugyan kétségtelen hogy a községi 
rendszer a közigazgatás jövendő formája. De a köz- 
ségi rendszer vagyoni s értelmi magasabb fejlődést, 
nagy iparos városokat föltételez; s igy nem rögtönöz- 
hető; csak előkészithető az által, hogy mind több és 
több község rendezett tanácscsal láttassék el s a me- 
gyéknek, melyek ugy is többnyire a kellőnél nagyobb 
közigazgatási területet képeznek, gyámsága alól vétes- 
sék ki, közvetlenül a ministeriumnak rendeltetvén alá. 
Ezen fejlődés egyébiránt már is folyamatban van, csak 
előmozditandó, rendezendő. Nem kell e részben ismét 
azt hinni hogy ez utón a központi kormány teendői 
s hatalma szaporodni fognak ; mert azon teendők, mik- 
ben eddig a megye volt competens, ekkor az illető 
községre menendnek át; csak azon ügyek levén ter- 
jesztendők a ministeriumhoz , melyek eddig is, csak- 
hogy a megye utján, mint átmeneti postán kerül- 
tek hozzá. 

A megyék tehát el nem törlendők; hanem re- 
formjok, végleges rendezésök a halaszthatlan föladat. 

E rendezésnél pedig legyen a kormány elég bá- 
tor, és legyen az országgyűlés elég elfogulatlan, szaki- 
tani a municipalis hagyományokkal, valamint a tör- 

vényhatósági s parlamenti rendszerek kiegyeztetésére 
célzó velleitásokkal ; és végre azon ótestamentomi néze- 
tekkel, melyek szerint a megye „törvényhatóság, a 
megye a kormány ellenőre, az alkotmány palládiuma 
sat." : hanem a megye-rendezésnek egyedüli célja le- 
gyen az: — az országot a lehető legcélszerűbb s az 
egyéni szabadságot legj óbban biztositó közigazga- 
tással boldogítani 

És pedig Magyarországban az országlati öszpon- 
tositás szüksége egy részről — a nemzetet jellemző 
erős önkormányzati ösztön más részről azon két té- 
nyező, melyeknek egyenlő méltatása kell hogy a hely- 
hatóságok rendezésében vezessen. 

Helyes elvet mond ki tehát, s kár hogy követke- 
zetesen körösztül nem viszi a ministeriumnak a hely- 
hatóságokhoz intézett körirata igy szólván: „minden 
egyes kérdés eldöntése körül azon elv (lesz) irányadó, 
hogy a hatósági érdekek fölött a Hatóság, az országos 
érdekek fölött pedig a felelős kormány van hivatva 
első sorban Őrködni.* 

De mi következik ezen elvből: 

1-ször. Hogy országos ügyek administratiójába a 
helyhatósági bizottmányoknak bele avatkozni nem 
lehet ; 

2 -szór a helyhatósági tisztviselőnek ezen országos 
ügyekben közvetlenül a kormány alá kell rendeltnek 
lennie ; 

3-szor nem szükséges, sőt az, 1848: HL t.-c. 3. 
6. §§-ai után meg sem engedhető, hogy a ministerium 
ebbeli rendeletei előbb a helyhatósági bizottmány tár- 
gyalása alá kerüljenek, s annak közvetítése utján té- 
tessenek át a végrehajtó tisztviselőhöz; legkevésbé pe- 

dig liogy a helyhatósági bizottmány határozzon a fölött, 
vájjon ily rendelet végrehajtandó-e vagy sem? 

Ezen pontokat politikai s közjogi szempontból már 
föntebb indokolván, még közigazgatási szempont- 
ból kell, de elég talán röviden utalnom arra, hogy a 
megyei kis és nagy gyűlések ebbeli szerepe és hatás- 
köre mint törvényhatósági jellemének utolsó nyoma, — 
a helyhatósági bizottmányokra át nem ruházható ; mert 
a folyó ügyek halasztást nem szenvedhetnek. 

Hogy állnak a dolgok ma in praxi a megyékben ? 
Tegyük föl hogy nem évnegyedenkint, hanem minden 
hónap elején tartatik bizottmány! közgyűlés. .Ez befe- 
jezi ülését például 5-kén. Akkor a jegyző hazamegyen 
lakhelyére, vivén magával - két-három száz ügydarabot, 
mely neki jutott. Otthon bevégzi darabjait, ha szor- 
galmas, 10 — 14 nap alatt. Akkor behozza a megye 
székhelyére; most neki állnak az irodában purizálni, 
expediálni; ismét két három hét. 

De tegyük föl a hónap 6-kán érkezik be valami 
halaszthatlán tárgy. Azt elintézetlenül hagyhatja-e az 
alispán ? és ki felelőségére ha a halasztásból kár 
ered ? Ha pedig az alispán későbbi indemnity reményé- 
ben elintézi: nem tünik-e ki hogy a bizottmány csak 
ötödik kerék? 

Az 1861-ki megye-administratió mit sem bizonyit; 
mert a 61-ki megye a fölső hatóságokat ignorálva, ka- 
tonai s adó-ügyekbe be nem folyva, a volt törvényke- 
zést megszüntetve, az országbírói értekezletet nem azon- 
nal elfogadva: közigazgatása jó formán a semmit te- 
vésben állt. 

De ma minden óra egy beadványt hoz; s egy 
órai késedelem sokféle ügyet megölhet, sok vagyoni 
létet tönkretehet. Mondhatni hogy bizonyos dolgok a 



Digitized by 



Google 



— 106 — 

bizottmánynak föntartandók ; másokat önállón elnökileg 
elintézhetni. De ki fogja — minemű easuista kijelölni 
azon határvonalat, mely a sürgetős ügyeket elválassza 
a nem vagy kevésbé sürgetőktől? a praesidialisokat 
megkülönböztesse azoktól, melyek a bizottmányi elinté- 
zésnek tartandók fönn? 

Továbbá ily megkülönböztetés gyakorlati lehetősé- 
gét föltéve nem-e épen azon ügyek eshetnének halaszt- 
hatlanságuk miatt elnöki elintézés alá, melyek fontos- 
ságuknál fogva bizottmányi tárgyalásra látszanának 
méltóknak ? s ekkor nem fog-e a bizottmány közigaz- 
gatási szerepe jelentéktelenné sülyedni, ugy hogy az 
egész apparátus havonkinti mozgásba tételéhez nem 
volna arányban annak működése s eredménye? És a 
határozottan ki nem jelölhető korlátok vélt vagy tett- 
leges áthágása nem adna-e alkalmat örökös és meddő 
súrlódásokra — az egyesek s a közszolgálat gyakran 
kipótolhatlan kárára? 

Illusorius hatáskörrel ruházni föl a bizottmányt — 
gyakorlati cél nélkül való; — csak oly dolgok kerül- 
hetvén elintézése alá, melyeket összeülésekor elintézet- 
lenül talált ; és a mint ülését bezárta — azon percben 
keletkezvén ujabb meg ujabb tárgyak, melyek elintézést 
igényelnek. 

Egyébiránt, kik a bizottmányt azért akarják a 
helyhatósági tisztviselők és a kormány közé illeszteni, 
mint valami tribunált, hogy általa a kormány ha- 
tása a helyhatóságokra mérsékeltessék: azok 
elfeledik, hogy a megye a kormányzati organismusban 
nem a legalsó közeg, nem az utolsó község; hanem a 
megye alatt ismét más kisebb nagyobb községek áll- 
nak, egészen a falusi községekig; — és ugyan azok, 
kik a megyei község függetlenségét követelik a kor- 

mány irányában, fontarthatni vélik a megye régi om- 
nipotentiáját, az alsóbb a falusi község irányában. El- 
feledik tökéletesen hogy azokkal sem lehet ugy bánni, 
mint 1848 előtt. Azok is autonómiát követelnek; s 
fognak mind inkább követelni, és kell is, mint föntebb 
jelzem, hogy a községrendszer létesítése felé vezettesse- 
nek; — fognak pedig autonómiát követelni ugyanazon 
elvek alapján és azon mértékben — melyeken a me- 
gyének a kormány irányábani autonómiája nyugszik. 
Azon tény, melyet az országban könnyű észlelni, 
hogy a telkek felosztása által a választási jog alapja 
mind inkább szélesedik, legalsó elemei mind inkább 
szaporodnak : a községi autonómia terén is mindinkább 
érvényesitendi magát ; az értelmiségnek mind nehe- 
zebbé válik már is befolyását föntartani; a nevek, me- 
lyek még máig némi hagyományos hangsúlylyal birnak, 
elvesztendik azt; s a birtokos s értelmes osztály befo- 
lyásának csak a megvesztegetés eszköze fog fönmaradni, 

— mint azt több jelenség már is érezteti. 

A helyhatóságoknak államszolgálati hatásköre (der 
übertragene Wirkungskreis) — mondjuk ki szárazon, 
csak bureaukratice kezelhető. A főnök (alispán) refe- 
ráltat magának, végrehajtat, a ministernek jelentést tesz: 
szóval közvetlenül expediáltat. 

Az önkormányzatot országos ügyekben az ország- 
gyűlés képviseli; ö annak ellenőre; a helyhatósági ön- 
kormányzat a helybeli ügyekre szorítkozik. 

Egyedül ezen helyhatósági önkormányzat orgá- 
numa a helyhatósági képviselő-testület, a bizottmány. 
Ez a helyhatósági autonómia ellenőre, fönntartója. Ez 
a helyhatósági terület közös — iskolai, közlekedési, 
rendőri, közmunka s gazdászati érdekeiben s ügyeiben 

— a törvény korlátai közt — határoz, cselekszik ; azo- 

kon túl pedig javaslatokat a kormány lioz, kérelmeket 
az országgyűléshez intézhet. De a közigazgatás folya- 
mába közvetlenül nem avatkozik. 

CoUegialis közigazgatás alól — egyéni közigazga- 
tás fölül: már magukban össze nem férő ellentétek. 

De ha bár a helyhatósági bizottmány a kormány- 
nak ország-közigazgatási hatáskörébe avatkozólag be 
nem folyhat, ebbeli rendeleteit végrehajtás eló'tt föl nem 
függesztheti, — csak utólag terjeszthet föl irántuk föl- 
iratot a kormányhoz vagy országgyűléshez, mint leg- 
főbb biróhoz: 

habár a helyhatóság bizottmánya csak helyható- 
sági ügyekben képez tanácskozó s határozó testületet, 
s a ministeriumnak csak is a helyi ügyekre vonatkozó 
rendeleteit veheti végrehajtás előtt tárgyalás alá. 

Nem kell azt képzelni hogy a helyhatóság nem 
üzendvén magas politikát — a megyei s városi tanács- 
kozások csak csip-csup ügyek közül fognak forogni, 
mikből mit sem tanulhatni. Az igaz , hogy a bizott- 
mányi közgyűlésben a megye vagy város concret ügyei, 
a helyi közigazgatás fontosabb tárgyai s nem elvont 
elvek képezendvén a tanácskozás tárgyait, azok nem 
fognak oly fellengős s pathetikus szónoklatokra adni 
alkalmat, minóTí 1823-tól 1848-ig napi renden voltak: 
mert hisz mindazon socialis s politikai kérdések, melyek 
ama korszakban a megyegyüléseken vitattattak, azóta 
vagy megoldattak, vagy a törvényhozás keblében már 
tárgy altatnak. Mik valának 1848 előtt az elméket fog- 
lalkoztató, a szenvedélyeket gyújtó kérdések? a közös 
teherviselés, az urbérváltság , a városok szervezése, a 
földbirtoknak feudális kötelékeiből való kibontása, sza- 
baddá tétele, az alkotmány biztosítása, kifejtése: mind- 
ezen reförm - kérdések az 1848-ki törvények által s 

azóta sokkal radikálisabb értelemben oldattak meg, 
mintsem az 1848 előtti legszélsőbb párt is remélni 
merte volna; ennélfogva tettleg alig vannak oly nagy 
állami s társadalmi reformkérdések napi renden, mik a 
megyei vitatás tárgyául megragadtathatnának. 

De más részt van-e oly közügy, közérdek, vagy 
oly kis közigazgatási kérdés — adókivetés, ujjoncozás 
végrehajtása, útépítés, mezei vagy egésségrendöri, köz- 
biztossági vagy még kisebb kérdés, melynek politikai 
oldala nem volna, vagy a politikával valamikép össze 
nem függne, s melynek tárgyalása jóhiszeműleg vagy 
demonstratív szándékkal a politikai térre nem terelné 
a vitatást? 

Tehát ha politikai viták általán kitiltatnának a hely- 
hatóságok tereméből : ez általános tilalom föntartható alig 
volna, mert, mint mondók, mi az a mi nem vág poli- 
tikába? de ily tilalom fiintartása a kormányt minden- 
esetre szűkkeblű s kicsinyes rendszabályokra is ve- 
zetné. 

A képviseleti alkotmány szelleme nem a preventio, 
hanem a repressio. A nép teljhatalmat ád választot- 
tainak a törvényhozásra, s általa a kormányzásra; s 
csak utólag következik a felelőség. A sajtó szintén 
repressiv törvény alatt áll. Mint az egyénre, ugy a 
helyhatóságra nézve a szabadság a szabály; s egyetlen 
korlátja a törvény. 

Nem lehet s nem szabad a politikai discussiót 
mint olyat elvileg s előlegesen kitiltani a helyhatóság 
tanácsterméből. Hanem ha a helyhatóság oly határo- 
zatot hoz, mely körén kivül áll, mely a törvényhozói 
körbe vág, vagy a kormány jogaiba s kötelességeibe üt- 
közik, vagy általán törvénytelen úton, törvénytelen 
célra izgat : a törvényhozás, illetőleg ennek kifolyása a 

kormány föladata ez ellen föllépni, az illetőket felelős- 
ségre vonni, a törvényt tiszteltetni, a helyhatóság ha- 
tárzatát megsemmisiteni. 



A helyhatósági önkormányzatnak ezek szerint a 
bizottmány levén orgánuma, letétményese és őre: fö- 
fontosságu kérdés: mily elemekből alkotandó ezen bi- 
zottmány ? 

Fölösleges megegyezni legelsőbben is, hogy a kor- 
mánytól teljesen független, és oly férfiakból, kik a 
helyhatóság területén állandó q laknak. 

De lényegesnek tartom, hogy az sokkal kisebb 
számú legyen, mint az 1861-ki bizottmányok. Kisebb 
megyében száz — a legnagyobbakban négyszáz. Mert 
a bizottmány hatáskörében, bizonyos qualificatiók ki- 
vántatván annak tagjaitól, a legnagyobb megyében sem 
igen található több egyén, ki bizottmányi tagságra ké- 
pes is, s ebbeli kötelességeit teljesítse is ; különben a 
három évi turnus aligha lenne valósítható. Egyébiránt 
is tudvalevő dolog, hogy a bizottmánynak számszerinti 
szaporítása nem emeli annak értelmi képességét, s leg- 
fólebb a tanácskozmány akadálya, s a népámitók s 
szájhősök játékát könyíti. Végre nagyobb számú bi- 
zottmány oly különféle, és- szétágazó elemeket tartal- 
mazna, hogy attól közigazgatási közreműködés, egysé- 
ges szellem nem várható. 

Ellenben a javasolt szám elegendő arra, hogy a 
megyeügyekre befolyni akaró jogos ambitiók kielégít- 
tessenek. Hogy pedig a bizottmány egyénenként is 
érdekelve legyen a gyűlések látogatásában — valamint 
hogy az a tisztikar mint a kormány irányában is kellő 
tekintélylyel birjon: kell hogy az birtoka által fölhíva, 

míveltsége által képesit\^e is, a közbizalom által is ki- 
jelölve legyen, a helyi ügyek vezetésébe okosan s ha- 
szonnal bele szólni. 

A bizottmány alakítása mindezeknél fogva ugyan- 
azon képviselő választási alapon, mely az országgyű- 
lési képviselet alapja, tévesztett fogna lenni: söt az a 
birtok, értelmiség, s a megye hatósága alá tartozó na- 
gj^obb vagy egyesitett kr)zségek képviseletének helyes 
eombinatiójából kell hogy álljon. 

Ha egyedül a fí)ldbirtokos osztály uralkodnék, 
vagy csak látható tiilsulylyal bŰTia a bizottmányban: 
a mostanihoz hasonló ^junkerwirthschaft^ s munici- 
palis bohózatok ismétlése, a többi osztályok elégület- 
lensége, s az egész intézmény hitelvesztése nagy g^'or- 
san fognának beállani. 

Ellenben ha minden diploma bizottmányi tagságra 
jogosít, vag3^ a köznép küldöttei aráiuialanul számo- 
sabbak az értelmesebb, vagyonosabb osztályok képvi- 
selőihez képest: zugprókátorok s népcsalók kezébe ke- 
rül a túlsúly: minek mily épületes következményei 
vaunak: egy hires magyar város állapota az 1867-ki 
választások után — megizleltette ; pedig ez csak előize 
egy majdan vastagabb eledelnek. 

A bizottmány tagjai tehát három categoriából ke- 
rülnének ki, s ^SY'^nY li^i'niaS részben: 

1. A legtöbb adófizetőkből, — kiknek' minden har- 
mad évben ismét egy harmada kilép;* s kik akár az 
adó-kimutatás szerint sorrendben a mint következnek, 
egyéni joggal bimak, akár pedig bizonyos censust, p. 
legalább 3000 frt. egyenes adót fizetők által választatnak. 

2. A nagy községek, vagy e célra egyesített kis 
kr>zségek képviselői, a bizottmány egy harmad részét 
képezik. 

3. Az utolsó harmadot pedig választják a köz- 
ségre, melyben laknak, tekintet nélkül, azon megyei 
lakosok, kik legalább 200 ft. közvetlen adót fizetnek, 
ügyvédek, orvosok, mérnökök stb. , ha legalább öt év 
óta diplomát birnak s a megyében laknak, — s a pa- 
pok különbség nélkül, kivéve a kolduló szerzeteket. 

A választás és választhatás qualificatiója ugyanaz. 
A községek az elöljáróság tagjai közül küldenek a bi- 
zottmányba képviselőt, — nagyobb község a polgár- 
mestert, az egyesitett kis községek, az egyik község 
biráját. 

A bizottmány alakitására nézve csak az elvet je- 
lölém meg, — a módozat további részleteihez nem 
ragaszkodva. 

A bizottmány határozatának érvényességére a ta- 
gok két harmadának jelenléte szükséges. A jelenlevők 
általános többsége határozó. A végzést a főispán 
mondja ki. 

Föltéve tehát egy ilyen független elemekből álló, 
a vagyon és értelmiség alapján combinált, számi'a cse- 
kélyebb bizottmányt: biztosnak tartanám a helyható- 
sági önkormányzatot, a lielyi érdekek értelmes s szi- 
lárd közigazgatását. 

így alakult bizottmányoknak befolyása a helyha- 
tósági közigazgatási tisztviselők választására egészen 
máskép Ítélendő meg, más eredményekkel is járna, mint- 
sem az 1861 — 67-ki városi s megyei választásoknál ta- 
pasztaltuk; s az ellen nem is fognának azon méltó vá- 
dak emeltethetni, melyekkel a lefolyt választások el- 
árasztatnak. 

Ennélfogva az administrativ tisztviselők választása 
aképen volna rendezendő, hogy a főbb tisztviselőket 

(alispán, szolgabíró, főjegyző, kapitány, tanácsosok, 
főjegyző) a bizottmány a főispánnal — illetőleg pol- 
gámagygyal — egyétértőleg válaszsza meg, s meg- 
erősítés végett terjeszsze föl a belügyministerhez ; ki 
azonban azt megerősíteni tartozik, ha becsülete vagy 
képessége eUen a törvényértelmében kifogás nem te- 
hető. Az alsóbb tisztviselőket pedig végérvényesen vá- 
laszsza; e választásai is tudomásul fölterjesztendők a 
belügyministerhez, de megerősítésére nem szorulnak. A 
városok polgármestereit pedig, mint a főispánokat, a 
király nevezi ki 

Önként értődik, hogy a választott tisztviselő hol- 
tig hivatalában marad, ha csak birói Ítélet alapján el 
nem mozdíttatik; s hogy az egész tisztikar e szerint 
egyszerre soha sem változván, a közigazgatás folyto- 
nossága biztos. 

A helyhatóságokat rendező törvény egyúttal át- 
meneti cikkeket tartalmazzon, melyeknél fogva uj vá- 
lasztás nem fogván tartatni, az ujdon alakított bizott- 
mány a főispánnal egyetemben a tisztviselőket kijelölje, 
s a névsort qualificationalis okmányokkal egyetemben 
megerősítés végett fölterjeszsze ; e célból gondosan át- 
nézze a jelenleg működő tisztviselői karnak sorozatát, 
szerezzen alapos tudomást mindenik munkásságáról, s 
ezekből az uj kijelölésbe átvegye mindazokat, kik ed- 
dig hivataluk betöltésére képességet s szorgalmat tanú- 
sítottak, — ugy hogy e részben minden érdek sértése 
lehetőleg elkerültessék ; — az újonnan betöltendő hiva- 
talokra pedig — a nélkül hogy az, miszerint valaki 
előbbi kormányok alatt szolgált, bűnül imputáltatnék 
vagy akadálynak tekintetnék — egyedül a képességre 
való tekintettel történjenek a választások. 

Hasonló qualificatiónál a megyebelinek adatik el- 
sőség. 

Valamint a főispán a megyének, ugy minden tiszt- 
viselő kerületének székhelyén, vagy kijelölt hivatala 
helyén köteles lakni. 

A bizottmánynak ilyetén befolyása a tisztikar be- 
töltésére annak tekintélyét a tisztikar irányában emelni, 
s igy a hivatalnokoknak bureaukratiai túlsúlyra kapá- 
sát megakadályozni fogja; s más részt korlátot képe- 
zend a ministerialis bureauk önkényes protectiói ellen. 

Viszont a kormány megerősítési jogánál fogva biz- 
tosíthatja magát, hogy a közigazgatás hívatlan kezekbe 
ne kerüljön. 

A bizottmány évenkint kétszer tart közgyűlést: 
ősszel az országgyűlés előtt, — tavaszszal az ország- 
gyűlés ülésének befejezte után. Elnöke a megye főis- 
pánja s a város főpolgármestere. Akadályozása eseté- 
ben az alispán, alpolgármester. A bizottmány tanács- 
kozásaiban — melyek nyilvánosak — a tisztviselők 
is részt vesznek; de szavazati joggal csak a bizottmány 
tagjai birnak. 

A bizottmány jegyzökönyve magyar nyelven irva, 
s hitelesítve az ülés napjától nyolc nap alatt folterjesz- 
tendő a ministeriumhoz, s határozatai, ha a ministerium 
részéről 14 nap alatt ellenkező határozat nem érkezik, 
teljes érvényüekké válnak. 

A bizottmányi közgyűlés hatásköre ennélfogva 
körvonalazva következő leend: 

1. A főispánnal egyetértőleg helyhatósági fötisztvi- 
selőket, alispánt, fő- s alszolgabirákat , állandó tábla- 
birákat, főjegyzőket, főügyészt, főorvost választ, s minis- 
teri jóváhagyás alá terjeszti, mely azonban csak qualifi- 
catio hiánya miatt tagadható meg; — az alsóbb hivatalo- 

kat és segéd, kezelő, pénztári, irodai hivatalokat végérvé- 
nyesen tölti be. A hivatalok, szolgák, rend- s csend- 
örök szaporítását javaslatba hozza a ministeriumnál. 

2. A tisztviselőket ellenőrzi; visszaélések esetén 
fölterjesztést tehet, nyomozást rendelhet, sürgős esetben 
a főispánnal egyetértőleg a gyanúst hivatalától is föl- 
függesztheti. 

3. A helyhatósági évi költségvetést megállapítja, 
hatósági célokra uj vagy pótadókat vethet ki, de eb- 
beli határzatait valamint az évi budgetet helybenha- 
gyás végett fölterjeszti. 

4. A pénztári kezelés fölött őrködik, s á pénztárt 
megvizsgálhatja. 

5. Helyhatósági közös ügyekben: az adó s újon- 
cok felosztása, megyei utak, hidak, csatornák, vizgátak 
épitése iránt intézkedik; a helyhatósági közvagyont 
kezeli, s a fölött őrködik; a törvény korlátai között 
szabályokat alkot; iskolák, koródák, börtönök s egyéb 
megyei s községi közintézetek igazgatását ellenőrzi; az 
autonóm hatáskörébe törvényellenesen avatkozó kor- 
mányrendelet végrehajtását — saját felelőségére fölfüg- 
gesztheti; de ha fölterjesztésére a kormány elutasitólag 
válaszol — azt végrehajtani köteles. 

6. Ez utóbbi esetben azonban a helyhatósági jo- 
gán ejtett sérelem miatt, vagy általán bármely orszá- 
gos ügyben — panaszszal, kérelemmel, javaslattal az 
országgyűléshez fordulhat, — ez levén a helyhatóság 
s kormányközti összeütközésekben, a törvényesség kér- 
désében egyedül illeték'fes biró. A menyiben azután az 
országgyűlés által elmarasztalt fél (akár a minister tör- 
vénytelen rendelete által, akár a bizottmány annak tör- 
vénytelen fölfüggesztése által) bárkit megkárosított — 
amaz egyénileg, emennek pedig a törvénytelen hatá- 

rozatra szavazott minden tagjai egyenkint s együttesen 
a köztörvény előtt akár magán személy, akár közvádló 
által kereset alá vehetők. 

7. Teendőinek beosztásáról, gazdászati, közintézeti 
stb. albizottmányoknak határjárás, vizszabályozás, s e 
féle a szomszéd helyhatóságokkal közös teendőkre kül- 
döttségeknek választásáról, a kezelés részletei és szer- 
vezéséről, s végre tanácskozásai s házrendjéről önmaga 
intézkedik. 

A bizottmányi (megyei) kisgyűlés ellenben, mely 
most is nagyon kevéssé felel meg az 1847 előtt vele 
összekötött fogalmaknak és célnak, teljesen eltörlendö, 
mint a melynek sem formát sem helyet adni az uj 
rendszerben nem lehet. 

Hanem a kisgyűlés helyett egy állandó bizott- 
mány létesítendő. — Ennek a bizottmány, azaz köz- 
gyűlés által bizonyos évekre választandó, törvénytudó 
tagjai, kik táblabiráknak neveztetnének, kiknek száma 
a megye körülményei szerint 8-tól 18-ig terjedhetne, 
s kiknek nem fizetés, hanem bizonyos napidijak járná- 
nak functióik szerint Ezek képezzenek egy közigaz- 
gatási állandó tanácsot, mely rendszerint egyszer 
minden héten a főispán, vagy helyettese az alispán el- 
nöklete alatt összeül; a megyei jegyzők toUvitele, a 
fiscus és a törvényes bizonyság, ^zolgabiró és eskütt 
jelenlétében. Ez állandó bizottmány ügyel föl arra, 
hogy a bizottmányi közgyűlésnek — hatáskörében 
illetékesen hozott — határozatai végrehajtassanak, s e 
részben ellenőre a tiszti karnak, s közvetlenül vezeti a 
megyei közigazgatási dolgokat is, a menyiben a köz- 
gyűlésnek fönn nem tartvák. Mind ott, hol törvényes 
gyakorlat szerint panaszok megvizsgálására, vagy szem- 
lékre biztosokul a szolgabirák mellé táblabírák voltak 

kikül dendök , az állandó bizottmány kebeléből fogná- 
nak kiküldetni. A táblabirók fognak megbízatni a tiszt- 
viselők feletti fegyelmi vizsgálattal, megyei pénztár re- 
visiójával stb. Kikül detésöket vagy az állandó bizott- 
mányból, vagy a megbizás természete szerint a köz- 
gyűlésből, vagy szükség esetén a főispántól vagy he- 
lyettesétől nyernék. 

Ezen állandó bizottmány egy rendezett módja az 
autonómiának , s a közigazgatásra való állandó befo- 
lyásnak. A kis gyűlés mindig lapis ofFensionis; mert 
rá fogják, hogy az elnök kedve szerint alakitja, a mint 
is csakugyan megtörténik, hogy a nagy gyűlés kisebb- 
ségéből alakittatik. Ezen vád nem alkalmazható ily 
állandó bizottmányra, mert a közgyűlés választja a dij- 
jas táblabirákat, az ennek képviselője. — A bizottmá- 
nyi ülés határozatképes, ha a táblabirák fele vagy 
harmada jelen van. 

Autonomikus életűnk legértékesebb gyöngye volt 
a táblabírói kiküldetés, — és ez leend az uj rendszer- 
ben is. Általa a megyei közönség meg volt óva a tiszt- 
viselők vagy egyoldalú vagy részrehajló hivatalos je- 
lentéseinek ártalmaitól, ott levén mellette jelentéseit 
contrasignálni a tribunus plebis, a nem állandó tiszt- 
viselő, a megyei tablabiró, — a ki a bureaukratia irá- 
nyában az önálló polgári elemet, s annak autonómiá- 
ját és a gyakorlati életet képviselte. Ezért is kívánatos, 
hogy a táblabíró rendesen csak egy két évre, vagy 
évi turnussal választassék , hogy a rendes hivatalnoki 
karral sem érdekben, sem nézetekre, sem kűlpositióra 
nézve egybe ne olvadjon, hanem nép- képviseleti 
jelleme megmaradjon. Minthogy pedig — mint már 
föntebb ismétlém — ingyentisztviselőséget vállalni ké- 
pes vagyonos uraink megfogytak, s megnehezült az 

idffk viharos járása fölöttünk — napidíj által lehetővé 
kell tenni a kevésbé vagyonos, de jogvégzett földbir- 
tokosnak s másnak is e tisztség elvállalását. 

Érzületem szerint ezen intézmény lehetőség szerint 
megközelíti régi alkotmányunk közigazgatási formáit 
és lényegét; mert, mint érintők, hajdan, s még a jelen 
század elején is a megyei congregatió , mely néhány 
táblabiróból és a tisztikarból állott, magát tiszti széknek 
jjsedes magistratualis^ nevezte, bűnügyeit a magistratus 
actore fisco magistratuali folytatta ; szóval egy pár tábla- 
bíró és a tisztviselői kar képezték az ősi autonóm 
megyét. 



Összefoglalva a megyei (illetőleg mutatis mutandís 
városi) közigazgatás rendezéséről itt kifejtett nézeteket, 
úgy hiszem s reméllem, az autonómia, az önkormányzat, 
a régi megye legbuzgóbb (de nem vakbuzgó) híveinek 
legalább némelyike meg fogja engedni, hogy ily nagy 
hatáskörrel bíró, a megye legnagyobb birtokosainak s 
legértelmesebb férfiainak vezetése alatt álló, s mégis 
aristokrataságról nem gyanúsítható, mert harmad rész- 
ben népképviseletböl, a helységek képviselőiből alko- 
tott — helyhatósági képviselet s annak állandó bizott- 
mánya elég tekintélylyel birand, hogy határozatait a 
tisztikar bureaukratikus gőggel ne ignorálja, — a kor- 
mány pedig benne ne lásson akadékoskodó versengőt, 
hanem oly független közeget, mely a közigazgatást te- 
temesen könyíti, s a kormányt föladata teljesítésében 
lényegesen támogatja. 

A tisztikarnak pedig az indítványozott módon be- 
töltése által, mely a választást és kinevezést mintegy 

közvetíti: gát emeltetnék mind a ministeri önkény s 
protectio, mind a korteskedés mételye ellen, s a válasz- 
tástól, mint a kinevezéstől el nem választható, mert 
minden emberi intézménynyel járó visszaélés lehetőleg 
korlátolva leendne. Más oldalról pedig — a tisztviselő 
állása biztosítva, a tiszti hyerarchiában érdemei szerint 
való emelkedése lehetővé téve, a nélkül, hogy a tiszt- 
viselő a közönségtől magát teljesen függetlennek vagy 
épen a közönség urának érezze, vagy attól magát iso- 
lálhassa. 

Eléretnék a javasolt szervezet által a közigazgatás 
szükséges folytonossága, a nélkül, hogy stagnatiójától 
s a bureaukratismus fölülkerekedésétől kellene tartani; 
valósítva volna a helyhatósági önkormányzat, mely 
nélkül az alkotmány csak szomorú önámitás, s a po- 
litikai jogok meddők; — valósítva anyira, a menyire 
az oly viszonyok közt lehető, hol a közigazgatási tiszt- 
viselők egytől egyik fizetésesek. 



Helyhatósági közigazgatásról szólva, hiba volna 
meg nem emlékeznem végre a főispánokról s 
azoknak a helyhatósági szervezetben jutó állásról. 

Nem lehet tagadni, hogy a mily mély történeti 
gyökerei vannak alkotmányunkban a főispáni intéz- 
ménynek, oly kancsal szemmel nézi, s gyanúsítással s 
ellenszenvvel kiséri azt a nálunk tenyésző vad radica- 
lismus.* De értelmesebb körökben is maradt fönn va- 
lami az 1848 előtti keserűségből a főispánság ellen. 

Ez magyarázza meg azon ellenmondásokat is, me- 
lyek például Tisza Kálmánnak a főispán leendő hatás- 

körére vonatkozó javaslataiban lelhetők ; ezeket mondja 
ugyanis : 

55A központi kormánynak minden megyében legyen 
egy felsőbb rangú hivatalnoka, ki megtarthatja a 
főispán nevet, habár valójában a megváltozott viszonyok 
között hivatása más lesz is, mint eddig a főispánoké 
voít. 

„Nem lesz ugyanis ezen főispánság a megyére 
nézve közigazgatási hivatal; de megszűnik méltóság 
lenni; ő ellenőre, felügyelője lesz a központi kormány 
részéről a megyei közigazgatásnak, és épen azért a leg- 
több esetben a központi kormánynyal együtt változni 
fogván, itt mellesleg jegyezve ezt meg, a felsőház tagja 
nem fog lehetni.'' 

Áttér ezután szerző azon fontos teendőkre és nem 
csekély jogokra, miket a főispánnak szánt, melyeket 
azonban miként gyakoroljon oly pictus musculus, ki 
sem hivatalnok, sem nem méltóság? — nehéz belátni. 

Egyenesen ellenkező csekély nézetem szerint a fő- 
ispán hivatalnok is, méltóság is legyen. 

Hivatalnok nem azon értelemben, mintha közvet- 
lenül végrehajtana, s a folyó ügyeket elintézné: — 
hanem ő lenne az, ki a megyében a központi kor- 
mánjrt képviseli; rendeleteinek végrehajtása fölött őr- 
ködik; az összes közigazgatást tehát szemmel tartja — 
s a kormánynak arról jelentéseket tesz, mint általán ö 
a megye s kormány közötti közvetítő kapocs; a mint 
is az 1848: XVI. 2. d. és a XVII. t.-c. egészen ily 
értelemben rendelkeznek. 

A közigazgatási autonómiában is részszel bir: ö a 
bizottmány elnöke, ő jelöli ki a tisztviselőket válasz- 
tásra, — ő vezeti a bizottmány tanácskozásait, ő ter- 

jeszti föl jegyzóltönyveit vagy föliratait, ö ügyel föl 
arra, hogy a bizottmány tanácskozásai s határozatai a 
törvény korlátain belől maradjanak stb. 

Röviden tehát: a fóispán hivatása nem csekély; 
Ennélfogva kívánatos, hogy a kormány a föiapánt a 
megyebeli nagy birtokosság köréből, tekintettel annak 
socialis befolyására s szellemi képességére válaszsza; 
hogy az állandón, a megye központján vagy legalább 
területén lakjék; hogy kültekintélyét emelje az is, mi- 
szerint 6' a fölsöház tagja; — (a fölsöháznak egyéb- 
iránt tekintélyét s súlyát emelik viszont a fó'ispánok, 
kik közül sokan hosszú szolgálat tapasztalásaival s is- 
mereteivel járulnak a tanácskozmányokhoz), végre le- 
gyen a főispánnak 3 — 4000 ft. fizetése, a mi koránt- 
sem elég nagy öszveg arra, hogy abból ily küldíszt s 
nagy háztartást föltételező hivatalra szegény legény 
vállalkozzék : hanem legfölebb elég a representationalis 
kiadásokra; nem kell tehát tartani attól, hogy ily fő- 
ispán merő beamter fog lenni: hanem ellenkezőleg, ha 
a fó'ispánt méltóságától megfosztjuk, akkor a függet- 
len vagyonos birtokost csaknem semmi sem fogja ösz- 
tönözni a főispánság elvállalására, s akkor az önkor- 
mányzat ezen tényezője is beamterré, vagy tehetlen 
közeggé fajuland. 



A főispánnal analóg helyzete és küldetése van váro- 
sokban a főpolgármesternek; miért is azt nem válasz- 
tatni, hanem a király által kineveztetni oly politikai s 
közigazgatási szükség, melyet csak az 1848 előtti tábla- 
bírói liberalismus ignorálhatott. 

A fővárosban pedig a rendőrügy is a vizözön 
előtti coUegialis kezelés helyett, melynek eredményei 
valódi kupaktanácshoz méltók: közvetlenül a belügy- 
ministerium vezetése alá helyezendő ; — annál inkább, 
mert Pest városa most is ebbeli kiadásainak az állam 
által megtérittetését követeli; már pedig ha az állam 
fedezi költségeit, kell hogy annak sikeres administra- 
tióját biztositani is bírja. 

ZÁRSZÓ. 



Az olvasó Ítélete alá bocsátott ezen munka még a 
nyár elején elkészült, azóta csak helyenkint kiegészít- 
tetett, az utolsó időben történteket is érintetlenül hagyni 
nem akarván, — mert azok ösztönzésül szolgálhattak 
kiadására, mint tényleges érvül nézeteim mellett. 

Alkotmányos kormányzatunk néhány havi törté- 
nete nem igen vigasztaló, hanem tanulságos, 

A folyó év elején megtörtént az, mi a nemzet 
megnyugtatására ép oly szükséges, mint a birodalom 
másik felével való közjogi kiegyezés körösztül vitelére 
az egyetlen eszköz vala: az 1848-ki alkotmány lénye- 
gében helyreállittatott , annak alapján a király meg- 
koronáztatott, a parlamenti alkotmány értelmében a 
többség, a Deákpárt kormányra hivatott, a felelős mi- 
nisteriuni az 6' kebeléből kineveztetett. 

A Deákpárt vezérei, valamint a ministerium, föl- 
adatuknak nagy politikai részét kitűnő eszélylyel s ta- 
pintattal vitték körösztül : ellenben, midőn már a párt- 
kormány kivívatott, elmulasztá a párt azon eszközök- 
ről gondoskodni, melyeknek hijján az e kivételes és 
bonyodalmakkal telt átmeneti állapotban sikeresen kor- 
mányozni nem képes. 

A ministereknek módjukban állott — ministeriu- 
maikat rendezni a hogy jónak látták : áe midőn a kor- 
mányzat rendes ftinctiói beálltak, azt kellett észreven- 

iiiök, hogy az ország közigazgatásában rendelkezésökre 
közegeik, kik intézkedéseiknek foganatot szerezze- 
nek — nem léteznek; hogy a megyei s városi 
helyhatóságok anyiban ugyan tölök némi függésben 
vannak, hogy a kormány határozataikat megerősíti 
vagy megsemmisitheti : de viszont ha a helyi hatósá- 
gok a kormány rendeleteit nem teljesítik, a kormány 
csak végső, de nem rendes eszközökkel bir azoknak 
foganatosítására. 

Kormány és helyhatóságok egymás irányában te- 
hát csak negatív erővel birnak, de cselekvésre való or- 
ganikus összemuködésük rendezetlenül hagyatott. A 
kormány a magasban lebeg talap nélkül. 

Ily helyzetben rendes viszonyok közt sem tarthatja 
fönn magát, s üdvöseu nem működhetik kormány; de 
hazánk mai kivételes átmeneti korszakában ezen helyez- 
tetése roppant veszély: mert a mostani pártkormány 
tarthatlansága s bukása — vagy magának alkotmányos 
rendszerünknek bukását vonná maga után, vagy valami 
ismeretlen nem sejthető fordulatot, — Tinconnue. 

Annak pedig, hogy a Deákpárt nem gondoskodott 
arról hogy a kebeléből alakult kormány élni s igaz- 
gatni is képes legyen, oka ott rejlik: mert a municipa- 
lísmus s megyerendszer körüli előítéleteknél fogva a hely- 
hatóságok, vagy mint már helytelenül neveztetnek, tör- 
vényhatóságok azon q u a s i törvényes alapon állíttattak 
helyre, mely az 1848-ki és 1861-ki praxisból áll, mely 
pedig merő zavar és képtelenség. 

E meggyőződés bírt e lapok megírására. 

Nem volt célom codificált közigazgatási javaslatot 
terjeszteni az olvasó elé. Erre tehetségem, s részletes 
gyakorlati ismereteim nem elegendők. 

Csak néhány a kormányzásról, s alkotmányos or- 
szaglásról uralkodó téveszmének bírálása, helyreigazí- 
tása volt szándékom, meglévén győződve, hogy parla- 
menti kormányzatunkat s képviseleti alkotmányunkat 
környező minden szirtek és zátonyok közt legvesze- 
delmesebb fogna lenni oly közigazgatási rendszer, mely 
azzal nem öszhangzatos, nem rokon. 

Törekedtem azután a képviseleti parlamenti alkot- 
mány szelleméből s létföltételeiből kiindulva nem doo- 
trinair módon, hanem hazai viszonyaink tekintetbe 
vételével megjelölni némely alapelveket, mikre a köz- 
igazgatás fektetendő, hogy ez az alkotmánynyal össze- 
férjen; 

törekedtem a szabadság legbecsesebb alakját s biz- 
tosítékát a legszélesebb, de társadalmi s politikai viszo- 
nyaink közt lehetséges közigazgatási autonómiát ezen 
keretbe beilleszteni; 

nem ábrándozva arról mi a legjobb, hanem ke- 
resve azt a mi gyakorlatilag kivihető. 

Ráth Mór kiadásában meaelentek: 



Kazinczy Gábor. Martius Galeot könyve, Mátyás király jeles, bölcs 
és elmés mondásai és tetteiről. 2-dik kiadás. 1 írt. 20 kr. 

Egy képviselő napló -jegyzetei az 1865. decz. 10-kén megnyílt 
országgyűlés alatt. 3 füzet. 2 frt. 70 kr. 

Kézai Simon mester magyar krénikája ; ford. Szabó Károly. 1 frt. 

Iiyrai áloék. Nyugati költőkből fordította Szász Károly. Gyémánt 
kiadás. Diszkötésben. > 1 frt. 50 kr. 

Macaulay B. T. Lord Clive. Warren Hastings. Az angol Keletindia 
meghőditásának története. Ford. Szász Károly. 2 frt. 

Macaulay B. T. Hampden János, Fitt, Chatham grőf. Két politikai 
életrajz. Ford. Szász Károly. 2 frt. 

Magyarország a 18. század végén. Keresztesy J. eredeti emlék- 
iratai. 

May B. Az angol parliament és eljárása. Átdolgozta Barsi. 1 frt. 

Meissner A. Schwarzgelb. Történeti korrajz a mnlt évtizedből. 
8 kötet. 8 frt. 

Mészáros Iiázár élettörténete, külföldi levelezései és emlékiratai. Az 
eredeti kéziratok bél közrebocsátja Szokoly. 6 füzet. 8 frt. 40 kr. 

Mill St. János. A szabadságról. Fordította és az előszót irta Kál- 
lay Béni. 2 frt. 

Kagy Iván. Magyarország családai, czimerekkel és leszármazási táblák- 
kal. 20 kötet. Előfizetési ára 44 frt. 

Nagy Iván. Magyarországi s erdélyi bujdosó fejedelem késmárki Thö- 
köly Imre secretariusáuak Komáromi JánOSnak törökországi diari- 
uraja s experientiája. , 1 frt. 

m. Napóleon császár. Július Caesar története. Jogosított magyar 
kiadás I. II. kötet. 8 frt. 

Térképek az I. kötethez 2 ft. 50, a II. kötethez 3 ft. 

Orczy Thekla imakönyve. 120 színnyomású képpel. 15 frt. 

Országgyűlési Zsebkönyv. Országgyűlési ház-rendszabályok. Ország- 
gyűlési okmányok s a t. 2-dik bővített kiadás. '2 frt. 40 kr. 
Pap D. A pesti magyar nemzetgyűlés 1848-ban, 2 kötet. 6 frt. 50 kr. 

Prescott V. H. V. Károly császár lemondása és végnapjai a st.-justi 
kolostorban. Ford. P. Szathmáry Károly. 1 frt. 

Renan Ernő. Az Apostolok. Ford. Molnár Aladár. 2 frt. 40 kr. 

Rogerius váradi kanonok siralmas éneke Magyarországnak IV. Béla 
király idejében a tatárok által történt romlásáról. — Tamás spa- 
latói esperes „História Salonica"-jából a tatárjárás története. — 
Nagy Magyarország dolgáról. Ford. Szabó Károly. 1 frt. 

Bónai Jáozint. Pajkeletkezés. Az embernek helye a természetben 
és régisége. 10 könyomatu ábrával. 2-dik kiadás. 1 frt. 20 kr. 

Salamon Ferencz. A magyar királyi szék betöltése és a Fragmatica 
Sanctio története. 2 frt. 

i 

Salamon Ferencz. Két magyar Diplomata a 17. századból. 2 frt. 80 kr. 

Shakespeare minden munkái. Fordítják többen, kiadja a Kisfaludy- 
Társaság. I— X. kötet. 10 frt. 

Szabó Károly, Magyarország történetének forrásai az Árpádházi 
vezérek és királyok korából. 4 frt. 

Szabó Károly. A vezérek kora. (Sajté alatt.) 

Szalay Iiászló. Adalékok a magyar nemzet történetéhez a XYL 
században. 1 frt. 20 kr. 

Szentkirályi Mór. Eszmetöredékek a vármegyék rendezéséről. 84 kr. 

Szilágyi Sándor. Báthory Gábor fejedelem története. 2 frt. 80 kr. 

Id. Gr. Teleki Domokos. A Héra-támadás története. 1 frt. 80 kr. 

Thaokeray. A négy György. Forditotta Szász Béla. 1 frt. 20 kr. 

Thaly K. Bottyán János, II. Eákóczi F. fejedelem vezénylő tábor- 
noka. Történeti életrajz a Kuruczvilág hadjárataival. 3 frt. 60 kr. 

Thierry A. Attila történelme. Ford. Szabé Károly. 1 frt. 50 kr. 

Thierry A. Attila fiai és utódai történelme. Ford. Szabé Károly. 3 frt. 

Thiers. I. Napóleon tronlemondása- Elba sziget. Visszatérés. Fran- 
cziábél forditva. 2 frt. 

Thiers. Waterloo. Fraucziábél forditva. . 2 frt.' 

Thiers, I. Napóleon Szent^lona szigetén. 1 frt. 20 kr. 

Tisza Kálmán. Parlamenti felelős kormány és megyei rendszer. 80 kr. 

Vörösmarty minden munkái. Rendezte és jegyzetekkel kisérte Gyulai. 
12 kötet 14; 11 vászonkötésben 21 frt.; 11 diszkötésben 24 frt. 

Vörösmarty költeményei. 4 kötet 4 frt. diszkötésben 8 frt. 

Vörösmarty. Szép Ilonka. Orlay Soma nyolcz fényképezett rajzávaL 
Pompás diszkötésben. 8 frt. 

Vörösmarty. Szép Ilonka. Orlay Soma nyolcz fényképezett rajzával. 
Látogatási' jegy kiadás. Pompás diszkötésben 5 frt. 

